Umurun 104 aharuge meeheh ge gallbladder nagan Tree Top in kaamiyaabu operation eh | Mihaaru\nޚަބަރު / ޓްރީޓޮޕް ހޮސްޕިޓަލް\nއުމުރުން 104 އަހަރުގެ މީހެއްގެ ގޯލްބްލެޑާ ނަގަން ޓްރީ ޓޮޕުން ކާމިޔާބު އޮޕަރޭޝަނެއް\nއުމުރުން 104 މީހާގެ އަންހެން މީހާގެ އޯޕަން ކޮލެސިސްޓެކްޓޮމީގެ އޮޕަރޭޝަން ކުރި ޓްރީ ޓޮޕް ހޮސްޕިޓަލްގެ ޓީމު ފޮޓޯ އަކަށް ހުއްޓިގެން.---ފޮޓޯ: ޓްރީ ޓޮޕް ހޮސްޕިޓަލް\n31 ޖެނުއަރީ 2019 - 21:45\nއުމުރުން 104 އަހަރުގެ އަންހެނެއްގެ ގޯލްބްލެޑާ ނުވަތަ ފިތް ނެގުމުގެ އޮޕަރޭޝަނެއް (އޯޕަން ކޮލެސިސްޓެކްޓޮމީ) ޓްރީ ޓޮޕް އިން ކާމިޔާބުކަމާ އެކު ކޮށްފި އެވެ.\nރާއްޖޭގައި އަމިއްލަ ފަރާތަކުން ހިންގާ އެންމެ ބޮޑު ހޮސްޕިޓަލުން ބުނީ، އެއީ އެ ހޮސްޕިޓަލުން ވެސް މިހާތަނަށް ފަރުވާ ހޯދި އެންމެ ދޮށީ މީހާ އެވެ.\nއާއްމުކޮށް، ގޯލްބްލެޑާ ނަގަން ޖެހެނީ އެ ގުނަވަނުގައި ހިލަ އުފެދި އެކަމުގެ ސަބަބުން ޖަރާސީމު ހެދި، ތަދުވުމުން ކަމަށް ޓްރީ ޓޮޕް ހޮސްޕިޓަލުން ބުންޏެވެ.\nއެ އޮޕަރޭޝަން ކުރީ، ހުޅުމާލޭގައި ހުންނަ ޓްރީ ޓޮޕް ހޮސްޕިޓަލުގެ އާއްމު އޮޕަރޭޝަންތަކުގެ ހާއްސަ ޑޮކްޓަރު އަބްދުﷲ އުބައިދު އިސްކޮށް ހުންނަވައިގެން ގާބިލް ޓީމަކުންނެވެ. އޭގެ ތެރޭގައި މެޑިކަލް އޮފިސަރުންނާއި އައްސިކުރާ ޑޮކްޓަރުންނާއި ތިއޭޓަ ނަރުހުން ހިމެނެ އެވެ.\nޑރ. އުބައިދުއާ ހަވާލާ ދެއްވައި ޓްރީ ޓޮޕް ހޮސްޕިޓަލުން ބުނިގޮތުގައި، އެ އޮޕަރޭޝަންގެ ހުރިހާ ކަމެއް ވެސް ކުރިއަށް ދިޔައީ ވަރަށް ކާމިޔާބު ކޮށެވެ. އެ އޮޕަރޭޝަނުން ބަލިމީހާގެ ދިރިއުޅުމަށް އިތުރު ފަސޭހަތަކެއް ގެނެސްދޭނެ ކަމަށް ވެސް ހޮސްޕިޓަލުން ބުންޏެވެ.\nއޮޕަރޭޝަން ކުރަން ޖެހުނީ އުމުރުން ދުވަސްވީ މީހެއްގެ ކަމަށް ވާތީ، ދުރާލައި ވަރަށް ފުރިހަމަ އަށް ތައްޔާރުވި އެވެ. އާއްމު އޮޕަރޭޝަންތަކުގެ ހާއްސަ ޓީމަކީ ތަޖުރިބާކާރު ގާބިލް ޓީމެއް ކަން ޓްރީ ޓޮޕް ހޮސްޕިޓަލުން ވެސް ފާހަގަކުރެ އެވެ.\nއެ ހޮސްޕިޓަލުން ބުނިގޮތުގައި އަމާޒަކީ ސިއްހީ ޚިދުމަތްތައް އެންމެ ފުރިހަމަ އަށް ދިނުމެވެ. އެތަނުގެ އަގުތަކަށް ހެޔޮބަދަލުތަކެއް ގެނެސްފައިވާއިރު އާސަންދަ އާއި އެހެނިހެން އިންޝުއަރެންސް މެދުވެރިކޮށް ފަރުވާ ހޯދޭނެ ނިޒާމް ވެސް ވަނީ ގާއިމްކޮށްފަ އެވެ.\nސިއްހަތު އުމުރުން ދުވަސްވީ މީހުން ޓްރީޓޮޕް ހޮސްޕިޓަލް\n13 ކޮމެންޓް, 131 ރިއެކްޝަންސް\nއޮޕަރޭޝަން ޓީމަށް މަރުހަބާ. ރާއްޖެވިއަސް އަދި އެހެންތަނެއްވިއަސް ގާބިލު ޑޮކްޓަރުންނާއި ގާބިލު ފަންނީ މީހުނާއި، މެޝިންތަކާ ތިއޭޓަރުތައް ހުރިއްޔާ ކޮންމެފަދަ އޮޕަރޭޗަނެއްވެސް ކުރެވޭނެއެވެ. ޕްރައިވެޓް ހޮސްޕިޓަލްތަކުން އާސަންދަ ދޭކަށް ކޮންމެހެން ނުޖެހެއެވެ. ހޮސްޕިޓަލް ހިންގަން ދަތިވާނެކަމެކެވެ. މިހެން މިބުނީ މާބޮޑު މަހުޖަނަކަށްވެގެން ނޫނެވެ. އެކަމަކު އަގު ދީފައިކުރާ ކަންކަމުގައި ތަފާތު އަންނާނެކަން ގަބޫލުކުރަންޖެހެއެވެ.\nއެހެންވީމާ ޓްރީޓޮޕްގެ ތިޝަރަފުގެ ފަހަތުގައިހުރީ ފަޚުރުވެރި ދިވެހި ދަރިއެއް...ޑރ އުބައިދު އަދި އެބޭފުޅާގެ ޓީމް!\nބަލިމީހާޔަކީ ދިވެއްސެއްތޯ އަރަތްބެއްތޯ ނޫނީ އެމެރިކާނެއްތޯ؟\nއަލްހަމްދު ލި ﷲ .\nދޭ ޚިދުމަތާ އަޅާބަލާއިރު އަގުވެސް ރަނގަޅު ، އަމިއްލަ ގައުމުގައި ބޭސްފަރުވާ ކުރަން ލިބުމަކީ ހާދަ ބޮޑު ފަސޭހައެއްކަން ގިނަބަޔަކު ގަބޫލުކުރޭ\nއަޒުހަރު ޔުނިވަރސިޓީގެ ގްރެޖުއޭޓެއް އުބައިދު އަކީ\nއަހަންނަށް އެގޭގޮތުގައި އޭނަ އަކީ ނޭޕާލުގެ ޔުނިވަރސިޓީއަކުން މާސްޓަރސް އިން ސާޖަރީ އާއި ނިޔުޒީލެންޑްގެ އޯކްލަންޑް ޔުނިވަރސިޓީ އޮފް ޓެކްނޮލޮޖީ އިން މާސްޓަރސް އިން ހެލްތް އިންފޯމަޓިކްސް ހަދާފަ ހުރިމީހެއް. ޢެހެންވިމަ އަޒްހަރު ޔުނިވަރސިޓީ އަކަށް ތީގެ ޝަރަފެއް ނެތް.\nމައުހަދުގެ އިސް ދަރިވަރެއް.\nޖަަމުއިއްޔަތުލް ފަލަހުގެ ދަރިވަރެއް\n“އަސްލުވެސް” ތިހެން ބުންޏަސް އަޒްހަރަށް އެ ޝަރަފު ނެގޭނެ. އޭނަ އަކީ މައުހަދުން ކިޔަވާފަ އަޒްހަރުން އެމްބީބީ އެސް ހެދި މީހެއް. ނޭޕާލަށް ގޮސް އޭބީސީޑީން ފެށީއެއް ނޫން. އެކަހަލަ އެތައް ބައިވަރު ޑޮކްޓަރުންނެއް އެބަ ތިބި. އެހެން މީހުންނަށް މަޖީދިއްޔާގެ ގްރެޖުއޭޓުންނޭ އަމީނިއްޔާގެ ގްރެޖުއޭޓުންނޭ ބުނެ ކްރެޑިޓް ދެވޭ އިރު ކީއްވެޔޯ އަޒްހަރަށް ކްރެޑިޓް ނުދެވެންވީ\nޓްރީ ޓޮޕުން ދެއްވާ ޙިދުމަތާއި އަޅާ ކިޔާ އިރު އަގު ހަމަ ރަގަނޅޭ ބުނެވޭނީ... ބަލިމީހާއަށް ވާނުވާ ފުތިހަމައަށް ކިޔައިދޭ.


Maafilaafushi gai gaaimu kohfaivaa 'The Basic School' Raees Solih ifthithaahu kohdhevvaifi | Jazeera\tމާފިލާފުށީގައި ގާއިމްކޮށްފައިވާ 'ދަ ބޭސިކް ސްކޫލް' ރައީސް ސޯލިހު އިފްތިތާހުކޮށްދެއްވައިފި - Jazeera\nމާފިލާފުށީގައި ގާއިމްކޮށްފައިވާ 'ދަ ބޭސިކް ސްކޫލް' ރައީސް ސޯލިހު އިފްތިތާހުކޮށްދެއްވައިފި\nސާއިފް ޝިޔާދު November 26, 2020 171 views0\nމޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގެ އެޑިއުކޭޝަން ކޮމާންޑްގެ ދަށުން ޅ. މާފިލާފުށީގައި ޤާއިމުކޮށްފައިވާ ދަ ބޭސިކް ސްކޫލް (ޓީ.ބީ.އެސް) ރައީސް އިބްރާހީމް މުހައްމަދު ސޯލިހު އިފްތިތާހުކޮށްދެއްވައިފިއެވެ. އެމަނިކުފާނު މި ސްކޫލް ހުޅުއްވައިދެއްވާފައި ވަނީ މިއަދު މެންދުރު މާފިލާފުށީގެ ކޮމްޕޯސިޓް ޓްރެއިނިންގ ސެންޓަރުގައި މިކަމަށްޓަކައި ބޭއްވި ޚާއްޞަ ޙަފުލާއެއްގައެވެ.\nޓީ.ބީ.އެސް.އަކީ އެމް.އެން.ޑީ.އެފް.ގެ އެޑިއުކޭޝަން ކޮމާންޑްގެ ދެ ބްރާންޗްގެ ތެރެއިން އަސްކަރީ ހުނަރުތަކުގެ ތަމްރީނުތައް ހިންގާ ޓްރެއިނިންގ ބްރާންޗެވެ. މިއީ އަސްކަރިއްޔާގެ އެންމެ އަސާސީ ތަމްރީނާއި، އަސްކަރީ ބޭސިކް ސްކިލްސްގެ ދާއިރާތަކުން މުދައްރިބުން ބިނާކުރުމަށްޓަކައި ހިންގާ ތަމްރީނުތައް ހިންގުމަށް އުފައްދާފައިވާ ޚާއްޞަ ސްކޫލެކެވެ.\nއެ ސްކޫލް ހުޅުއްވައިދެއްވުމަށްފަހު ރައީސް ސޯލިހު ވަނީ އެ މަރުކަޒުގެ ބައެއް ސަރަޙައްދުތަކަށް ޒިޔާރަތްކުރައްވާފައެވެ. މި ގޮތުން އެ މަނިކުފާނު ވަނީ އެ ތަނުގެ އެޑްމިން ބްލޮކަށް ޒިޔާރަތްކުރައްވާ އެތަން ބައްލަވައިލައްވާފައެވެ. އެޑްމިން ބްލޮކަކީ ކޮމްޕޯސިޓް ޓްރެއިނިންގ ސެންޓަރުގެ ފުރަތަމަ ފިޔަވަހީގައި ޤާއިމުކޮށްފައިވާ ނޮދަރން އޭރިޔާ ހެޑްކުއާޓަރޒް އަދި ހުރިހާ ތަމްރީނުތަކެއްގެ އިދާރީ ހިންގުން ބަލަހައްޓާ މައި އޮފީހެވެ.\nރައީސް ސޯލިހު ވަނީ ކޮމްޕޯސިޓް ޓްރެއިނިންގ ސެންޓަރގެ ކޮމްޕައުންޑަށް ވަޑައިގަންނަވާ، އެ ތަން ބައްލަވައިލައްވާފައެވެ. މި ތަނަކީ އަސާސީ ތަމްރީނު ދިނުމަށް ޚާއްޞަކޮށްގެން އެއްފަހަރާ 190 ދަރިވަރުންނަށް ތަމްރީނު ދެވޭ ގޮތަށް ބިނާކޮށްފައިވާ ތަނެކެވެ. މި ތަނުގައި ދަރިވަރުންނަށް ބޭނުންވާނެ ހުރިހާ އަސާސީ ޚިދުމަތްތަކެއް ވަނީ ޤާއިމުކޮށްފައެވެ.\nކޮމްޕޯސިޓް ޓްރެއިނިންގ ސެންޓަރ ބައްލަވައިލެއްވުމަށްފަހު ރައީސް ސޯލިހު ވަނީ އެ ރަށުގައި ހަނދާނީ ރުކެއް ވެސް އިންދަވައިދެއްވާފައެވެ. އަދި، އެމަނިކުފާނު ވަނީ ޢިއްޒަތްތެރިން ސޮއިކުރައްވާ ފޮތުގައި ސޮއިކުރައްވާފައެވެ.


China in ehee vanee ehen baiveriaakaa dhekolhah masakkaiy kuruvaakah noon: Safeeru | Mihaaru\nޗައިނާ އިން އެހީވަނީ އެހެން ބައިވެރިއަކާ ދެކޮޅަށް މަސައްކަތް ކުރުވާކަށް ނޫން: ސަފީރު\nރާއްޖޭގައި ހުންނަވާ ޗައިނާ ސަފީރު ޖަންގް ލިޖޮން ފޮރިން މިނިސްޓަރު އަބްދުﷲ ޝާހިދާ ބައްދަލުކުރައްވަނީ. އޭނާ ވިދާޅުވީ ރާއްޖެއާ އެކު އޮތީ ދެފަރާތަށް ފައިދާވާ ގުޅުމެއް ކަމަށް --ފޮޓޯ/ފޮރިން މިނިސްޓްރީ\n20 އޯގަސްޓް 2020 - 16:10\nއިންޑިއާގެ ދަ ޑިޕްލޮމޭޓް ނޫހުގައި ދެކުނު އޭޝިއާ ސަރަހައްދަށް ހާއްސަކޮށްފައިވާ "ދަ ޕަލްސް" ސެކްޝަންގައި ސުދާ ރާމަޗަންދުރަން ލިއުއްވާފައިވާ ލިއުމެއް ޓްވިޓާގައި ހިއްސާކުރައްވަމުން ޖަންގް ވިދާޅުވީ ރާއްޖެއާ ޗައިނާއާ ދެމެދު އޮތް ގުޅުމަކީ އެއް ފަރާތަކަށް ފައިދާ ވާއިރު އަނެއް ފަރާތަށް ގެއްލުންވާ ފަަދަ "ޒީރޯ ސަމް" ގޭމެއް ނޫން ކަމަށެވެ.\n"ޗައިނާ އާއި ދިވެހިރާއްޖޭގެ ގުޅުމަކީ ދެ ފަރާތަށް ފައިދާވާ ގުޅުމެއް. ޒީރޯ ސަމް ގޭމެއް ނޫން" ޖަންގް ވިދާޅުވި އެވެ.\n"ހޭޒް އިންޑިއާ ވޮން ދަ މެޗް އޯވާ ދަ މޯލްޑިވްސް" މި ސުރުހީގެ ދަށުން ސުދާ ލިއުއްވި ލިއުމާ ގުޅިގެން ޖަން އޭނާއަށް ވެސް ބަހުގެ ހަމަލާއެއް ދެއްވި އެވެ. އޭނާ ވިދާޅުވީ ވިސްނުމުގެ ދާއިރާ ހަނި، ނުރައްކާތެރި މިފަދަ ފިކުރުތަކުގެ ނުފޫޒު ސަރަހައްދުގައި ނުފޫޒު ގަދަކުރިޔަ ދީގެން ނުވާނެ ކަމަށެވެ.\nސަފީރު މިހާ ބޮޑަށް ފާޑުވިދާޅުވި ލިއުން ފައްޓަވަމުން ސުދާ ލިއުއްވާފައިވާ ގޮތުގައި ރާއްޖޭގައި ނުފޫޒުގަދަ ކުރަން ކުރާ މަސައްކަތުގައި އިންޑިއާ ވަނީ ޗައިނާގެ މައްޗަށް މިހާރު ކުރި ހޯދައިފަ އެވެ. އެއަށް ފަހު އެ ވާހަކައަށް ބާރު ދޭ ވާހަކައެއްގެ ގޮތުގައި ގެންނަވާފައި ވަނީ ތިލަފުށިން މާލެއަށް، ގުޅިފަޅާއި ވިލިމާލެއާ އެކު ގުޅުވައިލަން އަޅާ ބްރިޖްގެ ޕްރޮޖެކްޓަށް އިންޑިއާއިން ދޭން ނިންމާފައިވާ 400 މިލިޔަން ޑޮލަރުގެ ލޯނާއި އެއާ އެކު ދޭން ނިންމި 100 މިލިޔަން ޑޮލަރުގެ ހިލޭ އެހީގެ ވާހަކަ އެވެ.\nލިއުމުގައި ސިފަކުރައްވާފައިވާ ގޮތުގައި އެ ޕްރޮޖެކްޓަކީ ޗައިނާއިން ރާއްޖޭގައި ހިންގި އެންމެ ބޮޑު ޕްރޮޖެކްޓް ކަމަށްވާ ސިނަމާލެ ބްރިޖްގެ ހައިބަތު ކުޑަވެގެންދާ ވަރުގެ ބޮޑު ޕްރޮޖެކްޓެއް ކަަމަށެވެ. ބްރިޖްގެ ޕްރޮޖެކްޓްގެ އިތުރުން ރާއްޖެއަށް ދޭ ދަރަނިތަކާއި އިންޑިއާއިން ރާއްޖޭގައި އަދާކުރާ ދައުރުގެ ސަބަބުން ރާއްޖޭގައި ޗައިނާގެ ދައުރު ފަނޑުވެގެން ދާނެ ކަމަށް ވެސް ލިއުމުގައި ވެ އެވެ.\nތަރައްގީގެ މަޝްރޫއުތައް ޗައިނާ ތިލަފުށި ގުޅިފަޅު ރާއްޖެ-ޗައިނާ ސިނަމާލެ ބްރިޖު ޗައިނާގެ ސަފީރު ޒަންގް ލިޒޯންގް ޑިޕްލޮމެސީ ޑިޕްލޮމެޓިކް ގުޅުން އިންޑިއާ ރާއްޖެ-އިންޑިއާ ދިވެހި ސަރުކާރު\n53 ކޮމެންޓް, 81 ރިއެކްޝަންސް\nއަވައްޓެރިއަކަސް ވިޔަސް އުނގަށް ވެއްޓޭކަށް ނުޖެހޭނެ.\nމިރާއްޖއަށް ހުރިހާ ވެސް މުސާބާތެއްގެ އަސްލަކީ އަނަގބޭ . މަޖިލުހެގައި އުޅޭ\nހެޔޮނުވާނެ އިންޑިޔާގެ މަޅީގައި ނުޖެހިބަލަ. ލޯނެއްދިނަސް އެ ލޯނުން ކުރާ ހުރިހާކަމެއްގެ ފައިދާ އޮންނަނީ އިންޑިޔާއަށް ދިވެހިންނަށް އޮންނަނީ ލޯނު ދެއްކުމާ ނިކަމެތިކަން. ގައުމަށް ލިބޭ ހުރިހާ ފައިސާއެއް ދޭންޖެހެނީ އިންޑިޔާއަށް. އެއީ ސިއްހީދާއިރާ ވަޅުޖައްސާ އޮބިއަޅުވާފަ އޮންނާތީވެ. އިންޑިޔާއަށް ނޯއޭބުނޭ.\nދިވެހިންނަ އެގޭ އިންޑިޔާގެ އަޑި ނުބައިކަން. އިންޑިޔާއަ ތާއީދު ކުރާ މީހަކުވެސް ނުހޮވޭނެ.\nއެކަން އެގޭ އިންޑީޔާގެ ހިންނިޔައް ރައްޖެގަ އިންޑިޔާ ސިފައިން ގިނަކުރަނީ ކިއްކުރަންތަ؟ ޗައިނާ ސިފައިން ނުތިބޭނެ ރައްޖޭގަ.\nޗައިނާއިން މަސައްކަތްކުރަނީ ދެގައުމަށް ފައިދާވާގޮތަށް. މިސާލަކަށް ރާއްޖޭގައި އެޅި ބްރިޖް. ޗައިނާއިން ފައިސާދިނީ ޗައިނާކުންފުންޏަކުން އެމަސައްކަތްކުރާގޮތަށް އަދި ރާއްޖޭގައި ހިންގާ ތަރައްޤީގެ މަޝްރޫއުތަށް ނަގައިގެން ކުރެވޭގޮތަށް. ނަމަވެސް އިންޑިޔާއިން ދެނީ ފައިސާ ، މަސައްކަތްކުރަނީ އެހެން ގައުމެއްގެ ބަޔަކު. ކާންދީފައި ކަތިލާ އުސޫލު. ކަމެއް ކުރަންވެސް ނޭނގޭބައެއް. އެބުނާ ލޯނުވެސް ދިނުމާއިމެދު ޝައްކު. ޓާޓާއަށްދިން ފްލެޓް ޕްރޮޮޖެކްޓްސްވެސް ނުނިންމުނު.\nޚޮމެންޓް ކުރާ މީހުން ހާދަ މޮޔައޭ... ބަލަ ބަލި ވީމަ ދާން މިޖެހެނީ އިންޑިޔާ އަށް..ޗައިނާ އަކަށް ނުދެވޭނެ..ޓިކެޓް ހުރުން އަގުބޮޑް ޗައިނާ މީހުން ގެ ކެއުން ދިވެހިންނާ މުލިން ތަފާތު...އޭ ހިންދޫން ވިޔަސް ދިވެހިންނާ ސަގާފަތް ގުޅެނީ އިންޑިޔާ އާ.. އެހެން ވީމަ އިންޑިޔާ އާ ވެސް ގުޅިގެން އެކަމް ޗައިނާ އާ ވެސް ގުޅިގެން އުޅުނީމަ ބެސްޓް...ޗައިނާ އަކީ ދުނިޔޭގެ މިހާރު ގެ ނަމަބަރ 1\nއިންޑިއާއިން އެހާ ހެޔޮއެދޭނަމަ މިއޮތް ޒަމާންވީ ރަހްމަތްތެރިކަމުގެ ތެރެއިން އިންޑިއާއަށް ބޭސްފަރުވާއަށް ދިއުން މަދުކުރަން އެއްވެސް އެހީއެއްވިތަ؟ އެމީހުންނަށް ދިވެހިން އަތުންވާ ފައިދާ ހުއްޓޭނެ ގޮތަކަށް ކަންކުރިތަ؟ ރާއްޖޭގެ ސިއްހީ ދާއިރާ ކުރިއަރުވަން ބިސްކޯދުކޮޅެއް ދިނުން ފިޔަވައި އެހެން ކަމެއް ކޮށްދޭތަ؟ ބަލިވީމަ އިންޑިއާއަށް ދާންޖެހެނީ އެގޮތަށް ކަންކުރަންޖެހޭ ގޮތަށް ސިއްހީ ދާއިރާ އިންޑިއާއިން އޮބިއަޅުވާފަ ބާއްވާތީ.\nޢިންޑިޔާ އަކަށް ޗައިނާ އާ ވާދަ ނުކުރެވޭނެ ކަން އިކޮނޮމިކްސް އިން ޑިގްރީ ނަގާފަ ހުރި މީހަކަށް އިގޭނެ. ޗައިނާ އަކީ މިހާރު ދުނިޔޭގެ ނަމްބަރ2އަދި އެމެރިކާ ފަސް ޖައްސާފަ ދުނިޔޭގެ ނަންބަރ 1 ކަން 2024 ގަ ޗައިނާ ހޮދާނެ ކަން ލަފާ ކޮށްފަ އޮތީ.. ޗައިނާ އށް 1 އަހަރު ދުވަހުން ބުރިޖް އެޅުނަސް އިންޑިޔާ އަށް އެޅޭނީ 10 އަހަރުން.. މުންބާއި ބުރިޖް އަޅަން ވެސް5އަހަރު ނެގި\nއެހީވުމުގެ ފަހަތުގައި އިންޑިޔާގެވެސް އަދި ޗައިނާގެވެސް އޮތީ ގޯސްނިޔަތެއް. ކޮންމެ ސަރުކާރެއް އޮތަސް އެކަން ދަނެގެން އެހީ ބަލާގަންނަންވާނީ.\nޗައިނާއިން ގައުމުތަކެއް ތަރައްގީކޮށްދޭ ހިތުން ކޮށްދިނަސް އިންޑިއާއިން ރާއްޖެއަށް އެހީވަނީ ޗައިނާގެ ބާރުކަނޑުވަންކަމާ ރާއްޖެއަކީ އެމީހުންގެ ބެކްޔާޑްކަމަށް ފާޅުގައި ބުނަމުންދާއިރުއާ ރާއްޖެ ރީތި ގޮތުގަ އިންޑިއާގެ ބާރުގެ ދަށަށް ގެންދަމުންދާތަން ފެންނައިރުވެސް އެކަމާ އަޅާނުލާ ތިބޭ ގައުމެއް ރާއްޖެ ނޫނީ ނޯންނާނެ. ޗައިނާގެ ގޯސް ނިޔަތެއް ނެތަސް ގޯސްނިޔަތް އޮތްމީހުންނަށް ފެންނާނީ އެމީހުން އަމިއްލައަށް ކަންކުރާ ނަޒަރުން އެހެން މީހުންވެސް ކަންކުރާތަން.\nޢިންޑިއާ މީހުން ދެކޭ ގޮތުގައި ރާއްޖެއަކީ އެމީހުންގެ “ބެކްޔާޑް”


ދަގަނޑުގެ ބާވަތްތައް އުކާލައިދޭނެ ފަރާތެއް ހޯދުމަށް\nމިކައުންސިލުން ބަލަހައްޓަމުންދާ މިރަށު ކުނި ނައްތާލާ ނިޒާމުގެ ސަރަޙައްދުގައިވާ ދަގަނޑުގެ ބާވަތްތައް އަމިއްލަ ތަކެތި ބޭނުންކޮށްގެން އުކާލައިދޭނެ ފަރާތެއް ހޯދުމަށް ބޭނުންވެއްޖެއެވެ.\nމިކައުންސިލުން ބަލަހައްޓަމުންދާ މިރަށު ކުނި ނައްތާލާ ނިޒާމުގެ ސަރަޙައްދުގައިވާ ދަގަނޑުގެ ބާވަތްތަކާއި އެހެނިހެން ސާމާނު އަމިއްލަ ތަކެތި ބޭނުންކޮށްގެން އުކާލައިދޭނެ ފަރާތެއް ހޯދުމަށް ބޭނުންވެއްޖެއެވެ. މިކަމަށް އެދޭ ފަރާތްތަކަށް މަޢުލޫމާތު ދިނުމަށް ހަމަޖެހިފައިވަނީ 05 ނޮވެންބަރު 2015 ވާ ބުރާސްފަތި ދުވަހުގެ 10:30ގައި މިއިދާރާގައެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ މިކައުންސިލުގެ މެންބަރު ޢަލީ އައިމަންއާއެވެ.\n( ފޯން ނަންބަރު 9114499 ) ކުނި ނައްތާލާ ސަރަޙައްދުގައިވާ ދަގަނޑުގެ ބާވަތްތަކާއި އެހެނިހެން ސާމާނު އަމިއްލަ ތަކެތި ބޭނުންކޮށްގެން އުކާލައިދިނުމަށް ބޭނުންވާ ފަރާތްތަކުން ހުށަހަޅާ އަންދާސީހިސާބުތައް ބަލައިގަތުމަށް ހަމަޖެހިފައިވަނީ 09 ނޮވެންބަރު 2015 ވާ ހޯމަ ދުވަހުގެ 10:30 ގައި މިއިދާރާގައެވެ. މައުލޫމާތު ސާފުކުރެއްވުމަށް ވަޑައިނުގަންނަވާ އެއްވެސް ފަރާތަކަށް އަންދާސީހިސާބު ހުށަހެޅުމުގެ ފުރުޞަތެއް ނޯންނާނެއެވެ.\nދަގަނޑުގެ ބާވަތްތަކާއި އެހެނިހެން ސާމާނު އަމިއްލަ ތަކެތި ބޭނުންކޮށްގެން އުކާލައިދިނުމަށް ޝައުޤުވެރިވާ ފަރާތްތަކުގެ ތެރެއިން އެއްވެސް ބޭފުޅަކަށް މަޢުލޫމާތު ސާފުކުރުމުގެ ބައްދަލުވުމަށް ވަޑައިގެންނެވުން ނެތްފަދަ ޙާލަތެއް ދިމާވެގެން ބަދަލުގައި ބޭފުޅަކު ފޮނުއްވާނަމަ ބަދަލުގައި ފޮނުއްވިކަން އެނގޭ ސިޓީއާއި ވަޑައިގަންނަވާ ބޭފުޅެއްގެ އައިޑީކާޑުގެ ކޮޕީ، އަދި ކުންފުންޏަކުން ފޮނުއްވާނަމަ އެއީ ކޮން ކުންފުންޏެއް ތަފުސީލު ކުރުމަށްކަން އެނގޭނެ ކުންފުނީގެ ލެޓަރހެޑުގައި ލިޔެފައިވާ ސިޓީއާއި، ވަޑައިގަންނަވާ ބޭފުޅެއްގެ އައިޑީކާޑުގެ ކޮޕީ ހިއްޕަވައިގެން ވަޑައިގެން ދެއްވުން އެދި ދަންނަވަމެވެ. ދަގަނޑުގެ ބާވަތްތަކާއި އެހެނިހެން ސާމާނު އަމިއްލަ ތަކެތި ބޭނުންކޮށްގެން އުކާލައިދިނުމަށް އެދި ހުށަހަޅާ ޕްރޮޕޯޒަލް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. މި މަސައްކަތަށް އެދި ހުށަހަޅުއްވާ ސިޓީއުރައިގެ ބޭރުގައި " ދަގަނޑުގެ ބާވަތްތަކާއި އެހެނިހެން ސާމާނު އަމިއްލަ ތަކެތި ބޭނުންކޮށްގެން އުކާލައިދިނުމުގެ ޕްރޮޕޯޒަލް " މިހެން ލިޔެފައި އޮންނާންވާނެއެވެ. އަދި މީގެ އިތުރުން ޕްރޮޕޯޒަލް ހުށަހަޅާ ފަރާތުގެ ނަމާއި، އެޑްރެސް އަދި ފޯން ނަންބަރު ސިޓީއުރައިގެ ބޭރުގައި އޮންނަންވާނެއެވެ.\nހުށަހަޅާ އަގަށް %80\nމުއްދަތަށް % 10\nމާލީތަނަވަސް ކަމަށް % 10\nނަންބަރު: (IUL)303/303 /2015/98\nޕަބްލިޝްކުރި ތާރީޚު: 02 ނޮވެންބަރު 2015\nސުންގަޑި: 05 ނޮވެންބަރު 2015 1030


Sih'hee hidhumaitherinah rahkaatherikan nei nama haalathu goasvedhaane, emeehun rahkaatheri kohdhee!: Dr. Niyaf - One Online\nސިއްހީ ހިދުމަތްތެރީންނަށް ރައްކާތެރިކަން ނެތްނަމަ ހާލަތު ގޯސްވެދާނެ، އެމީހުން ރައްކާތެރިކޮށްދީ!: ޑރ ނިޔާފު\nކޮވިޑް 19އާ ގުޅިގެން ހެލްތް ޕްރޮޓެކްޝަން އޭގެންސީއިން ބޭއްވި ޑްރިލްގެ ތެރެއިން -- ވަން ފޮޓޯ: މުހައްމަދު ހައްޔާން\nއަލްޖަޒީރާ ގެނެސްދީފައިވާ ދޮޅު މިނެޓެއްހާ ދިގު ވީޑިއޯގައި ފެންނަނީ އަންހެނަކު ރޯތަނެވެ. އޭނާގެ ވާހަކަތަކުން އެއީ އެމެރިކާގައި މަސައްކަތްކުރާ ސިއްހީ ހިދުމަތްތެރިއެއްކަން އެނގެއެވެ. ނަމަވެސް އޭނާ ރޮމުން ކިޔައިދެމުން ދިޔައީ އޭނާ އެވަޒީފާއިން ވަކިވި ސަބަބެވެ.\n"އެއްވެސް ނަރުހަކު މާސްކެއް ނާޅާ. އެކަކު އަނެކަކަށް ރިޕޯޓްތައް ދޭއިރު ސާޖިކަލް މާސްކެއްހާތަން ވެސް ނެތް... އެމެރިކާ އޮތީ ތައްޔާރަކަށް ނޫން. ނަރުހުންނަކަށް ރައްކާތެރިކަމެއް ނެތް." އޭނާގެ ރުއިން ފަޅައިގެންދިޔައެވެ.\nއެ ހިދުމަތްތެރިޔާ އެ ކިޔައިދިނީ މިހާތަނަށް ދުނިޔޭގައި ކޮވިޑް 19 ޖެހިފައިވާ އެންމެ ގިނަ މީހުން ފެނިފައިވާ އެމެރިކާގެ ސިއްހީ ހިދުމަތްތެރިންގެ ހާލަތެވެ. މި ނޫނަސް އެމެރިކާގެ ސިއްހީ ހިދުމަތްތެރިންދަނީ އެމީހުންނަށް ބޭނުންވާ ރައްކާތެރިކަމުގެ އާލާތްތައް ނެތް ކަމަށް ބުނަމުންނެވެ.\nމިއީ ކިހާވަރެއްގެ ނުރައްކަލެއްކަން އިތުރަށް ތަފްސީލު ކޮށްދެއްވީ އޭޑީކޭގެ ޗީފް މެޑިކަލް އޮފިސަރު ޑރ. އަބްދުﷲ ނިޔާފެވެ.\nއޭނާ ވިދާޅުވި ގޮތުގައި ޗައިނާއިން އެބަލި ފެނުމުގެ އެންމެ ކުރީކޮޅުން ފެށިގެން އެގައުމުގެ ހެލްތު ކެއާ ވޯކަރުން ނުވަތަ ސިއްހީ ހިދުމަތްތެރިން ތިބީ އަމިއްލަ ރައްކާތެރިކަމުގެ އާލާތްތައް އަޅައިގެންނެވެ. އެ އިންޒާރު އޭރުވެސް އެގައުމުން ދިޔައީ ދެމުންނެވެ. ނަމަވެސް ގިނަ ގައުމުތަކުން އެކަމަށް ދިނީ ބީރު ކަންފަތެކެވެ. އެކަމަށް ތައްޔާރުވާން ފެއިލްވުމުގެ ނަތީޖާއަކަށްވީ ބަލިން ރައްކާތެރިވާން ފިޔަވަޅު ނާޅައި ތިއްބާ ގައުމަކަށްފަހު ގައުމަކަށް ބަލި ފެތުރުން ކަމަށް ނިޔާފު ވިދާޅުވިއެވެ.\nނިޔާފު ވިދާޅުވި ގޮތުގައި ރައްކާތެރިކަމެއް ނެތި މަސައްކަތްކުރާ ހެލްތު ވޯކަރުންނަށް ބަލި ޖެހޭނެ ކަމަށާއި އަދި ބަލިޖެހިފައިވާ ސިއްހީ ހިދުމަތްތެރިއެއްގެ ސަބަބުން ބަލިމަޑުކަން ފެތުރިގެން ހިނގައިދާނެ ކަމެއް ކަމަށެވެ.\n"އިސް ސަފުގައި މަސައްކަތްކުރާ މަދު އަދި ތަޖުރިބާހުރި ހުނަރުވެރި ހެލްތު ވޯކަރުންނާއި ސްޕެޝަލިސްތް އައިސީޔޫ ޓީމުތަކުން ވަޒީފާއިން ވަކިވެ ނުވަތަ އެއަށްވުރެ ވެސް ގޯސްކޮށް ދިމާވެއްޖެނަމަ، ހެލްތުކެއާ ނިޒާމަކުން ކޮންމެހެން ދޭންޖެހޭ ހިދުމަތްތަކެއް ނުދެވޭނެ،" ޑރ. ނިޔާފު ވިދާޅުވެފައިވެއެވެ.\nއެހެންކަމުން ނިޔާފު ވަނީ ސިއްހީ ހިދުމަތްތެރިންނަށް ބޭނުންވާ ގައުންސް، އެން95 މާސްކާއި ގޮގުލްސް އާއި އަންގިއާއި ޝޫ ކަވާ ގެނެވެން އޮތް ގޮތަކަށް ގެނައުމަށް މުއްސަނދިންނާއި ވިޔަފާރިވެރިންނާއި ކޯޕަރޭޝަންތަކުން އަދި އެންމެންނަށް ގޮވާލައިފައެވެ. އަދި ބޭނުންވާ ވަރަށްވުރެ އިތުރަށް ގެނެވިއްޖެނަމަ އެތަކެތި އެކްސްޕޯޓް ކުރެވިދާނެ ކަމަށާއި ނަމަވެސް އެތަކެތި ނެތިގެން ކުރިމަތިވާ ގެއްލުމަކުން އަރައި ނުގަނެވޭނެ ކަމަށް ވިދާޅުވިއެވެ.\n"ޓޮއިލެޓް ރޯލްތައް ދޫކޮށްލާ، ބެލްކަނިތަކަށް ނުކުމެ އަތްޖެހުން ހުއްޓާލާ. އެކަންކަމުން ފުރާނައެއް ސަލާމަތެއް ނުކުރެވޭނެ. ޕީޕީއީ (ޕާސަނަލް ޕްރޮޓެކްޝަން އިކުއިޕްމަންޓް) އިން ކުރެވޭނެ،" ޑރ. ނިޔާފު ވިދާޅުވެފައިވެއެވެ.\nގުޅޭ ޓެގު އެމެރިކާ ހެލްތު ޕްރޮޓެކްޝަން އެޖެންސީ (އެޗްޕީއޭ) މިނިސްޓްރީ އޮފް ހެލްތް ކޮވިޑް 19


ވާ ލޯބި އިނގޭނަމަ – Esfiya\nހިތާމަ ލޯބި 11 hours ago\nކަޅު ވިލާތަކުން އުޑުމަތި ބަނަކޮށްލާފައިވާއިރު ހީވަނީ އިރުދެކެ ކުރާ ނަފްރަތެއްގެ ސަބަބުން އިރު އޭގެ ދޯދިތައް ދުނިޔޭގެ ބިމާއި ހަމައަށް ފޮނުވުމަށް ކުރާ މަސައްކަތައް ހުއްޓުވަންއުޅޭހެންނެވެ. ޖެހިލާ ގަދަ ވައިރޯޅިތަކުންވެސް ހީވަނީ މެލޭޝިއާގެ ބޮޑެތި އިމާރާތްތައް ބިމަށް ވެއްޓިދާނެހެންނެވެ. މެލޭޝިއާގެ މަގެއްގެ އެއްފަރާތު ކައިރީގައި ހުއްޓިލައިގެން ޓެކްސީއެއްގެ އިންތިޒާރުގައި މަޑުމަޑު ފިޔާތޮށިކުލައިގެ ކަކުލާއި ހަމައަށް އަރާ ހެދުމެއް ލައިގެން ހުރި އުމުރުން ވިހި އަހަރުގެ މާޝަލްގެ ކަޅު ދިގު ފަންއިސްތަށިގަނޑު ދިއައީ ޖެހެމުންދިޔަ ވައިގެ ތެރޭގައި ނަށަމުންނެވެ. އެކަމަކުވެސް މާޝަލްއަށް އެކަމުގެ ފަރުވާލެއް ނެތެވެ. މާޝަލްގެ ސިކުނޑިވަނީ އެހެން ހިޔާލެއްގެ ތެރޭގައެވެ.\nމާޝަލް ޓެކްސީއަކަށް އަތްދިއްކޮށްގެން ހުންނަތާ ގާތްގަނޑަކަށް ފަސް މިނެޓްފަހުން މާޝަލްގެ ކައިރިއަށް ޓެކްސީއެއް އައުމުން ގޮސް އެއަށް އެރާ ހަމަޖެހިލިއެވެ. ” ޓު ދަ އެއަރޕޯޓް..” ޓެކްސީގެ ޑްރައިވަރ ކޮންތާކަށްހެއްޔޭ އެހުމުން މާޝަލް ޖަވާބުދިނެވެ. ކުއްލިއަކަށް މާޝަލްގެ ފޯނު ވައިބްރޭޓްވިއެވެ. މާޝަލް ހީކުރީ މީހެއްގެ މެސެޖެއް އައީ ކަމަށެވެ. ނަމަވެސް މާޝަލްއަށް ހީކުރެވުނީ ރަނގަޅަކަށް ނޫނެވެ. އައީ މެސެޖެއް ނޫނެވެ. ނޯޓިފިކޭޝަންއެކެވެ. އެއީ މީގެ ހަތަރުއަހަރު ކުރިން މާޝަލް ގްރޭޑް ދިހައެއްގައި އުޅެފައި ކަލަންޑަރުގައި ފާހަގަކުރި ދުވަހެކެވެ. ޝާނިމްގެ އުފަންދުވަހެވެ. އެވަގުތު މާޝަލް ގެނބިގެން ދިއައީ އޭނާގެ މާޒީގެ ސަފުހާތަކުގެ ތެރެއަށެވެ.\nމާޝަލް ތައްޔާރުވަމުން ދިއައީ ސުކޫލަށް ދިއުމަށެވެ. އަވަސް އަވަހަށް ނޫކުލައިގެ ގަމީހާއި ކަޅުކުލައިގެ ހަރުވާޅުލުމަށްފަހު ސްކާޓްލައި ބެގީކޮށްލިއެވެ. އަދި އިސްތަށިގަނޑުގައި ފުނާއަޅައި ގެތިއެވެ. އަވަސް ހިނގުމެއްގައި މާޝަލް ކޮޓަރިން ނުކުމެގެން ދިޔައިރު މަންމަ ބޯށޭ ކިޔައިފައި ސްޓަޑީ ޓޭބަލްމަތީގައި ބޭންދި ކިރުތަށިމަތިންވެސް ހަނދާންނެއް ނެތެވެ. ސުކޫލަށްދިޔަ މަގުމަތީގައި މާޝަލް ދިއައީ ކުލާހަށްދާއިރު ޝާނިމްއެކަނި ކުލާހުގައި ހުރުމަށް ހިތައިހިތުން ދުޢާކުރަމުންނެވެ. ގްރޭޑް ދިހައެއްގައި އުޅޭތީ މާޝަލްމެންނަށް ހެދުނު ހައެއް ޖަހާއިރުވެސް އެކްސްޓްރާ ގަޑިއޮއެވެ.\nމާޝަލް އަތުކުރީގައި އޮތް ގަޑިއަށް ބަލައިލިއިރު ގަޑިން ފަސްގަޑި ސާޅީސްފަހެކެވެ. އަނެއްކާވެސް ޝާނިމް ނޫން އެހެން ކުއްޖަކު ކުލާހުގައި ނުހުރޭ ތޯ މާޝަލް ދުޢާކޮށްލިއެވެ. މާޝަލްއާއި ޝާނިމްގެ ސިއްރުގުޅުމަށް މިހާރު ތިންމަސްވެއްޖެއެވެ. ޝާނިމްއަކީ ކިޔަވަން މަސައްކަތްކުރާ ކުއްޖަކަށް ނުވާތީ މާޝަލްގެ މަންމަ ޤަބޫލުނުވާނެތީ މާޝަލް އަދި ނިންމީ އެގުޅުން ސިއްރުކުރާށެވެ. އެއީ މާޝަލް ބޭނުންވަނީ ޝާނިމް ކިޔެވުމަށް ހިތްޖައްސައި ކިޔެވުމުން މަތީ ވަނަތައް ހާސިލްކުރާ މީހަކަށް ހެދުމަށްފަހު މާޝަލްގެ މަންމައާއި އެވާހަކަ ހިއްސާކުރާށެވެ. ޝާނިމްވެސް މާޝަލްއަށްޓަކައި ބޭނުންވީ ކިޔެވުމަށް ގަދައަޅާ މަސައްކަތްކުރަން ކަމުން ކޮންމެދުވަހަކު ހެނދުން ހައެއް ނުޖަހަނީސް މާޝަލްއާއި ޝާނިމް ސުކޫލަށްގޮސް ޝާނިމްއަށް މާޝަލް ފިލާވަޅުތައް އޮޅުންފިލުވައިދެއެވެ. ނަމަވެސް އަދި އެދެވޭ ކުރިއެރުމެއް ޝާނިމްއަކަށް ނުލިބެއެވެ.\nސުކޫލު ގޭޓުންވަންނަމުންވެސް މާޝަލްގަޑިއަށް ބަލައިލިއެވެ. “އޯ ޝިޓް” ގަޑިން ފަންސާސް އެކެއް ވުމުން މާޝަލް ކަންބޮޑުވީ ކުލާހުގައި އިތުރު ކުދިން އުޅެދާނެތީއެވެ. ކަންވީވެސް އެހެންނެވެ. މާޝަލް ކުލާހަށް ވަންއިރު އިތުރު ދެކުދިން ތިއްބެވެ. ނަމަވެސް މާޝަލް ކުރަން ނިންމައިގެން އައި ކަންތައް ކޮށްފަ ނޫނީ ނުހުންނަން މާޝަލް ގަސްތުކުރިއެވެ. “ހެޕީ ބާތްޑޭ.. ނިމް” މާޝަލް ކުލާހަށް ވަދެގެންއައިރު މާޝަލްއަށް ބަލަހައްޓައިގެން އިން ޝާނިމްގެ މޭޒާއި ކައިރިވެލަމުން ދަބަހުން އޭނަ ރޭގައި ހަތަރުދަމު ހޭލައި އިނދެގެން ނިންމި ޕާރުސަލް ޝާނިމްގެ އަތައް ދިއްކޮށްލަމުން މާޝަލް ބުންޏެވެ. “ތޭންކްސް ލަވް” ޝާނިމް އެހެންބުނަމުން މާޝަލްގެ ކަފަކޮޅެއްހާ މަޑުމަޑު އަތައް ބޮސްދިނެވެ. އެވަގުތު މާޝަލްގެ މޫނުމައްޗަށް ރަތްކުލަ ފާއްދާލިއެވެ.\n“އެހެމް.. އެހެމް.. ކުލާހުގަ އިތުރު ބަޔަކުވެސް އެބަ ތިބި… ދެމީހުން ތި މާފޮޅުވަނީ…” ޝާނިމްގެ ފަހަތު ޑެސްކުގައި އިން ތަޒްކީ ވާހަކަދެއްކިއެވެ. “ކެން ޔޫ ގާއިސް ޕްލީޒް ލީވް އަސް އެލޯން… ޖަސްޓް ފޯ ވަން މިނެޓް……………….. ކީއްވެތަ އެހައި ލަހުން ތިއައީ.. މިއަދު ނުއަސް ކިޔެވުނީއެންނު.. މާ….” ކުލާހުގައި ތިބި ދެކުދިންދިއުމުން ޝާނިމް ދައްކަންފެށި ވާހަކަ މެދުކަނޑާލީ މާޝަލްއެވެ. ” ވަރަށް ލަހުންނޭ ރޭގަ ނިދީ… ޓު މޭކް ދެޓް ސްޕެޝިއަލް ގިފްޓް ފޯ މައި ސްޕެޝިއަލް ވަން… އެހެންވެ ލަހުން ހޭލެވުނީ… ސޮރީ ނިމް…” ޕާރުސަލަށް ނަޒަރުހިންގާލަމުން މާޝަލް މާފަށް އެދުމަށްޓަކައި އޭނާގެ ދެކަންފަތުގައި ހިފައި ކުޑަކޮށް ތިރިވެލިއެވެ. އެވަގުތު ޝާނިމް މާޝަލްގެ އުނަގަނޑުގައި ހިފައި ޝާނިމްއާ ދިމާލަށް މާޝަލް ދަމާލިއެވެ. ކުއްލިއަކަށް ކުލާހަށް ވަދެގެންއައީ ސުކޫލުގެ ލީޑިން ޓީޗަރ ހިމާންއެވެ. ހިމާން އައުމުން މާޝަލްގެ އުނަގަނޑުގައި ހިފަހައްޓައިގެންހުރި ޝާނިމް އަވަހަށް ދޫކޮށްލި ނަމަވެސް ހިމާންއަށް އެމަންޒަރު ފެނުނެވެ.\n“ޝާނިމް… މާޝަލް… ހަމަ މިވަގުތު ލީޑިން ޓީޗާސް ރޫމަށް އާދޭ..” ވަރަށް ރުންކުރުގޮތަކަށް މާޝަލްއާއި ޝާނިމް ދިމާލަށް ބަލައިލުމަށްފަހު ހިމާން ބޭރަށް ހިނގައިގަންނަމުން ބުންޏެވެ. ޝާނިމްއާއި މާޝަލް އެވަގުތު އެކަކު އަނެކަކާއި ދިމާލަށް ބަލައިލުމަށް ފަހު ހިނގައިގަތީ އިތުރަށް ކުރާނެކަމެއް ނުވިސްނުމުންނެވެ.\n“މާޝަލް.. ސޯ ހިއެއް ނުކުރަން މާޝަލް ކަހަލަ އަހްލާޤު ރަނގަޅު ކުއްޖެއް ސޯ މެން ދޭން ނަސޭހަތުގައި ކޮޅުފައިން ޖަހާނެކަމަކަށް… އޭރުވެސް ހަމަކުލާހުގައި ތިދެކުދިން ފެނުނީ ތިގޮތަށް ކައިރިވެގެން ތިއްބައި……. އޭރުވެސް ސޯ ނަސޭހަތްދިނީމެންނު މިއަހަރު އެއްވެސް ކުއްޖަކު ތި ގޮތައް ރައްޓެހިވެގެން ނޫޅޭށޭ… ނުއެއް ކިޔެވޭނޭ… މީ ހާދަ މުހިއްމު އަހަރެކޭ… އޭރު ސޯ ބުނީ މެންނު ތި ކަހަލަ ކަމެއް ސޯމެންނަށް ދެން އިނގިއްޖެއްޔާ އެކުއްޖެއްގެ ބެލެނިވެރިންނަށްވެސް އަންގާނަމޭ.. އެހެން ބުނީމައިވެސް ތިއުޅެނީ.. ވާހަކަ ދެއްކިދާނެއޭ.. އެކަމު ތިގޮތައް އެކަކު އަނެކަކުގެ އުނަގަނޑުގައި ހިފާ އެހެން އުޅެންޔާ ކިހިނެއް ކިޔަވާނީ…. އެވެސް އަދި ސުކޫލުގެ ހަތަރު ފާރުތެރޭ…. ސޯ ހީކުރީ އޭރު ނަސޭހަތްދިނުމުން ދެން ތިކުދިން އެހެން ނޫޅޭނެކަމަށް… އެކަމު… އެކަމު ދެން ކުރާނެކަމެއް ނެތް.. މިފަހަރު ޖެހޭނީ ތިދެކުދިންގެ މައިންބަފައިން ގެންނަން… ސޯ މިބުނަނީ ހަމައެކަނި މިއަހަރު ތި ކަންތައްތައް ހުއްޓާށޭ… ހަމަ އެކަނި މިއަހަރު..” ހިމާން ފެއްޓި ވާހަކަ ހުއްޓުވީ މާޝަލްއެވެ.\n” ސޯ… ދެން އަޅުގަނޑުމެންނެއް އެހެންނެއް ނޫޅޭނަން…. އެކަމު މަންމަމެންނަށް ޕްލީޒް ނާންގަބަލަ…” މިފަހަރު މާޝަލްގެ ވާހަކަ ހުއްޓުވާލީ ހިމާންއެވެ. “އޭރު ނަސޭހަތް ދިނީ… މިފަހަރު ތިކަން އަންގަން ޖެހޭނެ…” އެހެން ބުނުމަށްފަހު ހިމާން ހިނގައިގަތީ ބޭރަށެވެ. މާޝަލްއާއި ޝާނިމް ކައިރީގައި މަޑުކުރުމަށް ބުނަމުންނެވެ.\nގާތްގަނޑަކަށް ފަނަރަމިނެޓްފަހުން ހިމާން އައިސްވަނެވެ. ފަހަތުން މާޝަލްގެ މަންމަ މާޝާ އަދި ޝާނިމްގެ މަންމަ ޝައުނާވެސް ވަންއިރު ދެމީހުންގެ މޫނުމަތިންވެސް ފެންނަނީ ހާސްކަމެވެ. މާޝާ އަދި ޝައުނާއަށް އެދެމީހުންގެ ދަރިންގެ ގުޅުން ފަޅާ އެރީމައި ތިބީ ވަރަށް ރުޅިއައިސްއެވެ. އަދި ނުވިތާކަށް ޝާނިމް މާޝަލްގެ އުނަގަނޑުގައި ހިފަހައްޓައިގެން ހުއްޓައި ދެވަނަފަހަރު ފެނުނުކަން އިނގުމުން ރުޅިއިތުރުވެ ގަތް ލަދެއްގެ ސަބަބުން ތިބީ އިސްޖަހައިގެންނެވެ.\nލީޑިން ޓީޗަރު ބެލެނިވެރިންނާއި ވާހަކަދައްކައި ނިމުމުން ބެލެނިވެރިން ގެއަށް ދިއައެވެ. އަދި މާޝަލްއާއި ޝާނިމްވެސް ކުލާހަށް ފޮނުވާލިއެވެ. މިއަދު ހައެއް ޖެހިތަނާ އޮތް ކުލާސްވެސް ދެކުދިންނަށް ގެއްލުނީއެވެ. ސުކޫލު ނިމެންދެން މާޝަލްއާއި ޝާނިމް ކުލާހުގައި ތިބި ނަމަވެސް އެދެމީހުންގެ ސިކުނޑީގައި އެނބުރެމުން ދިޔައީ އެހެން ހިޔާލުތަކެކެވެ.\nމަޑުމަޑު ހިނގުމެއްގައި ބިރުން ވިރިވިރި އޮތް ހިތަކާއި އެކީ މާޝަލް ގޮސް އޭނަގެ ގެއަށް ވަނެވެ. އެވަގުތު މާޝަލްގެ މާޝާ އޭނަގެ އިންތިޒާރުގައި ދޮރުމަތީ ދެކޮޅަށް ހިނގާލަ ހިނގާލަ ހުއްޓެވެ. މާޝަލްއަކީ މާޝަލްގެ މަންމަގެ ހުންނަ ހަމައެކަނި އަންހެން ދަރިކަމަށް ވާތީ މާޝާ ހަޅޭއްލެވުމުގެ ބަދަލުގައި ފެށީ މާޝަލްއަށް ނަސޭހަތްދޭށެވެ. އަދި ޝާނިމްއާ ދުރުވުމަށް ބުންޏެވެ. މާޝަލްގެ ހިތުގައި އެކަމަށް ޝަކުވާއެއް ނެތެވެ. އެހެނީ މާޝަލްއާއި އޭނަގެ ދެބޭބެ ކަމަށްވާ މިއުޝް އަދި މާއިޝް ކުޑައިރުއްސުރެ ބަލާބޮޑުކުރީ މާޝާ އެކަނިކަމުގައި ވާތީއެވެ. ނަމަވެސް ހިތައް އަރައެވެ. މަންމައަށް މާޝަލް ޝާނިމްދެކެ ވާ ލޯބި އިނގޭނަމައެވެ.\n“އެކްސްކިއުޒް މީ… މޭމް.. ވި ހޭވް ރީޗްޑް ދަ އެއަރޕޯޓް…” އެއަރޕޯޓަށް ދެވުމުންވެސް މާޝަލް ކާރުން ނުފޭބީމައި ޓެކްސީ ޑްރައިވަރ ބުންޏެވެ. “އޯ ސޮރީ…” މާޝަލްއަށް ހޭވެރިކަމެއްވީ ޑްރައިވަރު އެވާހަކަ ތަކުރާރުކޮށްލީމައެވެ. ޑްރައިވަރަށް ތިން ޑޮލަރުދިނުމަށްފަހު މާޝަލް އަވަސްވެގަތީ ފްލައިޓް ޖެއްސުމުގެ ކުރިން އެއަރޕޯޓަށް ވަންނާށެވެ.\nގާތްގަނޑަކަށް ދިހަމިނެޓުފަހުން ރާއްޖެއިން މެލާޝިއާއަށް އައި ފްލައިޓް ޖައްސައިފިގަން ގޮވުމުން ވެއިޓިން އޭރިއާގެ ގޮނޑިއެއްގައި އިށީނދެލައިގެން އިން މާޝަލް ހިނގައިގަތީ އެރައިވަލްސްއާއި ދިމާލަށެވެ. އިރުކޮޅެއްނުވެ މާޝަލް އިންތިޒާރުކުރަމުން ދިޔަ މީހުން ނުކުމެއްޖެއެވެ. މާޝަލްގެ މަންމަ މާޝާ، ކުޑަބެ މިއުޝް އަދި ދޮންބެ މާއިޝްއެވެ. ފަހަތުން އައި ހައިމަން މާޝަލްގެ ލޮލުގައި އަޅައިގަތީ މާފަހުންނެވެ. ގަދަ ނޫކުލައިގެ ގަޔަށް ބާރު ޓީޝާޓަކާއި މަޑުނޫކުލައިގެ ޖީންސެއް ލާފައިހުރިއިރު ބޮލުގެ އިސްތަށިގަނޑު ހެޔޮވަރުމިނެއްގައި ކޮށާލާފައިވާތީ ވަރަށް ހިތްގައިމެވެ. ތުނިކޮށް ކޮށާލާފައިވާ ތުނބުޅިއާއި މަތިމަހުގެ ސަބަބުން ފިރެހެންވަންތަކަން އިތުރުކޮށްދެއެވެ.\nހައިމަންއަކީ މާޝާގެ އެދުމުގެ މަތިން މާޝަލް ކައިވެނިކުރަން އުޅޭ ޒުވާނާއެވެ. އެމީހެއްގެ ސަބަބުން ޝާނިމް މާޝަލްދެކެ ރުޅިއަންނަ މީހާއެވެ. މާޝަލްއާއި ހައިމަންގެ ކައިވެނީގެ ހަބަރު ޝާނިމްއަށް ލިބުނު ފަހުން ޝާނިމް މާޝަލްއާއި ދިމާލަށް ނުބައިއެއްޗިހި ކިޔައި ހަޅޭއްލަވައި އެތަކެއް މެސެޖުތަކެއްކުރިއެވެ. އެހެނީ ޝާނިމް ހީކުރަނީ މާޝަލް އޭނަ މަތިން ހަނދާން ނައްތާލައިފައި އެހެން މީހެއްދެކެ ލޯބި ވީކަމަށެވެ. އޭނައަށް ނޭނގޭ ހަގީގަތަކީ މާޝަލް އެކަން އެކުރަނީ މާޝާގެ އެދުމުގެ މަތިންކަމެވެ. އަދި މާޝަލް އެހުރިހާ މެސެޖެއް ކިޔުމަށްފަހު ދޭނެ ޖާވާބެއް ނޭނގިގެން އެކަމާ ވިސްނާކަމެވެ. މާޝަލް އެ މެސެޖުތައް ކިޔައި ކޮންމެފަހަރަކު އެތަށް ކަރުނައެއްބާލާކަމެވެ.\nމާޝާމެން މިއަދު މެލޭޝިއާއަށް އެއައީ މާޝަލްއާއި ހައިމަންގެ ކައިވެންޏަށް ތައްޔާރުމަށް ބާޒާރުކުރާށެވެ. މާޝަލްގެ މަންމަ އެވަރަށް އާދޭސްނުކުރިނަމަ މާޝަލް ކައިވެންޏެއްވެސް ނުކުރީހެވެ. ވާނީވެސް އެހެންތާއެވެ. މާޝަލްއަށް އަދިވެސް އެއުޅެނީ ޝާނިމްދެކެވީ ލޯބި ހަނދާންނައްތައި ނުލެވިގެންނެވެ. އަދިވެސް ހިތައް އަރަނީ މާޝަލްގެ މަންމައަށް އަދި ޝާނިމްއަށްވެސް މާޝަލް ޝާނިމްދެކެ ވާ ލޯބި އިނގޭނަމައެވެ. އެހެންނަމަ މިއަދު ހައިމަންގެ ބަދަލުގައި އެތާ ހުންނާނީ ޝާނިމްއެވެ.\nMee part vakin genes dhey vaahaka eh tha\nNo.. kuru vaahaka eh..\nއެހެނިހެން ލޯބި August 24, 2020\nހިތާމަ އެހެނިހެން April 4, 2018


އިކްރާމް ދެއްކެވީ ކޮސް ވާހަކައެއް، އެމްޑީޕީއާ ގުޅުމެއް ނެތް\nދިއްގަރު ދާއިރާގެ މެންބަރު އިކްރާމް ހަސަން މަޖިލީހުގެ ޖަލްސާއެއްގައި ވާހަކަދައްކަވަނީ -- މަޖިލިސް\nމާލެ ސިޓީ ކައުންސިލް އޮންނަން ނުޖެހޭ ކަމަށް ވިދާޅުވެ ދިއްގަރު ދާއިރާގެ އެމްޑީޕީގެ މެމްބަރު އިކްރާމް ހަސަން ދެއްކެވި ވާހަކަތަކަށް ފާޑުކިޔުން އަމާޒުވެ އެމްޑީޕީގެ އިސް ވެރިން އޭނާއަށް ހޫނު ރައްދެެއް ދެއްވައިފި އެވެ. ސަމާލުކަން ހޯއްދަވަން މީގެ ކުރީންވެސް އޭނާ ދައްކަވާ ގިނަ ވާހަކަތަކަށް އާންމުންގެ ފާޑުކިޔުން އަމާޒުވެއެވެ.\nމިއަދު އޭނާ ކުރެއްވި ޓްވީޓެއްގައި ވިދާޅުވީ މައި ސަރުކާރު ހިންގާ ސިޓީގައި އެންމެ މަސްލަހަތު ރަނގަޅު ގޮތަކީ މައި ސަރުކާރުން އެ ސިޓީ ހިންގުން ކަމަށެވެ. އަދި ގްރޭޓާ މާލެ އޭރިއާއަށް ސިޓީ ކައުންސިލެއް ބޭނުންނުވާ ކަމަށް ވިދާޅުވިއެވެ.\nއޭނާގެ ވާހަކަތަކަށް އެމްޑީޕީގެ ޗެއާޕާސަން ހަސަން ލަތީފް ވަނީ ރައްދު ދެއްވާފައެވެ. ހަސަން ސިފަ ކުރެއްވި ގޮތުގައި އިކްރާމްގެ ވާހަކަތަކަކީ ލަދުވެތި ވާހަކަތަކެކެވެ. އަދި އޭނާގެ ޓްވީޓާއި އެ ހިޔާލަކީވެސް އެމްޑީޕީގެ ވިސްނުމާއި ސިޔާސަތު ނޫން ކަަމަށް ވިދާޅުވިއެވެ.\nއުނގޫފާރު ދާއިރާގެ މެންބަރު ވަހީދު ވިދާޅުވި ގޮތުގައި އިކްރާމްގެ ވާހަކަތަކަކީ “ކޮސް” ވާހަކަތަކެކެވެ.\nއެމްޑީޕީގެ އިސް މަގާމުތަކެއް ފުރުއްވާފައިވާ އެލްޖީއޭގެ ސީއީއޯ އަފްޝަން ލަތީފްވެސް ވަނީ އިކްރާމްގެ ވާހަކަތައް ގަބޫލު ނުކުރެއްވޭ ކަމަށް ވިދާޅުވެފައެވެ. މީގެ އިތުރުން ތޮއްޑޫ ދާއިރާގެ މެންބަރާއި މަޑަވެލީ ދާއިރާގެ މެންބަރުވެސް ވަނީ އިކްރާމްގެ ވާހަކަތަކަށް ފާޑުވިދާޅުވެފައެވެ.\nއޭނާގެ ޓްވީޓަށް ވަރަށް ގިނަ އާންމުންވެސް ރުޅިވެރިކަމާއެކު ރައްދު ދިނެވެ. އަދި މަޖިލީހުގައި ތިއްބަވާ މިފަދަ މެންބަރުންނަށް ދައުލަތުން ކޮންމެ މަހަކު ބޮޑު ހަރަދެއް ކުރަން ޖެހޭތޯ ސުވާލު އުފެއްދިއެވެ.\nއިއްޒަތް ނުލިބޭ ކަމަށާ މެންބަރުންނަށް ފަސޭހަ ކަމާއެކު ކަންކަން ވާންޖެހޭ ކަމަށް ވިދާޅުވެ މީގެ ކުރީން އެތައް ފަހަރެއްގެ މަތިން އިކްރާމް ވަނީ މެންބަރުންނާއި އާންމު ރައްޔިތުންގެވެސް ރުޅިވެރިކަން އަމާޒުވި އެތައް ވާހަކަތަކެއް ދައްކަވާފައެވެ. ވަރަށް ގިނަ ބަޔަކު ދެކޭ ގޮތުގައި އޭނާއަކީ މެންބަރުން ދައްކަވަން ޖެހިވަޑައިނުގަންނަވާ ޒާތުގެ ވާހަކަތައް ދައްކަވާ މެންބަރެއްގެ ގޮތުގައެވެ.


Phonebooth Akah Ehlaali Dharifulhi 65 Aharu Fahun Eynage Mamma Hoadhunu Goiy - Vaguthu\nމޮޅަދޫ ކަނު އަނދިރީގައި - 43 މިނެޓް ކުރިން\nފޯން ބޫތަކަށް އެއްލާލި ދަރިފުޅަށް 65 އަހަރު ފަހުން އޭނާގެ މަންމަ ހޯދުނު ގޮތް\nދަރިންނަކީ ﷲ ސުބްޙާނަޙޫ ވަތަޢާލާ އިންސާނަކަށް ދެއްވާ އެންމެ މަތިވެރި ނިޢުމަތެވެ. ދަރިން ނުލިބިގެން އެތަކެއް މަސައްކަތެއް ބައެއް މީހުން ކުރާއިރު، އަނެއްބަޔަކު ދަރިން ލިބުމުން އެމީހުންނަށް އިޙްމާލުވާތަން ފެނެއެވެ. ދަރިން ނުބެލިގެން މަގު މައްޗަށް ދޫކޮށްލާ މައިންނާއި ބަފައިންވެސް މަދެއް ނޫނެވެ. މިއީ އެފަދަ މީހަކަށް އޭނާގެ އަސްލު މަންމައާއި އޭނާ ވިހޭތާ 65 އަހަރު ފަހުން ދިމާވި ގޮތުގެ ވާހަކައެވެ.\nސްޓީވް ޑެނިސްއަކީ މިހާރު އުމުރުން 65 އަހަރުގެ މީހެކެވެ. އެމެރިކާގެ އޮހީނޯގައި ތަނަވެސް ދިރިއުޅުމެއް އޭނާ ދިިރިއުޅެމުން ދިޔަ ނަމަވެސް އޭނާގެ މާޒީއަކީ ހިތި މާޒީއެކެވެ. އޭނާ ވިހޭ ދުވަހު އޭނާގެ މިދުނިޔެއަށް އުފަންކުރި އޭނާގެ މަންމަވަނީ އޭނާ ފޯން ބޫތްއެއް ކައިރީ އެކަނި މައިއެކަނި ދޫކޮށް ލާފައެވެ. އެއީ އޭނާއަށް އަޑުއިވިފައިވިގޮތެވެ.\nމީގެ 64 އަހަރު ކުރިން ފޯން ބޫތްއެއް ކައިރިން ދިިރިހުއްޓާ ކުޑަކުއްޖެއް ފެނުނު ވާހަކަ އޭރު އެމެރިކާގެ ބޮޑެތި ނޫސްތަކަށް އެރިއެވެ. މިއާއިއެކު ދަރިންލިބުމުގެ ނިޢުމަތުން މަޙްރޫމްވެފައި ތިބި އެތައް ބަޔަކު އޭނާގެ ބެލެނިވެރިއަކަށް ވުމަށް ކިއު ހަދާލިއެވެ. ނަސީބު ކަންދިމާ ކުރި ގޮތުން ސްޓީވްގެ އައު މަންމައަކަށް ނުވަތަ އޭނާގެ ބެލެނިވެރިކަމާ ހަވާލުވީ ވަރަށްވެސް މުއްސަދި މީހެކެވެ. ޅަފުރާގެ ދުވަސްވަރު އޭނާއަށް ބޭނުންވި ހުރިހާކަމެއް ކޮށްދިން އިރު، ސްޓީވް ބަލަހައްޓަމުން ގެންދަނީ އޭނާގެ އަސްލު މަންމައާއި ބައްޕަކަމެއް ނޭނގެއެވެ. ސްޓީވްއަށް މިކަން ފަޅާއެރީ ސްޓީވްގެ އުމުރުން 18 އަހަރުގައެވެ. އެއާއެކު އޭނާގެ އަސްލު މަންމަ އެންމެ ފަހަރަކު ނަމަވެސް ދެކިލަން ސްޓީވް ބޭނުންވިއެވެ.\nއުމުރުން 64 އަހަރުވީއިރު އޭނާއަކަށް މިކަން ވާގޮތެއް ނުވިއެވެ. ނަމަވެސް އޭނާގެ 65 ވަނަ އުފަން ދުވަހު ސްޓީވްގެ ދަރިފުޅު އޭނާއަށް ދިނީ ތަފާތު ހަދިޔާއެކެވެ. އޮންލައިންކޮށް ޑީއެންއޭ ޓެސްޓް ކުރެވޭ ކިޓް އެކެވެ. އޮންލައިންކޮށް ޑީއެންއޭ ޓެސްޓް ހެދުމުން ސްޓީވްއަށް އޭނާގެ އަސްލު އާއިލާގެ މެންބަރަކާއި މެޗްވިވެއެވެ. މިއީ ދުނިޔޭގެ އެކި ހިސާބުތަކުގެ މީހުންގެ ޑީއެންއޭ މެޗްކުރާ ސްއިޓްއެކެވެ.\nސްޓީވްއަށް މެޗްވީ ސްޓީވްއާ ދެބޭން ދެދަރި މީހެއްގެ ޑީއެންއޭ އެވެ. ވަގުތުން އޭނާގެ މަންމައާ ބައްދަލު ކުރުމަށް ސްޓީވް އަވަސްވެގަތެވެ. އޭނާގެ މަންމަ ފެނުމުން ސްޓީވްގެ މޫނުމަތިން އެއްވެސް ރުޅިވެރި ކަމެއް ނެތް އިރު، ސްޓީވްއަށް މިގޮތަށް ހެދުމިގައި އޭނާގެ 86 އަހަރުގެ މަންމަގެ އެއްވެސް ކުށެއް ނެތް ކަމަށް ސްޓީވްގެ މަންމަ ބުންޏެވެ. ސްޓީވްގެ މަންމަ ބުނި ގޮތުގައި ސްޓީވް ފޯން ބޫތްއަކަށް އެއްލާލީ އޭނާއަށް ވަގަށް އޭނާގެ ބައްޕައެކެވެ. އަދި އެކަން ކުރުމަށްފަހު ސްޓީވްގެ ބައްޕަވަނީ ފިލާފައެވެ.\nބޭރުގެ މީޑިޔާއަކަށްދިން އިންޓަރވިއުއެއްގައި ސްޓީވް ބުނެފައިވަނީ އޭނާގެ މަންމަފެނުމުން އުފާވާ ކަމަށާއި އޭނާގެ މަންމަ އާމެދު އެއްވެސް ނަފްރަތެއް ނެތް ކަމަށެވެ.


Dhuniye Gai Muslimun Ge Aabaadhee Ithuru Vanee - Vaguthu\nދުނިޔޭގައި މުސްލިމުންގެ އާބާދީ އިތުރުވަނީ\n3 އަހަރު ކުރިން ( ޖޫން 18, 2018 )\n2035 ވަނަ އަހަރު އަންނައިރު ދުނިޔޭގައި ވިހާ މުސްލިމު ކުދިންގެ އަދަދު ދުނިޔޭގެ އެހެން ހުރިހާ ދީންތަކެއްގައި ވިހާ ކުދިންގެ އަދަދަށްވުރެ އިތުރުވާނެކަމަށް ދިރާސާއަކުން ދައްކައިފިއެވެ.\nދުނިޔޭގައި އެންމެ ބޮޑު އާބާދީއެއް މިވަގުތު އޮތީ ކްރިސްޓިއަނުންގެއެވެ. އެއީ ދުނިޔޭގެ މިހާރުގެ އާބާދީ ކަމުގައިވާ 7.3 ބިލައަން މީހުންގެ ތެރެއިން ތިންބައި ކުޅަ އެއްބައި މީހުނެވެ. 1.8 ބިލިއަން މީހުންގެ އާބާދީއާއެކު އިސްލާމް ދީން އޮތީ ދުނިޔޭގައި ދެވަނައަށް އެންމެ އާބާދީ ބޮޑު ދީނުގެ ގޮތުގައެވެ. ދިރާސާއިން ދައްކާ ގޮތުގައި ދުނިޔޭގައި ތިބި އެއްވެސް ދީނެއް ޤަބޫލުނުކުރާ މީހުންގެ އާބާދީ ކުރިއަށް އޮތް އަހަރުތަކުގައި ވަރަށް ބޮޑަށް ދަށަށްވެގެން ދާނެއެވެ.\nމި ދިރާސާގައި މީގެ ސަބަބެއް ކަމަށް ބަޔާންކޮށްފައިވާނީ މި މީހުންގެ ތެރޭގައި ކުދިން ވިހާ އަދަދު ވަރަށް މަދުވުމެވެ.\nކުރިއަށް އޮތް އަހަރުތަކުގެ ތެރޭގައި މުސްލިމުންގެ އާބާދީ ހަލުވި ބާރުމިނެއްގައި ކުރި އަރައިގެން ދާނެކަމަށް މި ދިރާސާގައިވެއެވެ. ދުނިޔޭގައި ކްރިސްޓިއަނުންގެ އާބާދީވެސް އިތުރުވަމުން އަންނަކަމަށާއި، އެހެން ނަމަވެސް އިތުރުވާ ބާރުމިން މުސްލިމުންނަށްވުރެ ކުޑަކަމަށް ފެކް ޓޭންކްގެ ހިސާބުތަކުން ދައްކައެވެ. އެގޮތުން\nފާއިތުވެދިޔަ އަހަރުތަކުގެ ތެރޭގައި އުފަންވި ކުދިންގެ ތެރެއިން 33 އިންސައްތަ ކުދިންނަކީ ކްރިސްޓިއަން ކުދިންނެވެ. 2010 އާއި 2015 ވަނަ އަހަރާއި ދެމެދު ދުނިޔޭގައި ވިހޭ ކުޑަކުދިންގެ ތެރެއިން 31 އިންސައްތަ ކުދިންނަކީ މުސްލިމު ކުދިންކަމަށް ފެކްޓް ޓޭންކްގެ ހިސާބުތަކުން ދައްކައެވެ. 2010 އަކާއި 2015 އާއި ދެމެދު ޖަރުމަނުން އެކަނިވެސް ލަފާކުރެވޭ ގޮތުގައި 1.4 މިލިއަންއަށްވުރެ ގިނަ ކްރިސްޓިއަން މީހުން މަރުވިއެވެ. މިއީ އެ ޤައުމުގައި ކްރިސްޓިއަނުން އުފަންވާ އަދަދަށް ވުރެ ގިނަ އަދަދެކެވެ.\n2030 އާއި 2035 ވަނަ އަހަރާއި ދެމެދު މުސްލިމުންގެ އާބާދީއަށް 225 މިލިއަނަށް ވުރެ ގިނަ މީހުން އިތުރުވާނެކަމަށް ލަފާކުރެވިފައި ވާއިރު، ކްރިސްޓިއަނުންގެ އާބާދީއަށް 224 މިލިއަނަށް ވުރެ ގިނަ މީހުން އިތުރުވެގެންދާނެ ކަމަށް މި ދިރާސާގައި ފާހަގަކޮށްފައި ވެއެވެ.\nޖޫން 18, 2018 14:48\nކްރިސްޓިއަނުންގެ އަދަދު ގިނައީއެއް ނޫން. އެމީހުން މިހުރިހާ ދުވަހުވެސް އަދިވެސް އޮޅުވާލައިގެން އުޅެނީ.\nޖޫން 18, 2018 15:16\nރަނގަޅުވާހަކައެއް. އަސްލު ދުނިޔޭގައި ގިނަވާނީ މުސްލިމުން. ކޮންމެ ދީނެއްގަވެް އެދީނެއް ޕްރެކްތިސްކުރާ މީހުންނާ ނުކުރާމީހުންތިބޭނެ. މުސްލިމު ނަންކިޔާގެ ތިއްބަސް ދީންގަބޫލުނުކުރާ މީހުން ތިބޭނެ. ްހަމައެހެން އެހެންދީންތަކުގެވެސް. ނަމަވެސް އެހެންދީންތަކުގަ މިއަދަދު އިތުރުވުމުގެ ސަބަބުން އަސްލު ރަނގަޅަށް ދީން ޕްރެކްޓިސްކުރާމީހުންގެ އަދަދަށް ބަލައިގެން ދީންތަކުގެ މީހުންގެ ބޯގުނާކަމަށްވަނަޏާ އިސްލާމުން މާބޮޑަށްވެސް ގިނަވާނެ. ތިޔާ ދިރާސާތަކަކީ ކާފަރުންގެ އެއްޗެއްވީމަ އެމީހުންގެ ބަޔަށް ކަރަންފޫކޮޅެއްލާފަ ކިޔާނީ\nޖޫން 18, 2018 23:53\nއާބާދީ އިތުރުވުމަކީ ފަގީރު ކަމާ ނިކަމެތިކަމާ ގަމާރުކަމަ ތަންދޮރު ނޭނގޭ ކަމާ ގުޅިފަ އޮންނަ ކަމެއް. އެކަމުގެ އެއް ހެކި ކާފަރުންގެ ދިރާސާއަށް ބަރޯސާނުވާން ގޮވާއިރު އަމިއްލަ ދިރާސާއެއް ހެދޭވަރަށް ލޯ ހުޅުވިފަ ނެތްކަންވެސް ނޭގެނީ!\nޖޫން 19, 2018 01:44\nމުސްލިމުން ގިނަ ވިއެއްކަމަކު ފައިދާއެއް ނެތް، މުސްލިމުން ގުނަނީ އިރާންގެ އަދި އެހެން ތަންތަނުގައި އުޅޭ ޝިއައީން ލައިގެން..ހަޤީޤަތަކީ ސިއައީން ތެރޭ ގިނައީ ﷲ ގަބޫލުކޮށް ނަމަވެސް ރަސޫލާއަކީ އަލީގެފާނު ކަމަށް ޤަބޫލުކުރާ މީހުން، ދެން ސުންނީން އަދި ޝިއައީން ހަނގުރާމަ މިކުރަނީ.. މިސާލަކަށް ސީރިޔާގައި ޔަމަނުގައި ކުރުދީން...ޔާ ﷲ ސުންނީ މުސްލިމުން އިތުރު ކުރައްވާންދޭ!!އާމީން\nޖޫން 25, 2018 18:30\nކެނެރީ ނަސީދު މުސްލިމުންގެ ލިސްޓްގައި ނުގުނާތި...\nޖޫން 25, 2018 21:22\nޖޫން 28, 2018 10:58\nއެސޮރަށް ތާއީދު ކުރާ މީހުންވެސް ނުގުނާތި.\nޖޫން 28, 2018 11:52\nވަތުނޫހުންތިގެނެސްދެއްވި އުފާވެރި ކަބަރަށް މަރުހަބާ ސިޔާސީ\nހަލަބޮލިމިދުވަސްވަރުގައި މިފަދައަގުހުރި މައުލޫމާތު ގެނެސްދެއްވުމުންއެގެނީ ތިއީ\nޒިންމާދާރު ވަރަށްރަގަޅު ނޫސްވެރިކަމެއް ކުރައްވާ ނޫހެއްކަން ﷲ ގެ އިރާދަުފާޅާއެކު\nއިސްލާމްދީނުގެ މާތްމަޤްޞަދުގައި ވަޑައިގަންނަވާ ތިނޫހުގައި މަސައްކަތްކުރައްވާ\nއެންމެހާބޭފުޅުންނަށް ހެޔޮރަހުމަތްލެއްވުންއެދި ﷲގެ ހަޝްރަތުގައިދުއާދަންނަވަން


America Mexico Border Gai Binaakuraa Biya Faaru Dhakaalaifi - Vaguthu\nއެމެރިކާ އާއި މެކްސިކޯގެ ބޯޑަރުގައި ބިނާ ކުރާ ބިޔަ ފާރު ދައްކާލައިފި\nއެމެރިކާގެ ރައީސް ޓްރަންޕް ވެރިކަމަށް ވަޑައިގެން އެމެރިކާ އާއި މެކްސިސޯ ބޯޑަރުގައި އަޅަން ވައުދުވި ބޮޑު ފާރުގެ އިމާރަތް ކުރަމުންދާ ބައެއް ދައްކާލައިފިއެވެ.\nމި ފާރު ރޭނުމުގެ މަސައްކަތް ފަށާފައިވަނީ ކެލިފޯނިއާ ގައެވެ. ބޮޑު ފެންސާއި އެއްގޮތަށް ހަދާފައިވާ ފާރު ތަކުގައި 30 ފޫޓޫގެ އުސްމިނެއް ހުރެއެވެ. މެކްސިކޯގެ ބޯޑަރުގައި 3200 ކިލޯ މީޓަރު ގެ ދިގު ފާރު ރޭނުމަށް 8 ބިލިއަން ޑޮލަރު ހަރަދުވާނެ ކަމަށް އެމެރިކާއިން ލަފާކުރެއެވެ.\nޑޮނަލްޑް ޓްރަމްޕް ވަނީ މީގެ ކުރިން އެމެރިކާއަށް އެތެރެވާ މެކްސިކޯގެ ރައްޔިތުންނަކީ ރޭޕިސްޓުންނާއި ކުށްކުރާ މީހުންގެ ގޮތުގައި ސިފަކޮށްފައެވެ.\nމެކްސިކޯ އާއި އެމެރިކާ ގުޅޭ ސަރަހައްދީ ރޮނގުގައި ފާރެއް ރޭނުމަށް ޓްރަމްޕް ވައުދުވުން ވަރަށް ގިނަ ބަޔަކު ވަނީ ފާޑުކިޔާފައެވެ. ނަމަވެސް ވެރިކަމަށް އައިސް ޓްރަމްޕް ވަނީ ވައުދު ފުއްދުމުގެ މަސައްކަތް ވަރަށް އަވަހަށް ފަށާފައެވެ. އެގޮތުން އެންމެ އެކަށީގެންވާ، ފާރެއްގެ ޑިޒައިން ދެނެގަތުމަށް މީގެ ކުރިން ވަނީ ގިނަ ދިރާސާތަކެއް ކޮށްފައެވެ.\nއެމެރިކާގެ ރައީސް ޑޮނަލްޑް ޓްރަމްޕް ވަނީ ރިޔާސީ އިންތިހާބު ކެމްޕޭންގެ ތެރެއިންވެސް އެމެރިކާއަށް ގާނޫނާއި ޙިލާފަށް އެތެރެވަމުންދާ އެހެން ގައުމުތަކުގެ މީހުންގެ އަދަދު ދަށްކުރާނޭކަމަށް ވެސް ވައުދުވެފައެވެ.\nއެމެރިކާގެ ޕެންޓަގަން އިން ވަނީ ބޯޑަރުގައި ސެކިއުރިޓީ ދިނުމަށް 800 އަށް ވުރެ ގިނަ އޮފިސަރުމް ބޯޑަރު ސަރަހައްދުގައި ހަރަކާތްތެރި ވުމަށް ހުއްދަ ދީފައެވެ. ފާރުގެ އަގު ހޯދާނީ މެކްސިކޯ އިން އެތެރެކުރާ މުދަލުން 20 ޕަސެންޓުގެ ޓެކްސްއެއް ނަގައިގެން ކަމަށް ވައިޓްހައުސް އިން ވަނީ ބުނެފަ އެވެ.\n8 ބިލިޔަން ޑޮލަރު ވީމަ ހާދަހާ ކުޑަ އަގެކޭ ދޯ. އައި، ޖީ، އެމް، އެޗް 25ބުރީގެ ޓަވަރަށްވެސް ދިޔާ އެހާކަށްހާވަރު.\nއޮކްޓޯބަރ 28, 2018 18:09\n8 ބިލިޔަން ޑޮލަރަކީ 123 ބިލިއަން ދިވެހި ރުފިޔާ، އެއް ބިލިޔަނަކީ ސަތޭކަ މިލިއަން. މިވަރު އެނގިގެންތަ ކޮމެންޓު ކުރީ؟؟؟\nނޮވެމްބަރު 11, 2018 14:28\n1ބިލިއަނަކީ ކިތައް މިލިއަން؟\nއޮކްޓޯބަރ 28, 2018 16:22\nދޮގު ހަދަންވެސް އެވަރެއްނެތް އިނގޭ ކަލޭ.


Dathaai hirugandugai rissanama geygai dhevidhaane faruvaa - AO News\nދަތާއި ހިރުގަނޑުގައި ރިއްސުމަކީ ވަރަށް އާންމު ކަމެކެވެ. ބައެއްފަހަރު ދަތް އުނގުޅުމުގައި އަނިޔާއެއް ވުމުންވެސް ދަތުގައި ނޫނީ ހިރުގަނޑުގައި ރިއްސަފާނެއެވެ. އަދި ދަތް ފަނިކެއުމުންވެސް ރިއްސައެވެ. މިއިން ކޮންމެ ސަބަބަކާހުރެ ދަތުގައި ރިއްސިނަމަވެސް މިއީ ވަރަށް އުނދަގޫތަކާއި ވޭން ތަހައްމަލް ކުރަންޖެހޭ ކަމެކެވެ. ކެތްނުވާ ވަރަށް ރިއްސާނަމަ ޑެންޓިސްޓަކަށް ދައްކަން ޖެހޭނެއެވެ. ނަމަވެސް ކެތްވާވަރު ތަދެއްނަމަ ގޭގައި މިފަރުވާތައް ކުރެވިދާނެއެވެ.\nލޮނުފެނުން އަނގަދޮވުމުން ދަތުގައި ހަރުލާފައި ހުންނަ ކާއެއްޗިހި ފިލާނެއެވެ. ލޮނުގައި ހިމެނޭ މާއްދާތަކުން ހިރުގަނޑު އިންފްލެމޭޝަން ވުމުން ދުރުކޮށްދީ ދަތާއި ހިރުގަނޑުގައި ހުންނަ ނުރައްކާރެރި ބެކްޓީރިއާ މަރާލައެވެ.\nބޭނުން ކުރާނެގޮތް: ތާފަނާ ފެންފޮދަކަށް ބައިސަމްސާ ލޮނު އަޅާފައި މިފެނުން އަނގަ ދޮންނާށެވެ.\nލޮނުމެދުގައި ބޭސްވެރިކަމަށް ބޭނުންވާ ތަފާތު މާއްދާތައް ހިމެނެއެވެ. އާންމުކޮށް ރޯގާ އަދި ފްލޫ އަށް ބޭސް ކުރުމަށް ލޮނުމެދު ބޭނުން ކުރެއެވެ. ދަތުގައި ހުންނަ ބެކްޓީރިއާ ތަކަށް ލޮނުމެދަކީ ވަރަށް ރަނގަޅު އެއްޗެއްކަމަށް ސިއްހީ މާހިރުންވެސް ބުނެއެވެ. އަދި އެމީހުން ބުނާގޮތުގައި ލޮނުމެދަކީ އެންމެ ރަނގަޅު ތަދުކަނޑުވާ ބޭހެވެ.\nބޭނުން ކުރާނެގޮތް: ލޮނުމެދު ޗަސްކޮށްފައި ދަތުގައި ނޫނީ ހިރުގަނޑުގައި ރިއްސާ ދިމާލުގައި ޗަސްކުރި ލޮނުމެދު ޕޭސްޓް އުނގުޅާފައި ބަހައްޓާށެވެ. ބޭނުންނަމަ ލޮނުމެދު ހަފައިގެން ކާލެވިދާނެއެވެ.\nބައެއް ސައިފަތް ޕެކެޓްތަކުގައި ޓެނިންސް ކިޔާ މާއްދާ އެއްހިމެނެއެވެ. ދިރާސާތަކުން ދައްކާގޮތުގައި ސައިފަތުގައި ހިމެނޭ މިމާއްދާއިން ދަތުގައި ރިހުން ރަނގަޅު ކޮށްދީ އަނގައިގައި ހުންނަ ބެކްޓީރިއާތައް ނައްތާލަދެއެވެ. އާންމު ގޮތެއްގައި ގްރީންޓީ ސައިފަތް، ހައިބިސްކަސް ސައިފަތް އަދި ބްލެކްޓީ ގައި ޓެނިންސް ކިޔާ މިމާއްދާ ހިމެނެއެވެ.\nބޭނުން ކުރާނެގޮތް: ސައިފަތް ޕެކެޓް ހޫނުފެނަށް ލާފައި އިރުކޮޅަކު ބެހެއްޓުމަށްފަހު ކެތްވާވަރަށް ހިހޫކޮށްލާށެވެ. ދެން ހިރުގަނޑުގައި ރިއްސާ ދިމާލުގައި ސައިފަތް ޕެކެޓް5މިނެޓްވަންދެން ޖައްސާށެވެ.


REPORT: Ehee vaane reserve eh Rajjey aku neh!\nރައްޔިތުންނަށް އެހީވާނެ ރިޒާވެއް ރާއްޖޭގައި ނެތީ ކީއްވެ؟\nއެއާޕޯޓުގައި މަސައްކަތެއް ކުރިއަށް ދަނީ: ރާއްޖޭގައި ރިޒާވެއް ނެތް -- ފޮޓޯ: އަވަސް\nދެހާސް ހަތަރު ވަނަ އަހަރުގެ ސުނާމީގެ ސަބަބުން ޓޫރިޒަމް ހުއްޓުނެވެ. ދުވަސްކޮޅަކަށް ނަމަވެސް އިގްތިސޯދަށް ހުއްޓުން ގެނައި އެ ކާރިސާ ބެލިފައި އޮތީ ދިވެހިންގެ ލޯ ގިނަ ކަންކަމަށް ހުޅުވައިދިން އިބުރަތެއްގެ ގޮތުގަ އެވެ. މުޅިން އިގްތިސޯދު އޭރުވެސް ޓޫރިޒަމަށް ބަރޯސާކޮށްފައި އޮތްއިރު، ޓޫރިޒަމް ސިނާއަތުން އާމްދަނީ ލިބޭ މައިގަނޑު ދާއިރާއަކީ ބިމު ކުއްޔާއި ބެޑު ޓެކުހެވެ. އެ ކާރިސާއާ ހަމައަށް ވެސް އޭރުގެ ނިސްބަތުން ދިޔައީ ރަނގަޅު އާމްދަނީއެއް ލިބެމުންނެވެ. ސަރަހައްދުގެ އެހެން ގިނަ ގައުމުތަކުގެ ރައްޔިތުންނަށް ވުރެ ފުދުންތެރި ބައެއްގެ ގޮތުގައި ދިވެހިން ފެނުނީ އެހެންވެ އެވެ. ނަމަވެސް އޭރު ވެސް ދިވެހި ރައްޔިތުން އެންމެ ބޭނުންވާ ވަގުތު އެހީއެއް ދެވޭނެ ގޮތެއް ސަރުކާރަކު ނެތެވެ. އޭގެ 16 އަހަރު ފަހުން މިއަދުގެ ހާލަތަކީ ވެސް މި އެވެ.\nރައްޔިތުންނަށް ބޭނުން ޖެހޭ ހާލަތުގައި އެހީއެއް ދެވޭނެ ގޮތެއް ނެތެވެ. ރަައްޔިތުން އެންމެ ބޭނުންވާ ވަގުތުގައި އެހީވެވޭނެ "ރިޒާވެ" އް ނެތެވެ. ދުނިޔޭގެ އެހެން ގައުމުތަކުގެ ރައްޔިތުންނަށް އެހީދޭން އެ ގައުމުގެ ސަރުކާރު ތަކުން ހަދާފައިވާ ފަދަ "ސޮވެރިން ވެލްތް ފަންޑެއް" ރާއްޖެ އަށް އުފެއްދިފައެއް ނެތެވެ. -- ވަކި ކަމަކަށް ބައްޓަންކޮށްފައިވާ ރާއްޖޭގައި ސޮވެރިން ޑިވެލޮޕްމެންޓް ފަންޑެއް އޮވެ އެވެ.\nއިގްތިސޯދީ ތަކުރިބާކާރުންގެ ނަޒަރުގައި ރާއްޖެއިން މިހާތަނަށް ހަދާފައި ވަނީ ވަރަށް ބޮޑު ގޯހެކެވެ. އަދި އެއީ ފެއިލްވުމެކެވެ.\n"ރާއްޖެ ފަދަ އެއް ކަމަކަށް އިގްތިސޯދު ބަރޯސާވެފައި އޮންނަ ގައުމެއްގައި ކޮންމެހެން ވެސް އޮންނަން ޖެހޭ ސޮވެރިން ވެލްތު ފަންޑެއް ނޫނީ ރިޒާވެއް. އެ ފަދަ ފަންޑެއް އޮތްނަމަ މިފަދަ ބޮޑު ކާރިސާގެ ވަގުތު ވިޔަފާރިތަކާއި އާއްމުންނަށް އެހީވާން ވަރަށް ބޮޑަށް ފަސޭހައަކަށް ވާނެ،" އިގްތިސޯދީ މާހިރަކު ވިދާޅުވި އެވެ.\nއެހެން މީހުން، އެހީވަނީ މި ފަންޑުން\nރާއްޖޭގައި ވެސް ސޮވެރިން ފަންޑެއް އޮވެ އެވެ. އެކަމަކު އެއީ ސޮވެރިން ޑިވެލޮޕްމަންޓް ފަންޑެވެ. އެއާޕޯޓުން ފުރާ މީހުންގެ ބޮލަކަށް ވަކި އަދަދެއް ނަގައިގެން ބޮޑު ކުރާ މި ފަންޑު ބޭނުމަކީ ލޯނު ދެއްކުގެ ގާބިލްކަން އުފެއްދުމެވެ. އެހެންވެ މިއީ ވެސް ރައްޔިތުންނަށާއި ވިޔަފާރި އަށް އެހީއެއް ދެވޭ ގޮތަށް އޮންނަ ފަންޑެއް ނޫނެވެ.\nއެއާ ހިލާފަށް ސޮވެރިން ވެލްތު ފަންޑުތައް ދުނިޔޭގެ ގިނަ ގައުމުތަކުގައި ހުރެ އެވެ. މި ފަދަ ފަންޑުގެ ބޭނުމަކީ އެންމެ ބޭނުންވާ ވަގުތު އެހީތެރިކަން ދިނުމެވެ. މިގޮތުން އެންމެ ކާމިޔާބުކޮށް އެންމެ ވަރުގަދަ ނިޒާމެއްގެ ދަށުން މިފަދަ ފަންޑެއް ހިންގަނީ ސިންގަޕޫރުންނެވެ. އެ ގައުމުގެ ސޮވެރިން ވެލްތު ފަންޑަކީ މިސާލެއްގެ ގޮތުގައި ދުނިޔެ ދެކެނީ އެހެންވެ އެވެ. އެ ގައުމުގެ އެ ވެލްތު ފަންޑަކީ ސަރުކާރުން ބޭނުން ވަގުތަކުން "އަތް ބޭނޭ" ގޮތަށް އޮންނަ އެއްޗެއް ނޫނެވެ. ސިންގަޕޫރުގައި މި ފަންޑު އުފައްދާފައި ވަނީ 1981 ވަނަ އަހަރު އެވެ. އެކި ވިޔަފާރިތަކުގައި އިންވެސްޓް ކޮށްގެން ބޮޑު ކޮށްފައިވާ މި ފަންޑުގެ ރައުސުލްމާލުގެ އަގު ލަފާކުރެވޭ ގޮތުގައި 440 ބިލިއަން ޑޮލަރަށް ވުރެ ބޮޑެވެ.\nއެ ގައުމުން ވަނީ ކޮވިޑް-19 އިގެ މި ހާލަތުގައި ވިޔަފާރިތަކާއި އާއްމު ރައްޔިތުންނަށް މި ފަންޑުން ބޮޑު އެހީތެރިކަމެއް ދީފަ އެވެ. އެގޮތުން ސިންގަޕޫރުގެ ކޮންމެ ރައްޔިތަކަށް 600 ޑޮލަރު އަދި އެ ގައުމުގެ ރައްޔިތުކަން ހޯދާފައިވާ ބޭރުގެ ކޮންމެ މީހަކަށް މިހާލަތުގައި ވެސް 300 ޑޮލަރުގެ އެހީއެއް ދެމުންގެންދެ އެވެ. ކޮވިޑް-19 އިގެ މިހާލަތުގައި ވެސް ސިންގަޕޯރިއަން މާ ބޮޑު "ވޮރީއެއް" ނެތި ތިބެވުމުގެ މައިގަނޑު ސަބަބަކީ ސޮވެރިން ވެލްތު ފަންޑެވެ. ސައޫދީ އަރަބިއްޔާގެ ޕަބްލިކް އިންވެސްޓްމަންޓް އޮފް ސައޫދީ އަރަބިއްޔާއަކީ ވެސް މިފަދަ ބޮޑު ފަންޑެވެ. މިނޫން އެހެން ގައުމުތަކުގައި ވެސް މިފަދަ ފަންޑުތައް ހުރެ އެވެ.\nދުނިޔޭގެ އެންމެ ބޮޑެތި ސޮވެރިން ވެލްތް ފަންޑުތައް\nއެ ގައުމު ތަކުން މި ފަންޑުތައް އުފެއްދީ އިއްޔެ މިއަދަކު ނޫނެވެ. އިގްތިސޯދު ރަނގަޅު ދުވަސްވަރު އެވެ. ސަރުކާރު ބަދަލުވި ނަމަވެސް "އަތް ނުބޭނޭ" ގޮތަށް އެ ފަންޑުތައް ހުންނަނީ ރަނގަޅަށް ތަޅުލާފަ އެވެ. އެ ފަންޑުން ކުރާ ކަމަކީ ހަމައެކަނި ބޮޑު ކުރަން އިންވެސްޓް ކުރުމެވެ. ފުޅާ ކުރުމެވެ. ސިންގަޕޫރުގެ ފަންޑުގައި އެ ގައުމު އެކަށް "ތަޅާލާފައި" ހެދޭ ވަރަށް ވެސް ފައިސާ ހުރެ އެވެ.\nދިވެހި ސަރުކާރުތަކުން ވެހޭއިރު ފެނެއް ނުނަގާ\nސޮވެރިން ވެލްތު ފަންޑެއް ހަދަން ދިވެހި ސަރުކާރު ތަކުން ކުރީ ކޮން މަސައްކަތް ހެއްޔެވެ؟ އިގްތިސޯދު ރަނގަޅު ދުވަސްވަރު މި ފަދަ ވެލްތް ފަންޑެއް އުފައްދައި "ވެހޭތާ ފެން ނެގި" ހެއްޔެވެ؟ ހަގީގަތަކީ ދިވެހި ސަރުކާރު ތަކުން 2004 ގެ ސުނާމީން އިބުރަތް ހޯދައިގެން އެއްވެސް ކަމެއް ކޮށްފައި ނެތުމެވެ. ރައީސް މުހައްމަދު ނަޝީދުގެ ވެރިކަމުގައި ވެސް މި ކަމެއްނުވި އެވެ. ނަޝީދު ފާޑަކަށް މިކަން ކުރައްވަން އުޅުއްވި އެވެ. އޭރު ރައީސް ނަޝީދު އުޅުއްވީ ކުރު މަގަކުން ވަޑައިގެން އެކަން ކުރައްވާށެވެ. އެ މަނިކުފާނު އުޅުއްވީ އެމްއެމްއޭގެ ރިޒާވަކީ އެފަދަ ފަންޑެއްގެ ގޮތުގައި ބަދަލު ކުރައްވާށެވެ.\nނަމަވެސް އޭރުގެ ގަވަރުނަރު އެގޮތެއް ބޭނުންފުޅެއް ނުވި އެވެ. ސަބަބަކީ އޭރުން މަރުކަޒީ ބޭންކުގެ ރިޒާވް ގެއްލިގެން ގޮސް އިތުރު މައްސަލަ ތަކެއް ނުކުތުމުގެ ބިރު އޮތުމެވެ. ދުނިޔޭގެ މާލީ އިދާރާ ތަކުން ވެސް އޭރު ދިން ލަފާއަކީ އެއީ އެވެ. އޭރު އެކަން ނުވި އަނެއް ސަބަބަކީ މަޖިލީހުގެ ކޮންޓްރޯލް ސަރުކާރަށް ނެތުމެވެ.\nސޮވެރިން ޑިވެލޮޕްމަންޓް ފަންޑެއް ނުވަތަ ފަހަށް ރައްކާ ކުރުމަށް ފަންޑެއް ހަދަން ރައީސް އަބްދުﷲ ޔާމީން އަބްދުލްގައްޔޫމް މުހިންމު މަސައްކަތް ތަކެއް ކުރެއްވި އެވެ. މަޝްރޫއު ހިންގަން ގިނަ އަދަދެއްގެ ލޯނު ނަގަމުންދާތީ، ރާއްޖޭގައި ލޯނު ދެއްކުމުގެ ގާބިލްކަން ހޯދުމަށްޓަކައި ސޮވެރިން ޑިވްލޮޕްމަންޓް ފަންޑް (އެސްޑީއައި) ގެ ނަމުގައި ފަންޑެއް އުފެއްދެވީ ރައީސް ޔާމީނެވެ.\n"އޭރުގެ ވިސްނުމަކަށްވީ ސޮވެރިން ޑިވްލޮޕްމަންޓް ފަންޑަށް ގާނޫނީ ބާރުވެރިކަން ހޯދުން. އެ ފަދަ ފަންޑެއް އުފައްދައި، އެ ބޮޑުކޮށް ފަހަށް ރައްކާ ކުރާނެ ގޮތެއް ހަމަޖެއްސުން. އެކަމަކު ނުވަނީސް ވެރިކަން ބަދަލުވީ،" އޭރު މާލީ ސިޔާސަތުތައް ރޭވުމުގައި އިސް ދައުރެއް އަދާކުރެއްވި ބޭފުޅަކު ނަން ނުޖެހުމަށް ޝަރުތުކޮށް ވިދާޅުވި އެވެ. "އެކަމަކު މިއަދާ ހަމަ އަށް ވެސް އެ ފަންޑަށް ގާނޫނީ ރައްކާތެރިކަމެއް ދެވިފައެއް ނެތް. ވާނުވާއެއް ނޭނގެ."\nރިޒާވުން ކުރާ ކަމަކީ ކޮބާ؟\nސޮވެރިން ވެލްތް ފަންޑެއްގެ ވާހަކަ ދައްކާއިރު، މިހާރު ރާއްޖޭގައި އޮންނަ "ރިޒާވް" މިއީ ކީއް ކުރާ އެޗެއް ތޯ ވެސް ބަލަން އެބަޖެހެ އެވެ. މިއީ އާއްމުންގެ ބޮޑު ސުވާލެކެވެ. ރާއްޖޭގެ ޖުމްލަ ރިޒާވުން މި ފަދަ އެހީއެއް ނުދެވެނީ ކީއް ވެގެން ހެއްޔެވެ؟ މިއީ ކޮން ރިޒާވެއް ހެއްޔެވެ؟ ޕެންޝަން ފަންޑުން އެހީ އެއް ނުދެވޭނެ ހެއްޔެވެ؟\nރާއްޖޭގެ މަރުކަޒީ ބޭންކް: ރާއްޖެއަށް ރަނގަޅު ރިޒާވެއް އުފެއްދިފައެއް ނުވޭ --- އަހުމަދު އަޝްހާދު އަބްދުﷲ (ޖެރީ) | އަވަސް\nމިހާރު ފެންނަ ރިޒާވްއަކީ "ޑޮލަރުގެ ރިޒާވް" އެކެވެ. މި ރިޒާވް ކިތަންމެ ބޮޑުވިއަސް މިފަދަ ވަގުތެއްގައި މިއީ ރައްޔިތުންނަށް ސީދާ އެހީއެއް ވެވޭނެ އެއްޗެއް ނޫނެވެ. މިދިޔަ އަހަރު ރާއްޖޭގެ ރިޒާވް އެއް ބިލިއަން ޑޮލަރާ ގާތް ކުރި އެވެ. މި ރިޒާވްގެ މައިގަނޑު ބޭނުމަކީ ރާއްޖޭގެ ބޭންކްތަކަށް ބޭނުންވާ ވަރަށް ބޭރު ފައިސާ ފޯރު ކޮށްދިނުމެވެ. އިމްޕޯޓަށް ބޭނުންވާ ޑޮލަރު ފޯރުކޮށް ދިނުމެވެ. ސަރުކާރުން ޑޮލަރުން ދައްކަން ޖެހޭ ޕޭމަންޓްތަކަށް ފައިސާ ފޯރުކޮށް ދިނުމެވެ. މިހާރު ރާއްޖޭގެ ޖުމްލަ ރިޒާވްގެ އަދަދަކީ 569.65 މިލިއަން ޑޮލަރެވެ. އަދި ޔޫޒަަބަލް ރިޒާވް ނުވަތަ ބޭނުން ކުރެވޭ ރިޒާވްގެ ޖުމްލަ އަދަދަކީ 122 މިލިއަން ޑޮލަރެވެ. މިއީ ގާތްގަނޑަކަށް ދެ މަހުގެ އިމްޕޯޓަށްވާ ވަރުގެ ފައިސާ އެވެ.\nމި ރިޒާވް ބޮޑުވެ ކުޑަވުން ފެންނާނީ އިގްތިސޯދު ކުރިއެރުން އަންނަ ގޮތަކާއި މާލިއްޔަ ތަކަށް ލިބޭ ފައިސާ އިންނެވެ. މިހާރު ރިޒާވްގައި 122 މިލިއަން ޑޮލަރު ހުރި ކަމަށް ދެއްކި ނަމަވެސް އަންނަ މަހުން ފެށިގެން މި ރިޒާވް މަތިވާނެ އެވެ. ސަބަބަކީ އިންޑިއާއަށް ވިއްކި 250 މިލިއަން ޑޮލަރުގެ ފައިސާ ޖަމާވެފައި ވުމެވެ. ދެން އޮތީ ޕެންޝަން ފަންޑެވެ. އެ ފަންޑަކީ މުޅީން އެހެން ބޭނުމެއްގައި އޮންނަ އެއްޗެކެވެ. މަސައްކަތުން ދުރަށްދާ ދުވަހު ފައިދާ ލިބޭ ގޮތެއް ފުރިހަމަ ކުރަން އޮންނަ ރިޓަޔަމަންޓް ފަންޑެކެވެ. އެހެންވީމަ، ހަގީގަތަކީ ރާއްޖޭގައި ކޮވިޑް-19 ފަދަ ކާރިސާގެ ވަގުތެއްގައި ކުރެވޭނެ މާކަބޮޑު ކަމެއް ނެތެވެ.\nރިޒާވެއް ނެތުމަކީ ދިވެހިންނަށް ލަދެއް\nދެކުނު އޭޝިއާގެ ގައުމު ތަކަށް ބެލި ނަމަވެސް 10 އަހަރު ތެރޭގައި ޖީޑީޕީ އެންމެ ބޮޑަށް ކުރިއަރަމުން ދިޔައީ ރާއްޖޭގަ އެވެ. ކޮވިޑް-19 ގެ ކުރިން މި އަހަރުގެ އަންދާޒާއަކީ ޖީޑީޕީ 7.5 ޕަސެންޓަށް އިތުރު ވާނެ ކަމަށެވެ. އަދި 2014 ގެ ކުރީގައި ހުރި ޖީޑީޕީން ބޮލަކަށް ޖެހޭ އާމްދަނީގެ ނިސްބަތް، 9،000 ޑޮލަރުން 12،000 ޑޮލަރަށް ވަނީ އިތުރުވެފަ އެވެ. ނަމްބަރުން ދައްކާ މި ކުރިއެރުމުން އެންމެ ބޭނުންވި ދުވަހު ރައްޔިތު މީހާއަށް ލިބުނީ ކޮން ފައިދާއެއް ހެއްޔެވެ؟ ދިވެހި ރައްޔިތުންގެ ބޮލަށް "ޗިޕު" ޖަހައިގެން މި ވޭތުވެދިޔަ ދުވަސްތަކުގައި ވެރިކަމަށް އައި މުހިންމު މަގާމުތައް ފުރި ބޭފުޅުން ރައްޔިތުންގެ ރައްކާތެރިކަމަށް ކުރީ ކޮން ކަމެއްތޯ އެއީ ސުވާލެކެވެ.\nރާއްޖެއަށް މިދިޔަ އަހަރު ގިނަ ބަޔަކު ޒިޔާރަތް ކުރަނީ: ޓޫރިޒަމް ރަނގަޅު ދުވަސްވަރު ރިޒާވެއް ގާއިމް ކުރެވިފައެއެއް ނެތް -- ފޮޓޯ: އަވަސް\nކޮވިޑް-19 އާ ގުޅިގެން ދައުލަތުގެ އާމްދަނީ 50 ޕަސެންޓް ދަށްވުމުން މިހާރު މިތިބީ ހާލު ޖެހިފަ އެވެ. ދުނިޔޭގެ އެހެން ގައުމުތަކުގެ ސަރުކާރު ތަކުން ރައްޔިތުންނަށް ދަނީ އެހީ ވަމުންނެވެ. އެކަމަކު ސަރުކާރުން މިކަމުގައި އޮތީ "ވަރަބިނދި ތުންގަނޑު ބިމަށް ހަރާލައިގެން" އިން ދޫންޏެއްގެ މިސާލުގަ އެވެ. ހިލޭ އެހީއެއް ހޯދާނަމަ އެއިން ހަރަދު ކުރެވެނީ ފޫވެއްޓިފައިވާ ރާއްޖޭގެ ދައުލަތުގެ ނިޒާމުގެ ތެރެއަށެވެ. ބޮޑުބައި ދަނީ ސަރުކާރުގެ ރިކަރަންޓު ހޭދަ އަށެވެ. ކޮވިޑް-19 އާ ގުޅިގެން "ނަމެއްގައި ރިލީފެއް" ދޭން ޖެހުނު ހަގީގީ ސަބަބަކީ ވެސް މިއީ އެވެ. ހަގީގަތަކީ ކުރިން ވެސް ސަރުކާރުތައް ފެއިލްވެފައި ވުމެވެ. އަދި ބޮޑުތަނުން ފެއިލްވީ މިއަދު އެވެ.\nމި ސަރުކާރުގެ ފިނޭންސް މިނިސްޓަރު އިބްރާހިމް އަމީރު ވިދާޅުވެފައިވާ ގޮތުގައި ރާއްޖޭގައި މި ފަދަ ހާލަތެއްގައި އެހީވާނެ ފަންޑެއް ނެތުމަކީ ވަރަށް ބޮޑު މައްސަލެއެކެވެ.\nފިނޭންސް މިނިސްޓަރު އިބްރާހިމް އަމީރު -- ފޮޓޯ: އަވަސް\n"ހަގީގަތަކީ މިހާތަނަށް އައިއިރު ރާއްޖޭގެ ފިސްކަލް ރިޒާވެއް ނެތް. އޮޅުން އަރާކަމެއް މިއީ. ރާއްޖޭގައި މި ހުންނަނީ އަބަދު ވެސް އެކްސްޗޭންޖް ރޭޓް ހިފަހައްޓަން އޮންނަ ޑޮލަރުގެ ރިޒާވެއް. އެހެންވީމަ އަމިއަލައަށް ހަރަދު ކުރާނެ ފައިސާ އެއް ނެތް،" އަމީރު ވިދާޅުވި އެވެ.\nމި ފަހަރު ބޯދަމައި ގަނެވޭކަށް ނެތް\nމިހާރު އޮތީ ކޮވިޑް-19 އެވެ. މާދަމާ ކުރިމަތި ވާނީ ކޮންކަހަލަ ބަލާއާފާތެއްކަން އެނގޭނީ ކާކަށް ހެއްޔެވެ؟ އެހެންވީމަ މިހާރު ކުރަން ޖެހެނީ ކަމަކީ އެ ދުވަހަށް ތައްޔާރުވެ ތިބުމެވެ. ރައްޔިތުންގެ "ބޮލަށް އެރިގެން" ވެރިކަމަށް އައިސް މި ފަދަ ރައްކާތެރިކަމުގެ ނިޒާމުތައް ގެނެސް ނުދެވޭނަމަ "ޑިމޮކްރަސީ" އާއި "ނަމޫނާ ޑިމޮކްރަސީ" ގެނައުމުގެ ބޭނުމަކީ ކޮބައި ހެއްޔެވެ؟ ޑިމޮކްރަސީއާ ބީރައްޓެހިކޮށް ހުދުމުހުތާރު ކޮށް ކަންކަން ތަންފީޒު ކުރާ ގައުމުތައް މާރަނގަޅެއް ނޫން ހެއްޔެވެ؟\nރައްޔިތުންގެ މަޖިލީހުގެ ޖަލްސާއެއްގައި މެންބަރުން -- ފޮޓޯ: މަޖިލިސް\nރާއްޖޭގައި ސޮވެރިން ވެލްތު ރިޒާވެއް ހަދަން ޖެހޭ ވާހަކަ، ބޯކިބާ ފޮތި ބަހައިގެން ވެރިކަމަށް މިހާރު އައިސްތިބި މީހުންގެ މެނިފެސްޓޯގައި ވެސް ލިޔެފައި އެބައޮތެވެ. މެނިފެސްޓޯގައިވާ ގޮތުން ދައުލަތުގެ ދަރަންޏަށް ދައްކަން ޖެހޭ ފައިސާ އެތައް ގުނައަކުން އިތުރުވެފައި ވުމުން ތަރައްގީގެ މަޝްރޫއު ތަކަށް ކުރިއަށް އޮތް އަހަރުތަކުގައި ބޭނުން ވާނެ ފައިސާ ހޯދުމަށް ސޮވެރިން ވެލްތް ފަންޑް ބޭރުގައި ލިސްޓްކޮށް، އެ ޕްރޮޖެކްޓްތަކަށް ހެޔޮ އަގުގައި ފަންޑު ހޯދޭނެ ނިޒާމެއް ގާއިމު ކުރާނެ އެވެ. ސަރުކާރު ލިބި މަޖިލީހުގެ ސުޕަ މެޖޯރިޓީ ލިބި "ބޭނުން ގޮތަކަށް ޖުޑިޝަރީ ރިފޯމް" ވީމާ ވެސް މިކަން ކުރަން ނޫޅެނީ ކީއްވެގެން ހެއްޔެވެ؟ އެ ވާހަކަ ނުދައްކަނީ ކީއްވެގެން ހެއްޔެވެ؟\nފިނޭންސް މިނިސްޓްރީ އިގްތިސޯދު ކޮވިޑް-19\nރާއްޖޭގައި އަގުތަކަށް މިވަނީ ކިހިނެއް؟\nޑޮލަރު ދަތިވެ ބާޒާރަށް ގޮތް ހުސް ވަނީ!


ކޯވިޑް19: ހިތްފަޅައިގެންދާވަރުވޭ، މަންމައަކު އޭނާގެ6ދަރިންނަށް އަލްވަދާއު ކީ ވޯކީޓޯކީއަކުން – Dhen.mv\nކޯވިޑް19: ހިތްފަޅައިގެންދާވަރުވޭ، މަންމައަކު އޭނާގެ6ދަރިންނަށް އަލްވަދާއު ކީ ވޯކީޓޯކީއަކުން\nއެމެރިކާގައި ކޯވިޑް 19 ޖެހިގެން މަރުވި މަންމައަކު އޭނާގެ6ދަރިންނަށް އަލްވަދާއު ކިޔަން ޖެހުނީ ވޯކީޓޯކީއަކުންނެވެ.\nދުނިޔޭގައި ހަލުވިކަމާއިއެކު ފެތުރެމުންއަންނަ ނުރައްކާތެރި ވައިރަސް ކަމަށްވާ ކޯވިޑް 19 ޖެހިގެން މަރުވާ މީހުންގެ އަދަދު ދަނީ ދުވަހަކަށްވުރެ ދުވަހެއް އިތުރުވަމުންނެވެ. ކޯވިޑް 19 ޖެހިގެން މީހުން އުޅޭ ހާލާއި މަރުވުމުގެ ކުރިން އާއިލާއާއި އެއްފަހަރު ނަމަވެސް ފޯނުން ވާހަކަ ދައްކާލުމަށް އެދި ކުރާ އާދޭސް އަޑުއިވޭ މީހެއްގެ ހިތް ފަޅައިގެންދާވަރުވާނެއެވެ.\nއެމެރިކާގައި ކޮވިޑް 19 ޖެހިގެން މަރުވި މީހުންގެ އަދަދު 3000 އަށްވުރެ އިތުރުވެފައިވާއިރު، އޭގެ ތެރެއިން އެކަކީ6ކުދިންގެ މަންމައަކީ 42 އަހަރުގެ ސުންޑީ ރަޓަރ އެވެ.\nސަންޑީ އަކީ އުރަމަތީގެ ކެންސަރު ކުރިން ޖެހި އެބައްޔަށް ފަރުވާ ހޯދައިފައި ހުރި މީހެކެވެ. ވޮޝިންގްޓަން ސްޓޭޓްގެ ސްނޯހްމިޝް ކައުންޓީގައި ދިރިއުޅެމުންދިޔަ ސަންޑީ ކޮރޯނާ އަށް ފަރުވާ ދެމުން ދަނިކޮށް މަރުވީ މިމަހުގެ 16 ވަނަ ދުވަހެވެ.\nމިމަހުގެ3ވަނަ ދުވަހު ސަންޑީ ފުރަތަމަ އެޑްމިޓް ކުރެވުނީ ޕްރޮވިޑެންސް ރީޖަނަލް މެޑިކަލް ސެންޓަރުގައެވެ. އެދުވަހު ސަންޑީ އަދި އޭނާގެ 20 އަހަރުގެ ދަރިފުޅު އެލީޖަހް ރޯސްރަޓަރ، ބަންދުކޮށްފައިހުރި ހޮސްޕިޓަލުގެ ކޮޓަރިއެއްގައި 8 ގަޑިއިރު އެއްކޮށް ހޭދަކުރިއެވެ.\nސުންޑީގެ ދަރިފުޅު ރޯސް ބުނީ، މަންމަ އަށް ފަރުވާ ދިން ހޮަސްޕިޓަލުގެ މުވައްޒަފުން ތިބީ ޕްރޮޓެކްޓިވް ސޫޓްތައް ލައިގެން ކަމަށާއި މާސްކެއް އަޅައިގެން މަންމަ ކައިރި ހުންނަން ހުއްދަ ލިބުނުކަމަށެވެ. ރޯސް ބުނީ ހޮސްޕިޓަލުގެ ސްޓާފުން މަންމަ ގައިގަ އަތްލަން ވެސް ބޭނުންނުވި ކަމަށާއި އެދުވަހު ފަރުވާ ދިނުމަށްފަހު މަންމަ ގެޔަށް ދޫކޮށްލި ކަަމަށެވެ. އަދި އޭނާވެސް ހީކުރީ މަންމަ އަށް ޖެހިފައި ހުރީ އާދައިގެ ރޯގާއެއް ކަމަށް ކަމަށް ރޯސް ބުންޏެވެ.\nރޯސް ބުނީ މަންމަ ގެޔަށް ދޫކޮށްލިތާ4ދުވަސްފަހުން އަނެއްކާވެސް ޑޮކްޓަރަށް ދައްކަން ދިޔަ ކަމަށާއި، ޓެސްޓް ހެދުމުން މަންމައަށް ކޯވިޑް 19 ޖެހިފައި ހުރިކަން އެނގުނު ކަމަށެވެ. ރޯސް ބުނީ މަންމަ އެޑްމިޓް ކޮށް، އާއިލާ މީހަކަށް ވެސް އެތަނަށް ޒިޔާރަތް ކުރުން މަނާ ކުރި ކަމަށެވެ.\nމިމަހުގެ 16 ވަނަ ދުވަހު ޑޮކްޓަރު ގުޅާފައި އާއިލާ ހޮސްޕިޓަލަށް އައުމަށް އެދުނު ކަމަށް ރޯސް ބުންޏެވެ.\nއޭނާ އިތުރަށް ބުނީ މަންމަ ކައިރިއަށް ނުވަދެވޭ ކަަމަށާއި، މަންމަ ދިމާ ބަލަން ޖެހުނީ ކުޑަ ބިއްލޫރި ކޮަަޅަކުން ކަމަށެވެ. ރޯސް ބުނީ މަންމަ މަރުވަމުން އޭނާއަށް ހުރިހާ ކުދިން ބެލުމަށް ވަސިއްޔަތް ކުރި ކަމަށެވެ.\nރޯސް ބުނީ މަންމަ އަށް އަލްވަދާއު ކިޔަން ޖެހުނީ ވޯކީޓޯކީ އަކުން ކަމަށާއި، މަންމަ ކައިރިއަށް ގޮސް، ބައްދާލާފައި ލޯބިވާވަރު ބުނެނުދެވުމުން ވަރަށް ދެރަވި ކަމަށެވެ.


Nora ah varah haassa awardeh | Mihaaru\nނޯރާ އަށް ވަރަށް ހާއްސަ އެވޯޑެއް\nނޯރާ އަށް ދާދާސާހެބް ޕާކްލޭ އިންޓަނޭޝަނަލް ފިލްމު ފެސްޓިވަލްގެ "ޕަފޯމާ އޮފް ދި އިޔާ" ގެ އެވޯޑް ލިބުނީ "ސްޓްރީޓް ޑާންސާ" ގައި ކުޅުނު ރޯލުން\nނޯރާ އެވޯޑާ އެކު.\n23 ފެބުރުއަރީ 2021 - 09:29\nނެށުމުގެ ހުނަރު ދައްކާލައިގެން ބޮލީވުޑްގައި މިހާރު ކުރިއަރަމުން އަންނަ ބަތަލާ ނޯރާ ފަތެހީ އަށް ވަރަށް ހާއްސަ އެވޯޑެއް ލިބިއްޖެ އެވެ.\nކެނެޑާގެ ރަށްވެހިކަން އޮންނަ މޮރޮކޯ ދަރިކޮޅުގެ 29 އަހަރުގެ ބަތަލާ އަށް ލިބުނީ ދާދާސާހެބް ޕާލްކޭ އިންޓަނޭޝަނަލް ފިލްމު ފެސްޓިވަލް އެވޯޑެވެ. އެ އެވޯޑް ނޯރާ އަށް ލިބުނީ މިދިޔަ އަހަރުގެ ޖެނުއަރީގައި ސިނަމާތަކުގައި ރިލީޒްކުރި ފިލްމު "ސްޓްރީޓް ޑާންސާ" ގައި ކުޅުނު ރޯލުން "ޕަފޯމާ އޮފް ދި އިޔާ" އެވެ.\nރެމޯ ޑި ސޫޒާ ޑައިރެކްޓްކުރި އެ ފިލްމަކީ މަޝްހޫރު ދެ ތަރިން ކަމަށްވާ ވަރުން ދަވަނާއި ޝްރަދާ ކަޕޫރް ލީޑް ރޯލު ކުޅުނު ފިލްމެއް ކަމަށް ވިޔަސް "ސްޓްރީޓް ޑާންސާ" ގެ ވާހަކަ އާންމުންގެ މެދުގައި ބޮޑަށް ދެކެވުނީ އެ ފިލްމުގައި ނޯރާގެ ވަރަށް ތަފާތު ނެށުންތަކެއް ފެނިގެންދާ ލަވަ "ގަރުމީ" ގެ ސަބަބުންނެވެ. ނޯރާ އާއި ވަރުން އެކީގައި ފެނިގެން ދިޔަ ލަވައިގެ ބައެއް ސްޓެޕްތަކަކީ ވަރަށް ބޮޑަށް ވައިގައި ހިފި ސްޓެޕްތަކެވެ.\nއެ ފިލްމުގައި ކުޅުނު ރޯލުން ލިބުނު އެވޯޑާ އެކު ނޯރާ ބުނީ އެއީ އެތައް ރޭގެ ނިދި ނަގާލައި ކުރި މަސައްކަތާއި ފިލްމުގެ މަސައްކަތުގެ ތެރޭގައި ލިބުނު ޒަހްމަތަކާއި ރިހުންތަކާއި ހަލާކުވި ކަކުލާއި ފޭބި ލޭގެ އަގު ލިބުން ކަމަށެވެ.\n"އަދި އަހަރެން އަބަދު ވެސް ފޭނުންނާއި ސަޕޯޓަރުންނަށް ޝުކުރުވެރިވާނަން. އެ މީހުން ދޭ ލޯތްބާއި ސަޕޯޓަކީ ކުރިއަށްދާން އަދި ރަނގަޅު މަސައްކަތްތަކެއް ކުރަން ލިބޭ އެންމެ ބޮޑު ހިތްވަރު." މިހާރު ބޮލީވުޑްގައި ނެށުމަށް އެންމެ އަރާހުރި ބަތަލާ ބުންޏެވެ.\nނޯރާ އަކީ 2015 ގައި "ބިގް ބޮސް" ގެ ސީޒަން9ގައި ވާދަކޮށްގެން އާންމުންގެ ސަމާލުކަން ލިބުނު ފަންނާނެކެވެ. އޭގެ ފަހުން އޭނާ ހިންދީ ފިލްމުތަކުގެ އިތުރުން އިންޑިއާގައި އެހެން ބަހުރުވަތަކުން ހަދާ ފިލްމުތަކުގެ ލަވަތަކާއި ސަޕޯޓިން ރޯލްތަކެއް ވެސް ކުޅުނެވެ.\nނަމަވެސް ނޯރާގެ ވިދުން ގަދަވީ 2018 ގައި ރިލީޒްކުރި ޖޯން އަބްރަހަމްގެ ފިލްމު "ސަތިޔަމޭވް ޖަޔަތޭ" ގެ އައިޓަމް ލަވަ "ދިލްބަރު" އިންނެވެ. އެ ލަވައިން އޭނާ ދައްކާލި ނެށުމުގެ ބަޑިތަކާ އެކު މިހާރު ނޯރާ އަކީ އެތައް ފުރުސަތެއް ލިބެމުން އަންނަ ތަރިއެކެވެ.\n"ދިލްބަރު" ގެ ފަހުން އޭނާގެ ވަރަށް ހިޓް ލަވަތަކެއް ފެނިގެން ގޮސްފައިވެ އެވެ. އޭގެ ތެރޭގައި 2018 ގެ "އިސްތިރީ" ގެ ލަވަ "ކަމަރީޔާ" އާއި 2019 ގެ "ބަތުލާ ހައުސް" ގެ ލަވަ "އޮ ސާކީ ސާކީ" އާއި އެ އަހަރުގެ ފިލްމު "މަރުޖާވާ" ގެ ލަވަ "އެކް ތޮ ކަމް ޒިންދަގާނީ" ހިމެނެ އެވެ.\nފިލްމީ ލަވަތަކުގެ އިތުރުން ނޯރާ މިހާތަނަށް ރީތި އެތައް ވީޑިއޯ ލަވައެއް ވެސް ކުޅެފައިވެ އެވެ.\nއޭނާ ބޮޑު ރޯލަކުން ފެންނާނެ އެއް ފިލްމަކީ އަޖޭ ދޭވްގަންގެ ތާރީހީ ހަނގުރާމަ ފިލްމު "ބޫޖް: ދަ ޕްރައިޑް އޮފް އިންޑިއާ" އެވެ. ކާސްޓްގައި ސަންޖޭ ދަތާއި ސޮނާކްޝީ ސިންހާ ވެސް ހިމެނޭ ފިލްމުގައި ނޯރާގެ ވަރަށް ތަފާތު ރޯލެއް ހިމެނޭނެ އެވެ. އަދި މި އަހަރުގެ މެއި 14 ގައި ރިލީޒްކުރާ ޖޯންގެ "ސަތިޔަމޭވް ޖަޔަތޭ 2" އިން ވެސް ނޯރާ ފެންނާނެ އެވެ.\nރިޕޯޓްތައް ބުނާގޮތުން ރެމޯގެ އޭބީސީޑީ (އެނީބަޑީ ކޭން ޑާންސް) ސީރީޒްގެ ތިން ވަނަ ފިލްމު "އޭބީސީޑީ 3" ގެ ބަތަލާ އަކީ ވެސް ނޯރާ އެވެ.\nނުވިސްނިއްޖެއްޔާމުން ދެން ދާންއޮތްތަނުގަ މާ "ގަރުމީ" ވާނެ މަންޖޭ\nތީ މޮރޮކޯ އަންހެނެއް! މޮރޮކޯ އަކީ އަރަބި މުސްލިމް ގައުމެއް އެކަމަކު މޮރޮކޯ މީހުން ބުރުގާ ނާޅާ! ޢޭ ސައުދީ މީހުން އުޅޭ ގޮތަށް ހަރުކަށީ އުސޫލް ގެންގުޅޭ ބައެއް ނުން! ކުރިން ރާއްޖެ ވެސް އޮތީ މޮރޮކޯ ގޮތަށް! ޟިހުން ބުރުގާ ނޭޅިޔަސް މާ ދީންވެރި ، އަބުއި އަދި މާ އަޚުލާގު ވެސް ރަގަޅު! ނޯރާ އުޅެނީ ރަގަޅަށޭ އެއް ނުން!\nދެން ކީކޭތޯ ކިޔަން ތިއުޅުއްވީ؟\nނޯޜާ ފަތެހީ އަކީ އަރަބިން އިގިރޭސިން ނަން ލިޔާ އިރު ލިޔާ ގޮްތް އަސްލު ރަގަޅު ގޮތަކީ ނޫރާ ފަތުހީ! ހިންދީ މީހުން ވެސް ފާތިހު ލިޔަނީ ފާތެހް މިހެން... ރަހުމާން އަށް ރެހެމާން


އިސްލާމް ދީނާ އިދިކޮޅު ޕޭޖްތައް ފޮލޯކުރާ އެންމެންނަކީ އިސްލާމް ދީނާ ދެކޮޅު މީހުންނެއް ނޫން!\nއިސްލާމް ދީނާ ދެކޮޅުވެގެން އުޅޭ ބައެއް ދިވެހިން ހިންގާ ފޭސްބުކް ޕޭޖްތައް ފޮލޯ ކުރާ މީހުންގެ އަދަދަށްބަލައި ބައެއް މީހުން ދަނީ ކަންބޮޑުވުން ފައުޅުކުރަމުންނެވެ.\nއެފަދަ ޕޭޖްތައް ފޮލޯކުރާ އެންމެންނަކީ އެ ޕޭޖުގައި ލިޔާ ލިޔުންތަކަށް ނުވަތަ ޝާއިޢުކޮށްގެން ފޮލޯކުރާ މީހުންނެއް ނޫނެވެ. އިއްޔެ ބޮލޮކްކުރި ޕޭޖް ފޮލޯކުރަމުން އައި ބައެއް މީހުން ޕޭޖް ފޮލޯކުރީ ޕޭޖެނަމަކަށް "ޖުހާ" އިނުމުން ޖުހާގެ ވާހަކަތައް ގެނެސްދޭ ޕޭޖެއް ކަމަށް ހީކޮށެވެ. އަނެއް ބައަކު ފޮލޯ ކުރީ އެނގި ތިބެ އެޕޭޖުގައި ކުރާ ކަންކަން ބެލުމަށެވެ.\nއެ ޕޭޖް ފޮލޯކޮށްގެން ތިބި ބައެއް މީހުންނަކީ ވަރަށް ފުރިހަމައަށް އިސްލާމް ދީނަށް އަމަލުކުރާ އަދި އިސްލާމް ދީން މަތިވެރިކުރަން މަސައްކަތްކުރާ މީހުންކަން މިއަދުނޫހަށް ވަނީ ކަށަވަރުކުރެވިފައެވެ. އެނޫން ވެސް އެފަދަ ބައެއް ޕޭޖްތައް މިދެންނެވިފަދައިން މީހުން ގެންދަނީ ފޮލޯކުރަމުންނެވެ.\nނަމަވެސް މިއީ ވަރަށް ނުރައްކައުތެތިކަމެކެވެ. ފުރިހަމައަށް އިސްލާމް ދީން ނުއެނގޭ މީހަކަށް މިފަދަ ޕޭޖަކުން ލިބޭ މައުލޫމާތެއްގެ ސަބަބުން ކޮށްފާނެ ނުރަނގަޅު އަސަރުގެ ބޮޑުކަން ދީނީ ޢިލްމުވެރިން ގެންދަވަނީ ފާހަގަކުރައްވަމުންނެވެ. ޝައިޚް ޝަފީޢު ޢަބްދުﷲ ވަނީ އެފަދަ ޕޭޖްތައް ނުބެލުމަށާއި ފޮލޯ ނުކުރުމަށް އިލްތިމާސްކުރައްވައިފައެވެ.


Yaaminu sarukaarun kuree keeh? | Bithufangi\nމިއީ ވަރަށް ގިނަފަހަރު އަމާޒުވާ ސުވާލެކެވެ. ސިޔާސީ ބަހުސްތަކުގެ ތެރެއިން ޖަހާލާ " ބޮޑު " އެއްޗެވެ. ތެދުފުޅެކެވެ. 2013 ވަނަ އަހަރު ރައްޔިތުންގެ ތާއީދާއެކު ވެރިކަމުގެ ހުވާ ކުރެއްވި ރައީސް ޔާމީންގެ ވެރިކަމުގައި ކުރީ ކޮންކަމެއް ހެއްޔެވެ؟\nފަށައިގަންނާނީ އިގްތިޞޯދާއި ހަމައިން ދެއްތޯއެވެ؟ ޖީޑީޕީ ގެ މިންވަރު 2017 ވަނަ އަހަރު ވަނީ 9671 ޑޮލަރަށް އަރާފައެވެ. އޭރު ދައުލަތުގެ ރިޒާވްގައި ބޮލަކަށް 586.2 ޑޮލަރު ހުރިއިރު މި ހިނގާ 2018 ވަނަ އަހަރު 600 ޑޮލަރަށް މިއަދަދު ވަނީ އިތުރު ކުރެވިފައެވެ. އަދި މި އަހަރު ދައުލަތުގެ އާމްދަނީ 22.4 ބިލިޔަން ރުފިޔާއަށް އިތުރުވެގެން ދާނެކަމަށް ލަފާކުރެވެއެވެ.\nރައީސް ޔާމީން ގެ ސަރުކާރަކީ ބޭރުގެ ޤައުމުތަކާއި އިޤްތިޞޯދީގޮތުން ބަދަހި ގުޅުމެއް ބާއްވާ ސަރުކާރެކެވެ. މިގޮތުން ދިވެހި ސަރުކާރުން ވަނީ ޗައިނާއާއި އެކު ފްރީ ޓްރޭޑް އެގްރިމެންޓް އެއްގައި ސޮއިކޮއްފައެވެ. އެގޮތުން ދެގައުމުން، އެއް ގައުމު އަނެއް ގައުމަށް އެއްވެސް ޑިއުޓީ އަކާއި ނުލާ އެކްސްޕޯޓް ކުރުމުގެ ފަހި ފުރުސަތު މި އެއްބަސްވުމުގެ ދަށުން ލިބިގެންދާނެއެވެ. ރާއްޖެއަކީ އިންޕޯޓް އަދި އެކްސްޕޯޓް މުދަލަށް ބަރޯސާވެފައިވާ ގައުމަކަށް ވެފައި ރާއްޖޭގެ އިގްތިޞޯދު ކުރިއަރައިގެންދާ މި ދަނޑިވަޅުގައި އިމްޕޯޓް އަދި އެކްސްޕޯޓްގެ ޚިދުމަތް ފުޅާކުރުމުގެ ގޮތުން ގުޅީފަޅުގައި ދުނިޔޭގެ ފެންވަރުގެ ވިޔަފާރި ބަނދަރެއް ހެދުމުގެ މަސައްކަތް ރައީސް ޔާމީންގެ ސަރުކާރުން މިވަނީ ފައްޓަފައެވެ.\nދިވެހިންނަށް ދިމާވެފައިވާ ބޯހިޔާވަހިކަމުގެ މައްސަލައަށް ދާއިމީ ހައްލެއް ހޯއްދަވައި ދެއްވުމަށް ރައީސް ޔާމީން ކުރަށްވަމުން ގެންދަވާ މަސައްކަތް ވަކިން ކުޑައެއް ނޫނެވެ. ހުޅުމާލޭގެ ފަޅުން 240 ހެކްޓަރުގެ ބިން ވަނީ ހިއްކާފައެވެ. ހުޅުމާލެ 2ވަނަ ފިޔަވަހީގައި ގާއިމުކުރާ " ހިޔާ " މަޝްރުޢުގެ ފްލެޓްތައް 2019 ވަނަ އަހަރު ނިމިގެންދާއިރު 160000 ދިވެހި ރައްޔިތުންނަށް ބޯހިޔާވަހިކަން ފޯރުކޮއްދެވިގެން ދާނެއެވެ. މީގެ އިތުރުން ބިން ނެތުމުގެ މައްސަލައަށް ހައްލެއް ހޯއްދަވައިދެއްވުމަށް 14 ރަށެއްގައި، 493 ހެކްޓަރުގެ ބިން ވަނީ ހިއްކާފައެވެ.\nމަސްވެރިކަމާ މަސްވެރިކަމުގެ ސިނާޢަތަށް އަދުގެ ސަރުކާރުން ދެއްވަނީ އަމަށަކު އިސްކަމެއް ނޫނެނެވެ. އެގޮތުން މަސްވެރިންނަށް ފަސޭހައިން އައިސް ލިބޭނެ މަގު ފަހިކޮއްދިނުމަށް ރާއްޖޭގެ ކޮންމެ އަތޮޅެއްގައި އައިސް ޕްލާންޓެއް މި އަހަރު ގާއިމްކުރެވިގެން ދާނެއެވެ. ރާއްޖޭގައި އެން ދިރުވާ އާލާކުރުމަށް 11 މިލިޔަން ޑޮލަރުގެ މަޝްރުޢޫއެއް ސަރުކާރުން 2017 ވަނަ އަހަރު ވަނީ ފައްޓަވާފައެވެ. މިއާއެކު މަސްވެރި އުޅަނދުފަހަރުގައި ހަރުކުރާ ލޮކޭޓިން ޑިވައިސް މަސްވެރިންނަށް ސަރުކާރުން ހިލޭ ދިނުމަށް މިވަނީ ނިންމާފައެވެ.\nޒުވާން މަސްވެރިންނާއި އޮޑިވެރިން އުފެއްދުމަށް 58 ފަރާތަކަށް ސަރުކާރުން ވަނީ ލޯނު ހަމަޖައްސައި ދެއްވާފައެވެ. އަދި ހުއިފިލަނޑާ އާލާކުރުމަށް 115 ފަރާތަކަށް މިއަހަރު ވަނީ ލޯނުދޫކުރެވިގެން ގޮސްފައެވެ. ފެލިވަރުގައި ދިވެހި ކަނޑުމަހުން އުފައްދާ ބާވަތްތައް 15 މެޓްރިކް ޓަނުން 65 މެޓްރިކްޓަނަށް އިތުރުކުރެވިގެން ގޮސްފައިވާއިރު ފެލިވަރުގައިވަނީ މަސްވެރިއްނަށް ހާއްސަކޮން އެރީނާއެއް ޤާއިމްކޮއްފައެވެ. އަދި މި އަހަރު ކޫއްޑޫގައިވެސް ވަނީ މަސްވެރިންނަށް އެރީނާއެއް ގާއިމްކުރުމަށް ހަމަޖެހިފައެވެ.\nދެން އޮތީ ތިމާވެއްޓެވެ. ރާއްޖެއަކީ ސާފު ތިމާވެއްޓަކާ ރައްޓެހި ތަނަކަށް ހެދުމަށް ސަރުކާރުން ކުރަމުން ގެންދާ މަސައްކަތްތަކުގެ ތެރެއިން ސޯލާރ ޕީ.ވީ ޑީސަލް ހައިބްރިޑް ޕަވާރ ޕްރޮޖެކްޓްގެ ދަށުން ރާއްޖޭގެ އެކި ކަންކޮޅުތަކުގައި އަވިން ހަކަތަ އުފައްދާ ނިޒާމު ވަނީ ޤާއިމުކޮށްފައެވެ. މީގެ އިތުރުން ޕްލާސްޓިކާއި ބީރައްޓެހި ތަނަކަށް ރާއްޖެ ހެދުމަށް ސްކޫލްތަކުގައި ޕްލާސްޓިކް ބޭނުން ނުކުރުމަށްވަނީ ނިންމާފައެވެ.\nޒަމާނަށް ހޭލާފައިވާ ތައުލީމީ މުޖުތަމައެއް ބިނާކުޅައުމަށް ރައީސް ޔާމީން ކުރަށްވަމުން ގެންދަވާ މަސައްކަތްޕުޅުގެ ތެރެއިން މިއަހަރު މުޅި ދުނިޔޭގައިވެސް ގްރޭޑް 1 ން 12 އަށް ޓެބްލެޓް މެދުވެރިކޮއް ކިޔަވައިދޭން ފަށާ ހަމައެކަނި ޤައުމަކަށް ރާއްޖެ ވެގެން ދާނެއެވެ. މީގެ އިތުރުން ކިލާސްތަކަކީ ދަރިވަރުންނާ ރައްޓެހި، ވަރޗުއަލް މާހައުލެއްގެ ގޮތުގައި ކުރިއެރުވި ތަރައްޤީ ކުރެވިގެންދާނެއެވެ.\nރައީސް ޔާމީނުގެ ވެރިކަމުގެ ވޭތުވެދިޔަ ހަތަރު އަހަރުގެ ތެރޭގައި މަތީތައުލީމު ހާސިލްކުރާ ދަރިވަރުންގެ އަދަދު 19 އިންސައްތައިން 32 އިންސައްތައަށް ވަނީ އިތުރު ކުރައްވާފައެވެ. ސަރުކާރުގެ އަމާޒަކީ 2022 ވަނަ އަހަރު އަންނަންވާއިރު 60 އިންސައްތައަށް މި ނިސްބަތް އިތުރު ކުރުމުވެ.\nރައީސް ޔާމީންގެ ވަށާޖެހޭ ތައުލީމީ ސިޔާސަތުގެ ދަށުން އޯލަވެލް އިމްތިހާނުގައި5މާއްދާއިން ފާސްވާ ކުދިންގެ ނިސްބަތް 77 އިންސައްތައަށް ވަނީ އިތުރުކުރެވިފައެވެ. އަދި އެއްވެސް ކުއްޖަކު ބާކީ ނުކޮށް ކުދިންގެ ވިސްނުމާ އެއްވަރަށް ތައުލީމީ ނިޒާމު ބައްޓަންކޮއްދެއްވާފައެވެ. ކިޔެވުމަށް ދަށް ކުދިންނަށްވެސް މިސަރުކާރުން ވަނީ ފަހި ފުރުސަތުތަކެއް ހުޅުވާލަދެއްވާފައެވެ. ސްކޫލްތަކުގެ ފެންވަރު ރަނގަޅުކުރުމަށް 22 ސްކޫލެއް އަލަށް އިމާރާތް ކުރެވިގެން ދިޔައިރު 792 ކްލާސްރޫމް ވަނީ އަޅައި ދީފައެވެ.\nސިއްހީ ނިޒާމަކީ ދިވެހިންގެ ބަލިފައެވެ. ޒަމާނުންސުރެ ކޮރުފައި ޖަހާ ހިނގަމުން އައި ސިއްހީ ނިޒާމު ރައީސް ޔާމީންގެ ޒައާމަތުގައި ކުރެވުނު ބޮޑު " އޮޕަރޭޝަނަކަށްފަހު " ވަނީ ދެފައިމައްޗަށް ކޮޅަށް ނަންގަވައިދެއްވާފައެވެ. މިގޮތުން އައި ޖީ އެމް އެޗްގެ އެނދުގެ ކެޕޭސިޓީ ވަނީ 500 އެނދަށް އިތުރުކޮއްދެއްވާފައެވެ. ދިވެހި ރާއްޖެއިން ކުރިން ފަރުވާ ނުލިބޭ ބޮޑެތި ބަލިތަކުގެ ތެރޭގައި ހިމެނޭ ކިޑްނީގެ ބަލިތަކާއި، ކެންސަރ، އަދި ހިތުގެ ބަލިތަކަށް މިހާރު ރާއްޖޭގައި ފަރުވާކުރެވިގެން ދާނެއެވެ.\nރައީސް ޔާމީންގެ ވެރިކަމުގެ ހަތަރު އަހަރުތެރޭވަނީ 44 މީހެއްގެ ކިޑްނީ ސަރުކާރުގެ ޚަރަދުގައި ބަދަލު ކޮއްދެއްވާފައެވެ. މާލެ ފިޔަވައި ދެން އެންމެ އާބާދީ ބޮޑު އައްޑޫ ސިޓީގެ ޓާރޝަރީ ހޮސްޕިޓަލް 100 އެނދުގެ ޖާގައާއިއެކު މިއަހަރު ހުޅުވިގެން ދާނެއެވެ. މީގެ އިތުރުން މިއަހަރު ރާއްޖޭގެ ހުރިހާ ހޮސްޕިޓަލެއްގައި ތެލެސީމިއާ ޓެސްޓް ކުރުމުގެ ޚިދުމަތް ތަޢާރަފްކުރެވިގެން ދާއިރު، ވިލިމާލޭ ސިއްހީ މަރުކަޒު ވަނީ3ވަނަ ދަރަޖައިގެ ހޮސްޕިޓަލަކަށް ބަދަލުކުރެވިފައެވެ.\nމިއީ ރައީސް ޔާމީންގެ ވެރިކަމުގެ4އަހަރު ތެރޭ ކޮއްދީފައިވާ ކަންކަމެވެ. ޖުމްލަގޮތެއްގައި ބަލާލައިފައި މިވަނީ އާމު ދާއިރާތަކުން މާލެއާއި އަތޮޅުތެރެގެ ރަށްތަކަށް ކޮއްދީފައިވާ ކަންކަމަށެވެ. މަގުހެދުމާއި ނަރުދަމާއާއި، ބަނދަރާ ބިން ހިއްކުމުގެ ވާހަކަތައް އަދި އޮތީއެވެ. އެހެންކަމުން ދެންފަހަރަކުން ޔާމިނު ކޮއްދިނީ ކޮންކަމެއްހޭ ކިޔާ އަނގަ ފުޅާކޮއްލުމުގެ ކުރިން ޔާމިނު ވެރިކަމުގައި ކުރީ ކޮންކަމެއްތޯ ބަލާލުން މުހިންމެވެ.\nޔާމިނު މިރަށައް ކޮއްދިނީ ކޮންކަމެއް؟


މާފަރު ގޭބިސީތަކަށް ޒިޔާރަތްކޮށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފި\nބުރާސްފަތި ،16 ސެޕްޓެމްބަރ 2021 / 8:29\nކުށުގެ ވެށިން ދުރުހެލިވެފައިވާ ރައްކާތެރި އަމާން މާހައުލެއް ގާއިމުކޮށް ރައްޔިތުން ހޭލުންތެރިކުރުވުމަށް މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން ނ. މާފަރު ޕޮލިސް ސްޓޭޝަނުން އެ ރަށުގެ ގޭބިސީތަކަށް ޒިޔާރަތްކޮށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ.\nމި ސެޕްޓެމްބަރ މަހުގެ 11 ވަނަ ދުވަހުން ފެށިގެން 15 ވަނަ ދުވަހުގެ ނިޔަލަށް ކުރިއަށް ގެންދިޔަ އެ ޕްރޮގްރާމްގައި، މުޖުތަމައުގައި އާންމުކޮށް ހިނގާ ކުށްތަކާއި ކުށެއް ހިނގުމުގެ ކުރިން ރައްކާތެރިކަން ހޯދިދާނެ ގޮތްތައް އާންމުންނަށް އޮޅުންފިލުވައިދީފައިިވެއެވެ.\nއެގޮތުން، ގޭބިސީތަކުގެ ސަލާމަތާއި ރައްކާތެރިކަމަށް ކުރެވިދާނެ ކަންކަމާއި މަކަރާއި ހީލަތުން ފައިސާހޯދުމަށް ކުރަމުންދާ ކަންކަމުން ރައްކާތެރިވާނެ ގޮތުގެ މައުލޫމާތު ހިއްސާކޮށްފައިވެއެވެ. އަދި ބެންކް އެކައުންޓާއި މުދަލާއި ފައިސާއާ ގުޅޭ ކުށްތަކާއި، އާއިލާ ތެރޭގައި ހިނގާ ކުށްތަކުގެ އިތުރުން މުޖުތަމައުގައި ހިނގާ ޖިނާއީ ކުށުގެ އަމަލުތަކުން ރައްކާތެރިވެތިބުމަށް މައުލޫމާތު ހިއްސާކޮށްފައިވެއެވެ.\nއޭގެ އިތުރުން، ކުޑަކުދިން ދިރިއުޅޭ ގޭގޭގައި ރައްކާތެރި މާހައުލެއްގައި ކުޑަކުދިންނަށް ގާއިމުކޮށްދިނުމާއި ކުދިން ގެންގުޅުމުގައި ހާއްސަ ސަމާލުކަމެއް ދިނުމަށް މައުލޫމާތު ދީފައިވެއެވެ. އަދި ގޭގައި ހުންނަ މަސްފެންގަނޑު ފަދަ ތަންތަނަކީ ކުޑަކުދިން އުޅޭ މާހައުލުތަކުގައި އިތުރު ރައްކާތެރިކަމުގެ ފިޔަވަޅުތައް އަޅާފައި ހުންނަންޖެހޭނެ ތަންތަންކަމާ އެ ފަދަ ތަންތަނަށް ކުދިން ނުވެއްޓޭނޭހެން ހެދުމަށް އިލްތިމާސްކޮށްފައިވެއެވެ.\nއަދިވެސް އޭގެ އިތުރުން، ކުށެއް ހިނގުމުން އަމަލު ކުރަންޖެހޭ ގޮތުގެ މައުލޫމާތު ހިއްސާކޮށްފައިވެއެވެ. އަދި ޒަމާނާ އެއްގޮތަށް ފުލުހުންގެ މަސައްކަތް ބައްޓަން ކުރެވިފައިވާ ގޮތުގެ މައުލޫމާތު ހިއްސާކޮށް މާފަރުގެ އިދާރާތަކާ ގުޅޭ މުހިންމު ފޯނު ނަންބަރުތައް ހިމެނޭ ސްޓީކާއެއް ކޮންމެ ގޭބިސީއަކަށް ހަދިޔާކޮށްފައިވެއެވެ.


Samsunge ge aa TV : Portrait mode TV eh\nމި ޓީވީ ޕޯޓްރެއިޓް މޯޑާއި ހޮރިޒޯންޓަލް މޯޑުގައި ބޭނުންކުރެވޭ --\nޓެކް ދާއިރާގައި އަބަދުވެސް "ސްޓޭންޑް އަައުޓް" ވާ ސެމްސަންގް ކުންފުންޏަކީ ތަފާތު އުފެއްދުންތައް ބާޒާރަށް ނެރުމުގައި ފާހަގަކޮށްލެވޭ ބިޔަ ބޮޑު ކުންފުންޏެކެވެ. ދާދި ފަހުން ނެރުނު، ސެމްސަންގް ފޯލްޑަބަލް ފޯނު، ނުވަތަ ފަތްޖެހި ފޯނަކީ ވެސް އާ އީޖާދެއްގެ ގޮތުގައި އެއްބަޔަކު ދެކެ އެވެ. ސެމްސަންގުުން އިއްޔެ ދައްކާލި ޓީވީ އަކީވެސް މިކަަހަލަ އާ، މުޅިން ތަފާތު ކޮންސެޕްޓެއް ހިމެނޭ ޓީވީ އެކެވެ.\nއެންމެ ފުރަތަމަ ޓީވީއެއް އުފެއްދި ދުވަހުން ފަށައިގެން ބޭނުން ކުރަަމުން އައީ ހުރަހަށެވެ. މި ގޮޮތް ބަދަލުކޮށްލާ ސެމްސަންގުން އިއްޔެ ދައްކާލި ޓީވީ އަކީ ހުރަހަށް ބެލުމުގެ އިތުރުން ސީދަލަށް ޕޯޓްރެއިޓް މޯޑުގައި ބޭނުން ކުރެވޭ ޓީވީ އެކެވެ.\nމި 43 އިންޗީގެ ޓީވީއަަށް ކިޔަނީ ސެރޯ އެވެ. ސަައުތު ކޮރެއާގައި މޭ މަހުގެ ފަހުކޮޅު ވިއްކަން ފަށާ މި ޓީވީގެ އަގަކީ 1250 ޕައުންޑް (25،088) ރުފިިޔާ އެވެ. "ސެރޯ" ވިއްކާނީ، މައިކްރޮފޯނާއި ސެމްސަަންގުގެ ވާޗުއަލް އެސިސްޓަންޓް ބިކްސްބީގެ ފީޗާތައް ހިމަނައިގެންނެވެ.\nމިޓީވީ ގަންނާނެ ކަމަށް ބެލެވޭ މީހުން، ޓީވީ ސީދަަލަށް އަނބުރައިގެން ވިޔަސް ބަލާނީ މޯބައިލް ފޯނުން އާއްމުކޮށް ބަލާ ސްނެޕްޗެޓް ސްޓޯރީތައް ފަދަ އެއްޗެހި ކަމަށް ބެލެ ވެ އެވެ. ނުވަތަ ސްލައިޑް ޝޯ އެއް ގޮތަށް ޕޯޓްރެއިޓްކޮށް ނަގާފަައިވާ ފޮޓޯ ޑިސްޕްލޭ ކުރުމަށް ވެސް ބޭނުން ކުރާނެ ކަމަށް ބައެއް މީޑިއާތަކުގައި ބުނެފައި ވެ އެވެ.\n"ސެރޯ" ލޯންޗް ކޮށްފައިވަނީ ސައުތު ކޮރެއާގައި --\nޓީވީ އެނަލިސްޓުން ބުނާ ގޮތުގައި މިއީ މުޅިން ތަަފާތު ކޮންސެޕްޓެކެވެ. އެހެންނަމަވެސް، މި ޓީވީ ބާޒާރަށް ނެރުމުގައި ލިމިޓް ކުރަަން ޖެހިދާނެ ކަމަށެވެ. އަަދި، ގިނަ ކަންކަމުގައި ޓީވީ ބަލާނީ ހުރަހަށް ކަމަށާއި ކުޑަ ބޭނުންތަކަށް ބޮޑު އަގެއްގައި މިކަހަލަ ޓީވީ އެއް ބާޒާރުގައި ވިއްކުމަށް ދަތިތަކަކާ ކުރިމަތިވެދާނެ ކަމަށް ބުނެ އެވެ.\nސެމްސަންގުގެ ފަތްޖެހޭ ފޯނު ފަސްކޮށްފި


ޕީޕީއެމްއާއި ޕީއެންސީއަކީވެސް ރައީސް ޔާމީން: އަދުރޭ | Jazeera\tޕީޕީއެމްއާއި ޕީއެންސީއަކީވެސް ރައީސް ޔާމީން: އަދުރޭ - Jazeera\nޕީޕީއެމްއާއި ޕީއެންސީއަކީވެސް ރައީސް ޔާމީން: އަދުރޭ\nޢަލީ ޔާމީން December 14, 2019 94 views0\nޕީޕީއެމް އާއި ޕީއެންސީ އާއި ދެމެދު ޚިޔާލު ތަފާތުވުންތަކެއް އުފެދިގެން އުޅޭކަމަށް، ސަރުކާރު ހިންގާ، މައި ޕާޓީ، އެމްޑީޕީން ބުނަމުން ދަނީ، ރައީސް ޔާމީނަށް ތާޢީދު ކުރައްވާ ފަރާތްތަކުގެ ހިތްތަކުގައި ނުތަނަވަސްކަން އުފެއްދުމަށް ކަމަށް ޕީއެންސީގެ ރައީސް ޢަބްދުއްރަޙީމް ޢަބްދުﷲ ވިދާޅުވެއްޖެ އެވެ.\nޕީޕީއެމް އޮފީހުގައި ރޭ ބޭއްވި ޖަލްސާގައި ވާހަކަފުޅު ދައްކަވަމުން އަބްދުއްރަހީމް ވިދާޅުވީ، ޕީޕީއެމް އަކީވެސް، އަދި ޕީއެންސީ އަކީވެސް ރައީސް ޔާމީން އިސްކޮށް ހުންނަވައިގެން ހިންގަމުން އަންނަ ދެ ޕާޓީ ކަމަށެވެ.\nމިހާރަކަށް އައިސް އެމްޑީޕީން ވަރަށް ގިނައިން އެބަ ދައްކާ މި ވާހަކަ. ރައީސް ޔާމީންގެ ޕީޕީއެމް އާއި، ޢަބްދުއްރަޙީމްގެ ޕީއެންސީ އާއި އުޅެނީ މައްސަަލަ ޖެހިގެންނޭ. އެހެންވެ، މިފަހަރުގެ ކައުންސިލް އިންތިޚާބަށް ޕީއެންސީން ނިކުންނާނެ ފުރުޞަތުވެސް ނުލިބުނޭ. ނަމަވެސް އަޅުގަނޑު ދަންނަވާލަން ބޭނުންވަނީ، އެއީ އެއްވެސް ވަރެއްގެ ހަޤީޤަތެއް އެކުލެވޭ ވާހަކަތަކެއް ނޫނޭ. ޕީޕީއެމް އަކީވެސް ރައީސް ޔާމީނޭ. ޕީއެންސީ އަކީވެސް ރައީސް ޔާމީނޭ. އަބްދުއްރަޙީމް ވިދާޅުވިއެވެ.\nއަބްދުއްރަހީމް ވިދާޅުވީ ކުރިއަށް އޮތް ލޯކަލް ކައުންސިލް އިންތިހާބަކީ ޤައުމު ސަލާމަތް ކުރަން ލިބޭނެ އެންމެ ފަހު ފުރުސަތު ކަމަށާއި، އެ އިންތިހާބަކީ ޕީއެންސީ އަދި ޕީޕީއެމްއަށް މުހިންމު އިންތިހާބެއް ކަމަށެވެ.\nޕީޕީއެމްގެ ޓިކެޓުގައި، ލޯކަލް ކައުންސިލް އިންތިހާބަށް ވާދަކުރުމުގެ ފުރުސަތު ވަނީ ޖެނުއަރީ މަހުގެ7ވަނަ ދުވަހުގެ 22:00ގެ ނިޔަލަށް ހުޅުވާލައިފައެވެ.


Nufenna Bayaku gefulhugai namaadhukuraa adu kamah bunaa video akee dhogeh | Mihaaru\n"ނުފެންނަ ބަޔަކު" ގެފުޅުގައި ނަމާދުކުރާ އަޑު ކަމަށް ބުނާ ވީޑިއޯ އަކީ ދޮގެއް\nހަރަމްފުޅު ކައިރީގައި ބަޔަކު ނަމާދުކުރަނީ\n21 މެއި 2022 - 09:55\nމިދިޔަ ހުކުރު ދުވަހު ގެފުޅުގެ ދޮރުކޮޅު ހުޅުވި އިރު އެތެރޭގައި އެއްވެސް ބަޔަކު ނެތް ކަމަށާއި އެކަމަކު ނަމާދުކޮށް ގުރުއާން ކިޔަވާ އަޑު އިވެމުން ދިޔަ ކަމަށް ބުނެ ސޯޝަލް މީޑިއާގައި ދައުރުކުރަމުންދާ ވީޑިއޯ އަކީ ސައްހަ އެއްޗެއް ނޫން ކަމަށް ބުނެފި އެވެ.\nދެ ހަރަމްފުޅުގެ މައުލޫމާތާއި ފޮޓޯ އާއި ވީޑިއޯތައް މެދުކެނޑުމެއް ނެތި އާންމުކުރަމުން އަންނަ "ހަރަމައިން" އިން ވަނީ މި ވީޑިއޯ ވަރަށް ބޮޑަށް ވައިރަލްވެފައިވާކަން ފާހަގަކޮށް އެ ވީޑިއޯ އެގޮތަށް އާންމުކުރަމުން ނުދިއުމަށް އިލްތިމާސްކޮށްފަ އެވެ.\nހަރަމައިންގެ ސޯޝަލް މީޑިއާ އެކައުންޓަތަކުގައި ބުނެފައިވަނީ ދައުރުކުރަމުންދާ ވީޑިއޯގައި ފެންނަނީ މިދިޔަ ރޯދަ މަހު، ސިޔާސީ ބޭފުޅުންތަކެއް ދަމުނަމާދަށް ހަރަމްފުޅަށް ވަދެވަޑައިގަތުމަށް ހަމަޖެހިފައި އޮތުމުން އެކަމަށް ތައްޔާރުވާން ހަރަމްފުޅުގެ މުވައްޒަފުން މަސައްކަތްކުރާތަން ކަމަށެވެ. އެކަމަކު ވައިރަލްވެފައިވާ ވީޑިއޯގައި "މުއުޖިޒާތެއް" ކަމަށް ބުނެ ލިޔެފައި ވަނީ ހުކުރު ދުވަހު ހަރަމްފުޅުގައި ބަންގި ގޮވައި ދެ ރަކުއަތުގެ ނަމާދެއް ކުރާ އަޑު އިވޭތީ ދޮރުކޮޅު ހުޅުވި އިރު އެއްވެސް މީހަކު ފެންނަން ނެތް ކަމަށެވެ.\nClaim- A widely circulated video on social media claims that last Friday, the door of the Kaaba was opened but “nothing was seen inside,” and unseen figures were performing prayers.\nFact Check on following tweet: pic.twitter.com/yoeGKhiDrl\n— 𝗛𝗮𝗿𝗮𝗺𝗮𝗶𝗻 (@HaramainInfo) May 20, 2022\nމިކަން ހިނގި އިރު އިމާމުން ވެސް ހަރަމްފުޅުގައި ތިއްބެވި ކަމަށާއި އިވުނީ މަލާއިކަތުންނާއި ޖިންނީންގެ އަޑު ކަމަށް އެ ވީޑިއޯގެ ކެޕްޝަނުގައިވެ އެވެ.\n"ވީޑިއޯގެ ކެޕްޝަނުގައި ލިޔެފައި ވަނީ އެއްވެސް ހަގީގަތެއް ނެތް ވާހަކަތަކެއް. މި ވީޑިއޯ ސޯޝަލް މީޑިއާގައި ޝެއާނުކުރުން އެދެން،" ހަރަމައިންގެ ޓްވީޓެއްގައި ބުނެފައިވެ އެވެ.\nހަރަމްފުޅާ ބެހޭ ގޮތުން އާންމުވާ މިފަދަ އެއްވެސް އެއްޗެއްގެ ސައްހަކަމާ މެދު ސުވާލެއް އުފެދިއްޖެ ނަމަ ހަރަމައިން އަށް ހުށަހެޅުމުން ރަނގަޅު މައުލޫމާތު ހޯދައިދޭނެ ކަމަށް ވަނީ ބުނެފަ އެވެ.\nމައްކާ ސޯޝަލް މީޑިއާ ކައުބަތުﷲ ގެފުޅު\n20 ކޮމެންޓް, 19 ރިއެކްޝަންސް\nއިންތިހާބެއް ކާމިޔާބުވީމަ މީހުން އެ ޓްވީޓްކޮށްލަނީ "ހައްގަށް ނަސްރު ލިބިއްޖެއޭ" ﷲ ގެ ނަސްރާ ﷲ ގެ ރަހުމަތާ ﷲ ގެ އިމްތިހާނަކީ ކުޅޭ ކުޅޭ ބަސްތަކެއް ނޫން\nއެންމެ ފުރަތަމަ ހަރަމްފުޅު އެތެރޭގައި ފޯނު ބޭނުންކޮށްގެން ފޮޓޯ ނެގުން މަނާކުރަންވީ.. މިއުޒިކް ޝޯއެކޭ ތަފާތެއް ނުފެނޭ\nވީޑިއޯ ރިކޯޑު ކުރި ފޯނާ، އަޕްލޯޑު ކުރި ސައިޓުތަކާ އެއީ މުޅިންވެސް ކާފަރުންގެ އީޖާދުތަކާ އުފެއްދުންތައް!\nކީކޭ ކިޔަން ތިއުޅެނީ..؟؟ ދުނިޔޭގެ އިލެކްޓްރޯނިކް އާލާތްތައް އުފެއްދުމަށް ބޭނުންވާ އެންމެ ބޭސިކް ފޯމިއުލާތައް އީޖާދުކުރީ މުސްލިމުން. އެއީ އަލްޖިބްރާ ފަދަ ހޯދުންތައް އެމީހުން ހޯދުމުގެ ސަބަބުން މިއަދު ކަލޭ ތިޔަ ބުނާ "ވީޑިއޯ ރިކޯޑްކުރި ފޯނާ، އަޕްލޯޑްކުރި ސައިޓްތަކާ" ކަންކަން ކުރެވުނީ. އެހެންވީމާ ފުރަތަމަ އުނގެނި ދަސްކުރޭ.\n@ނުވިސްނޭނެބާ، "އެންމެ ބޭސިކް ފޯމިއުލާތައް" ބޭނުންކޮއްގެން އާލާތްތައް އުފައްދަންވީނުން ދެން. ކީއްވެތަ ތިތިބެނީ؟\nވަޓް އިވަން އިޒް ޔޯރ ޕޮއިންޓް. ﷲ އެކަމަށް ތައުފީގު ނުދެއްވިނަމަ އިރާދަ ނުކުރެއްވި ނަމަ ކާފަރުންނަށް ވެސް ތި އީޖާދު ތަކެއް ނުއުފެއްދޭނެ. އެހެންނޫނަސް މިހާރު މިއޮތް ގްލޯބަލައިޒްޑް ދުނިޔޭގަ ސައިންސަކީ އެންމެން ބައިވެރިވެގެން ކުރިއަރުވާ އެއްޗެއް. މުސްލިމުން ވެސް ހިމެނޭނެ. ތި މޮޅު ކާފަރުންތައް މަރުވެގެން ކަށްވަޅަށް ގޮސް ދެން ދާނީ ނަރަކައަށް. އަދިވެސް ފޫކޮޅު ކަރުދާހުން ފޮހޭ ބަޔަކު މާ މޮޅު ވެގެން ތިއުޅެނީ.\n@ޏާއްކޮ، ގަލުން ފޮހެން ޖެހޭނީ! ކަރުދާހުން ފޮހޭކަށްވެސް ދޮންނާކަށްވެސް ނޯވޭ!\nދީނަށް ލޯބި ކުރަންވެގެން ހަގީގަތާ ޚިލާފަށް ފޮނި ކޮށްފަ ވީޑިއޯ ހަދައި ގެން ފުނުވާކަން ފާހަގަ ކުރެވޭ.\nއިވުނީ މަލާއިކަތުންނާ ޖިންނީންގެ އަޑޭ ބުނި މީހާއަށް ދުވަހަކުވެސް މަލާއިކަތުންނާ ޖިންނީންގެ އަޑު ކުރިން އިވިފަބާ ހުރީ. އިންސާނުން ކިތަންމެ ބޭނުންވިއަސް ރަސޫލުން ނެތް ޒަމާނެއްގައި ހިއެއްނުވޭ މަލާއިކަތުން ފެނި ބައްދަލުވެ މަލާއިކަތުންގެ އަޑުއިވޭނެހެނެއް. އަދި އިވުނަސް އެއީ މަލާއިކަތުންގެ އަޑުކަމެއް ނުވަތަ ޖިންނިންގެ އަޑުކަމެއް އެނގޭނެހެންވެސް ހިއެއްނުވޭ. ޖިންނިންގެ އަޑު އިވޭ މީހުން ގިނަ ފަހަރު ތިބޭނީ މޮޔައިންގެ ހޮސްޕިޓަލެއްގަ ކަމަށް ލަފާކުރެވެނީ.\nދީނުގެ ކަންކަން ބޮޑުކޮށްގެން ތިކަހަލަ ވީޑިއޯތަކާއި މެސެޖުތަ ހުރިހާ ގުރޫޕުތަކަށް ލާ މީހުން ބައިވަރު. ދޮގެއް ވާނީ ދޮގަކަށް. އަޒާބު ލިބޭނެ ކަމަށް މަ ބަލަނީ.\nސޯޝަލްމީޑިއާއަކީ ކޯޗެއްކަންދަންނަބަޔަކު ތިކަހަލައެއްޗެއް ފެނުނުނަމަވެސް އެކަމެއް ޔަޤީންކޮށް އޮޅުންފިލުވާފަނޫނީ ޤަބޫލެއްނުކުރާނެއެވެ. އެކަމަކު އަހަރުމެންގެ ރާއްޖޭގައި ޚާއްޞަކޮށް ޔޫޓިއުބަށް އެކިމީހުން ލާފަހުންނަ އެމީހުންގެ އަމިއްލައުފެއްދުންތަކާއި ކަންތައްތަކަކީ ހަމައަޞްލުކަމުގައި ވަކާލާތުކޮށް ތަނެއްދޮރެއްނުބަލައި ޤަބޫލުކޮށް ރޯނުއެދުރުންނަށްވަނީ މަދެއްކޮށެއްނޫނެވެ. ޚާއްޞަކޮށް ހިންދީއާއި އުރުދޫއިންހުންނައެއްޗިހި ޤަބޫލުކުރާލެއް އަވަހެވެ.\nހިންދީއާ އުރުދޫ އެކަނިތަ؟ އަރަބިންވެސް އަދި ޕީއެޗްޑީ ނަގާފަކަމަށް ބުނާ މީހުންވެސް ފަތުރާ ދޮގު މާބޮޑު.\nމިޚަބަރު ގެނެސްދިންކަމަށްޓަކާ މިހާރު ނޫހަށް ވަރަށްބޮޑަށް ޝުކުރިއްޔާ. އެހެން ނޫންނަމަ ރާއްޖޭގެ ހުރިހާ ސޯސަލް މީޑިއާގްރޫޕްތަކުގައި މިއަދު އޮންނާނީ މިވާހަކަ.\nނުފެންނަ ބަޔަކު (މަލާއިކަތުންނާއި ޖިންނިން) ގެފުޅުގެ އެތެރެއާއި ބޭރުގައި އަބަދުވެސް ނަމާދުކޮށް ތަވާފްކުރޭ. އިންސާނުން ފިޔަވައި އެހެން ހުރިހާ މަޚްލޫގުންނަށް އެމަންޒަރު ފެނި އަޑުއިވޭ. ހަމަ މިއާއެކު ބުނަން. އިންސާނުންގެ ހިއްސުތަކަށް ޖިންނީންނާއި މަލާއިކަތުން ފެނި އަޑު އިވުމަކީ ޖާއިޒްކަމެއް. މިކަމަށް ހެކިދޭ ދަލީލަކީ އަސްހާބް ބޭކަލުންނަށް ޖިބްރީލްގެފާނު ފެނިފައިވާކަން.\nތިޔައީ ޖާއިޒް ނޫންކަމެކޭ މީހަކު ނުބުނޭ. ބުނީ ދައުރުވާ ވީޑިއޯއަކީ ދޮގެކޭ. އަނެއްކަމަކީ ގެފުޅުގެ ތަޅުދަނޑި ވަކި ބަޔަކާ ހަވާލުވެފައި އޮންނައިރު މުއުމިނު ޖިންނީން ވެސް އެކަމަށް އިޙްތިރާމްކުރާނެ.\nކިހިނެއްތަ އެގުނީ، މޫމިނު ޖިންނާމެން ކަން؟ އިޒުރޭލުން އައި ޔަހޫދީ ޖިންނި ތަަކަށްވެސް ވެދާނެ.\nމާ ބޮޑަށް އަޖައިބުވާން އެބަޖެހޭ ތޮވާފުކުރަން ގޮސްތިބި ބަޔަކަު އެންމެން ފޯނުތަށް ދިއްކޮށްގެން ތިބޭތިބުން\nސޯސަލް މީޑިއާގަ ޕޯސްޓު ނުކުރަންޏަ ކުރިކަމެއްކަމަށް މިހާރު ބަލައެއްނުގަންނާނެ.\nފޯނުން ކޮންމެ ކަމެއް ރިކޯޑް ކުރަން އުޅެން ހަދައިގެން އަޅުކަންވެސް ބަރާބަރަށް ކުރެވޭނެ ކަމާމެދު މިހާރު ޝައްކު.


މައްސަރު ކަންތައް ޖެހުމުން ވާތަދު، ހާޓްއެޓޭކެއް ޖެހުމާއި އެއްފަދަ! ނަމަވެސް ޑޮކްޓަރުން އަޅާނުލަނީ ކީއްވެ؟ – Dhen.mv\nލައިވް: ރައީސް ނަޝީދުގެ ހަށިކޮޅަށް ގިނަ ޒަޚަމްތަކެއް ލިބުނު، ހާލު ސީރިޔަސް އެއް ނޫން\nމައްސަރު ކަންތައް ޖެހުމުން ވާތަދު، ހާޓްއެޓޭކެއް ޖެހުމާއި އެއްފަދަ! ނަމަވެސް ޑޮކްޓަރުން އަޅާނުލަނީ ކީއްވެ؟\nJuly 2, 2020 - 5:10 pm\nމައްސަރު ކަންތައް ޖެހުމުން، ތަޙައްމަލު ކުރަންޖެހޭ ވޭން ބޮޑަށް އެނގޭނީ އަންހެނުންނަށެވެ. ބައެއް އަންހެނުންނަށް އެދުވަސްކޮޅު ތެދުވެ އުޅެންވެސް ދަތިކަމަކަށް ވެއެވެ. ނަމަވެސް ހިތާމައަކީ ގިނަ މީހުން އެކަމާއި އަޅާނުލާ ކަމެވެ. އެއީ އެމީހުން ދެކޭ ގޮތުގައި އަންހެނުންނަކީ ކޮންމެކަމެއް ވެސް ބޮޑު ކަންެތައްގަނޑަކަށް ހަދާލާ ބައެކެވެ. ކަމެއް ނުވިޔަސް ބައިވަރު ކަންތައްތަކެއް ވެޔޭ ބުނާ ބައެކެވެ.\nޔުނިވަރސިޓީ ކޮލެޖް ލަންޑަން ގެ ޕްރޮފެސަރ އޮފް ރީޕްރޮޑަކްޓިވް ހެލްތު، ޖޯން ގިލްބާރޑް، 2016 ވަނަ އަހަރުގެ ފެބްރުއަރީ މަހު ކުރި ދިރާސާއެއްގައި ބުނެފައިވަނީ އަންހެނުންނަށް މައްސަރު ކަންތައް ޖެހޭއިރު އެވާ ތަދު ހާޓްއެޓޭކެއް ޖެހުމާ އެއްފަދަ ކަމަށެވެ.\n"ގިނަ ފިރިހެނުންނަކަށް އެކަމެއް ނުވިސްނޭ. އަދި އެކަމަށް ދޭންވާ ސަމާލުކަން ވެސް އަސްލު ނުދެވި ހުރީ. އަހަރެން ޤަބޫލު ކުރާ ގޮތުގައި، ސިއްޙީ އެެހެން މައްސަލަތައް ފަދައިން މައްސަރު ކަންތައް ޖެހުމުން އަންހެނުން ތަޙައްމަލު ކުރާ ވޭނަށް ވެސް ފަރުވާ ލިބެން ޖެހޭނެ" ޖޯން ގިލްބާރޑް ބުނެފައިވެއެވެ.\nޙަގީގަތުގައި ވެސް މައްސަރު ކަންތައް ޖެހުމުން އަންހެނުންނަށް ވާތަދުތަކަށް ސިއްޙީ ގޮތުން ވެސް އަދި އާއިލީ ގޮތުން ވެސް ގިނަ ފަހަރަށް އެހީއެއް ނުލިބެއެވެ. އެފަދަ ކަމެއް ދިމާވެގެން އާއިލާ މީހެއް ގާތު ބުނުމުން ވެސް ގިނަ ފަހަރަށް ދޭނީ ޕެނެޑޯލް ގުޅައެއް އެކަންޏެވެ.\nހަމައެކަނި މައްސަރު ކަންތައް އެކަންޏެއް ނޫނެވެ. ދިރާސާތަކުން ދައްކާ ގޮތުގައި، އަންހެނުންނަށް ދިމާވާ ވަރަށް ގިނަ ސިއްޙީ މައްސަލަތައް އެހާ ސީރިއަސްކޮށް ޑޮކްޓަރުން ނުނަގާ ކަމަށް ވެސް ޖޯން ބުނެފައިވެއެވެ. އޭނާ ބުނި ގޮތުގައި ދަށްބަނޑުގައި ރިއްސާތީ ހޮސްޕިޓަލަށް ދިޔުމުން އަންހެނުންނަށްވުރެ އަވަހަށް ފިރިހެނުންނަށް ފަރުވާ ދެއެވެ.\nކޮވިޑް-19: ފުވައްމުލަކުން އިތުރު އަށް މީހަކު ފައްސިވެއްޖެ\nއިރުޝާދުތަކަށް ބޯލަނބަމާ! މިއަދު ވެސް 703 މީހުން ފައްސިވެއްޖެ\nރައްޔިތުންގެ މަޖިލީހުގެ ކުއްލި ޖަލްސާއެއް ބާއްވަނީ\nރައީސް ނަޝީދަށް އަމާޒުކޮށް ދިން ހަމަލާ އިދިކޮޅުން ކުށްވެރި ކޮށްފި\nމިއަދުގެ 5ވަނަ މަރު: ކޮވިޑް-19 ޖެހިގެން އިތުރު މީހަކު ނިޔާވެއްޖެ


Opinion: Dhaulathu ge haradhuthah tharutheebu kuran jehifai | Mihaaru\nގިނަ އޮފީސްތަކެއް ހިންގާ ވެލާނާ ބިލްޑިން: ބަޖެޓްގެ ބޮޑު ބައެއް ހޭދަވަނީ މުވައްޒަފުންނަށް\n28 އެޕްރީލް 2020 - 09:43 21 comments\nމި އަހަރަށް ބަޖެޓް އެކުލަވާލިއިރު އޮތީ މުޅިން އެހެން ހާލަތެއްގެ ތަސައްވަރެކެވެ. ތަސައްވަރު މުޅިން ބަދަލުވެއްޖެ އެވެ. މިހާރު އަޅުގަނޑުމެން އިސްކަންދޭންވީ، އޮތް އެއްޗެއް ދޭން އެންމެ އިންސާފުވެރި ގޮތަކީ ކޮބައިތޯ ބެލުމަށެވެ. އަޅުގަނޑު ދެކޭ ގޮތުގައި، މި ދަނޑިވަޅުގައި އިސްކަންދޭންވީ، ސަރުކާރުން ކުރާ ކޮންމެ ހަރަދެއް ވަކިވަކިން ބަލާ، އެ ހަރަދުތައް މި ދަނޑިވަޅަށް ތަރުތީބު ކުރުމަށެވެ. އިންތިގާލީ ބަޖެޓެއް އެކުލަވާލުމަށެވެ. ދައުލަތުގެ ހަރަދު ބިނާކުރަންވީ ދައުލަތުން ލަފާކުރާ އާމުދަނީގެ ބަދަލުގައި، ދެމެހެއްޓެނިވި އާމުދަނީއެއްގެ މައްޗަށެވެ.\nމީރާގެ ހިސާބުތަކަށް ބަލައިލުމުން، މި ދިޔަ ތިން އަހަރު ދަލަތުގެ އެވްރެޖް އާމުދަނީ އަކީ، 16 ބިލިއަން ރުފިޔާ ކަމަށް ފެނެ އެވެ. މީގެ ތެރޭގައި ޑޮލަރުން ލިބޭ އާމުދަނީ އަކީ 615 މިލިއަން ޑޮލަރެވެ.\nއިންތިގާލީ ބަޖެޓްގެ އަސްލު ބިނާކުރަންވީ، ކޮވިޑުގެ ހާލަތަށް ބަލާ، ކުރިއަށް އޮތް ދެތިން އަހަރަށް ކުރެހޭ ތަސައްވަރެއްގެ މައްޗަށެވެ. ދެން އެތަސައްވަރާ ގުޅުން ހުރި ވަކި ހާއްސަ ޕްރޮގްރާމްތަކަކަށެވެ. މި ވިސްނުމުން ބަލާއިރު، އިގްތިސާދީ ހަރަކާތެއްގައި ބައިވެރިވުމަށް ޝަރުތުކޮށް، އާއްމު އަސާސީ އުޖޫރައެއް ދިނުމަށް ހިންގާ ޕްރޮގްރާމެއްގެ މުހިންމުކަމާއި ބޭނުންތެރިކަން ބޮޑުކަމަށް ފެނެ އެވެ.\nދިވެހި ރާއްޖޭގެ ފައިސާ އަކީ، ބައިނަލްއަގުވާމީ ބާޒާރުގައި ގަނެ ވިއްކާ ފައިސާއެއް ނޫން ކަމުން، އިގްތިސާދުގެ ހަކަތަ އަކީ ބޭރު ފައިސާ އެވެ. އަދި، މަރުކަޒީ ބޭންކުތަކުން، ފައިސާ ލިބުމުގެ ދަތިކަން ކުޑަކުރަން އެހެން ގައުމުތަކުގައި ހިންގާ ފަދަ ޕްރޮގްރާމްތައް ރާއްޖޭގައި ހިންގުމުން މާ އެދެވޭ ނަތީޖާއެއް ނުނިކުމެދާނެ އެވެ. އެހެންކަމުން ދިވެހި ރާއްޖޭގައި އެމެރިކާ ޑޮލަރު ހިފެހެއްޓުމުގެ މުހިންމުކަން މިވަގުތު ވަރަށް ވެސް ބޮޑެވެ.\nދައުލަތުން ކުރާ ކޮންމެ ހަރަދެއް ވާން ޖެހޭނީ، އޭގައި އުފެއްދުންތެރިކަން ހުރި ދެކޮޅުޖެހޭ ހަރަދަކަށެވެ. މި މަޒުމޫނުގައި އަޅުގަނޑު ބަލައިލާނީ، 2019 ވަނަ އަހަރު ހުށަހެޅި، ދައުލަތުގެ ބަޖެޓްގައިވާ މައިގަނޑު ހަރަދުތަކުގެ ތެރެއިން މުސާރަ އާއި އުޖޫރައިގެ ބަޔަށެވެ. މި އަހަރުގެ ބަޖެޓް ހުށަހެޅި އިރު ދައުލަތުން ލަފާކޮށްފައިވަނީ 30 ބިލިއަން ރުފިޔާގެ އާމްދަނީއެއް މި އަހަރު ލިބޭނެ ކަމަށެވެ. ހަމަ އެއާ އެކު، ދައުލަތުގެ މުވައްޒަފުންގެ މުސާރައިގެ ގޮތުގައި ބަޖެޓްގައި ޖަހާފައިވާ އަދަދަކީ، 8.7 ބިލިއަން ރުފިޔާ އެވެ. އަދި ދައުލަތުގެ މުވައްޒަފުންގެ އަދަދު ކަމަށް ޖަހާފައިވަނީ، 45،835 އެވެ. އަޅުގަނޑު މައުލޫމާތު ނަގާފައިވަނީ ބަޖެޓް ވޯކްޝީޓް 8.4 (މުސާރައިގެ ތަފްސީލް) އިންނެވެ.\nމުސާރަ އާއި އުޖޫރަ ބެހިފައިވާ ގޮތް\nދައުލަތުގެ ބަޖެޓްގައި މުސާރަ އާއި އުޖޫރަ ގިންތި ކޮށްފައިވަނީ އަށް ބައެއްގެ މައްޗަށެވެ. އެ ގިންތިތަކާއި، މުސާރައިގެ ހުލާސާ ތިރީގައިވާ ޓޭބަލުގައި އެވަނީ އެވެ.\nޖުމްލަކޮށް ބަލާއިރު، އެންމެ ބޮޑު ހަރަދެއް ކުރަނީ ސަރުކާރުގެ އާއްމު ހިދުމަތްތެރިން (ސިވިލް ސާވަންޓްސް) ނަށެވެ. އެއީ އަހަރަކު ހަތަރު ބިލިއަން، މަހަކަށް 335 މިލިއަން ރުފިޔާ އެވެ. މި ގިންތިން އެންމެ ބޮޑު ހަރަދެއް ކުރަނީ، މިނިސްޓްރީ އޮފް އެޑިޔުކޭޝަން އަށެވެ. އެއީ 1.2 ބިލިއަން ރުފިޔާ އެވެ. އަދި ސަރުކާރުގެ އާއްމު ހިދުމަތްތެރިން އެންމެ ގިނައިން ތިބި ވުޒާރާއަކީ ވެސް އެޑިޔުކޭޝަން މިނިސްޓްރީ އެވެ. ސަރުކާރުގެ އާއްމު ހިދުމަތްތެރިންގެ ޖުމްލައަކީ، 24،940 އެވެ.\nސަރުކާރުގެ އާއްމު ހިދުމަތްތެރިންގެ މުސާރައިގެ ގިންތިން ބޮލަކަށް އެންމެ ބޮޑު ހަރަދެއް ނިސްބަތްވަނީ ފޮރިން މިނިސްޓްރީ އަށެވެ. އެއީ، 216 މުވައްޒަފުންނަށް، އަހަރަކު 88 މިލިއަންގެ މަގުން، މަހަކަށް އެވްރެޖްކޮށް ޖެހޭ އަދަދުގެ މައްޗަށް ބަލައިގެންނެވެ. ޔުނިފޯމު އެޅި ދައުލަތުގެ މުވައްޒަފުންގެ އަދަކީ 9،449 އެވެ. މި ގިންތީގެ ޖުމްލަ ހަރަދަކީ އަހަރަކު 2.2 ބިލިއަން ރުފިޔާ ކަމުގައިވާ އިރު، 44 ޕަސެންޓަކީ ފުލުހުންނެވެ. އަދި 38 ޕަސެންޓަކީ ދިފާއީ ބާރެވެ. މި ގިންތީގައި ދެން ހިމެނެނީ، ކަސްޓަމްސް އާއި ޖަލުތައް ބަލަހައްޓާ ކަރެކްޝަނަލް ސާވިސް އާއި އިމިގްރޭޝަން އެވެ. އެވްރެޖްކޮށް އެންމެ ބޮޑު މުސާރައެއް މި ގިންތިން ލިބެނީ ކަސްޓަމްސްގެ މުވައްޒަފުންނަށެވެ. އެއީ މަހަކު އެވްރެޖްކޮށް 20،776 ރުފިޔާ އެވެ. ކޮންޓްރެކްޓް މުވައްޒަފުންގެ އަދަދު 5،729 ގައި ހުރިއިރު، މި ގިންތީގެ ޖުމްލަ ހަރަދަކީ އަހަރަކު 1.1 ބިލިއަން ރުފިޔާ އެވެ، އޭގެ ތެރެއިން 30 ޕަސެންޓަކީ މިނިސްޓްރީ އޮފް ހެލްތުގައި މަސައްކަތްކުރާ މީހުންނެވެ. އަދި 29 ޕަސެންޓް ނިސްބަތްވަނީ މިނިސްޓްރީ އޮފް އެޑިޔުކޭޝަން އަށެވެ. ދެން 25 ޕަސެންޓް ހިއްސާކުރަނީ ދަރުމަވަންތަ ހޮސްފިޓަލް އެވެ. މުސްތަގިއްލު މުއައްސަސާތަކުގެ ގޮތުގައި 22 ތަނެއް ވެ އެވެ. މުވައްޒަފުންގެ އަދަދަކީ 3،719 އެވެ. މި ގިންތީގެ 46 ޕަސެންޓަކީ ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން އެވެ. އެވްރެޖް މަހު މުސާރައަކީ 16،220 ރުފިޔާ އެވެ. މި ގިންތީގައި ހިމެނޭ ކޮމިޝަންތަކަށް މުސާރައިގެ ގޮތުގައި ހަރަދު ވާނެ ކަމަށް ލަފާކޮށްފައިވަނީ 83 މިލިއަން ރުފިޔާ އެވެ.\nސިޔާސީ މުވައްޒަފުންގެ އަދަދެއްގެ ގޮތުގައި ބަޖެޓްގައި ވަނީ 785 އެވެ. ހަރަދަކީ އަހަރަކު 332 މިލިއަން ރުފިޔާ އެވެ. މި ގިންތީގެ ބޮލަކަށް ޖެހޭ އެންމެ ކުޑަ މުސާރައަކީ 20،429 ރުފިޔާ އެވެ. އަދި އެންމެ ބޮޑު އަދަދަކީ 125،766 ރުފިޔާ އެވެ. މި ގިންތިން އެންމެ ބޮޑު ހަރަދެއް ދަނީ ފޮރިން މިނިސްޓްރީ އަށެވެ. އެއީ 86 ފަރާތަކަށް އަހަރަކަށް 130 މިލިއަން ރުފިޔާ އެވެ. ދެން އެންމެ ބޮޑު ހަރަދެއް ކުރަން ކަނޑައެޅިފައި އޮތީ ރައީސުލް ޖުމްހޫރިއްޔާގެ އޮފީހަށެވެ. އެއީ 377 މުވައްޒަފުންނަށް އަހަރަކަށް 94 މިލިއަން ރުފިޔާ އެވެ. ސިޔާސީ މުސާރަތައް ބެހިފައިވާ ގޮތުން، އެންމެ ބޮޑު ބައެއް ނިސްބަތް ވަނީ 30،000 އާއި 40،000 ރުފިޔާއާ ދެމެދަށެވެ.\nދައުލަތުގެ މުސާރައިގެ 80 ޕަސެންޓް ހަރަދުވާ ގޮތް\nދައުލަތުގެ މުސާރައިގެ 80 ޕަސެންޓް ނިސްބަތް ވަނީ، ދައުލަތުގެ 10 މުވައްސަސާއަކަށެވެ. އޭގެ ތެރެއިން، 22 ޕަސެންޓަކީ އެޑިޔުކޭޝަން މިނިސްޓްރީ އެވެ. ހެލްތް މިނިސްޓްރީ އަށް 17 ޕަސެންޓެވެ. ދެން އެއަށް ފަހު، ފުލުހުންނާއި ގައުމީ ދިފާއީ ބާރު ހިއްސާކުރަނީ، 21 ޕަސެންޓެވެ.\nދައުލަތުގެ މުސާރަތަކުގެ ތަފާތުތައް\nދައުލަތުގެ މުވައްޒަފަކަށް އެވްރެޖްކޮށް މަހު މުސާރައިގެ ގޮތުގައި ޖެހެނީ 15،785 ރުފިޔާ އެވެ. ބޮލަކަށް ޖެހޭ ނިސްބަތް އެންމެ ކުޑައީ، ކޮންޓްރެކް މުވައްޒަފުން ނުހިމަނާ، ސަރުކާރުގެ އާއްމު ހިދުމަތްތެރިންގެ މުސާރަ އެވެ. އެއީ 14،182 ރުފިޔާ އެވެ. މުއައްސަސާތަކުގެ މުސާރާއިގެ ތަފާތަށް ބަރުދަން ކުރެވިގެން މުސާރަތައް އެވްރެޖް ކޮށްލުމުން މަހަކަށް މުވައްޒަފަކަށް ޖެހޭ އެންމެ ބޮޑު މުސާރައެއް ނިސްބަތް ވަނީ "އެހެނިހެން" މިގޮތަށް ގިންތިކޮށްފައިވާ މުވައްޒަފުންނަށެވެ. މި ގިންތީގެ އެންމެ ބޮޑު އަދަދެއް ހިއްސާކުރަނީ، ގައުމީ ޔުނިވާސިޓީ (241)، ރައްޔިތުންގެ މަޖްލިސްގެ އިދާރާ (188)، އިސްލާމިކް މިނިސްޓްރީ (180) އަދި ފުލުހުންގެ އިދާރާ (120) އެވެ.\nދައުލަތުން އެންމެ ކުޑަ މުސާރައެއް ލިބޭ ގިންތި އާއި އެހެން ގިންތިތައް އަޅާބަލާލުމުން ގިންތިތަކުގެ މެދުގައި ހުރި ތަފާތު ދެނެގަނެވޭނެ އެވެ. އެގޮތުން، ސިޔާސީ މަގާމުތަކުގެ ގިންތި އާއި އަންޔަން ކުރާ މަގާމުތަކުގެ ގިންތި، ސަރުކާރުގެ އާއްމު ހިދުމަތްތެރިންގެ ގިންތި އަށް ނިސްބަތް ކުރާއިރު ދެ ގުނައަށް ވުރެ އިތުރެވެ. އަދި މި ތަފާތު އިންތިހާބުކުރާ މަގާމުތަކާ އަޅާބެލުމުން ހަތަރު ގުނައަށް ވުރެ އިތުރު ކަމަށް ފެނެ އެވެ. އިންތިހާބު ކުރާ ގިންތީގައި ހިމެނެނީ ރައީސުލްޖުމްހޫރިއްޔާ އާއި ނައިބު ރައީސާއި، ރައްޔިތުންގެ މަޖްލިސް މެންބަރުންނާއި މޯލްޑިވްސް މީޑިއާ ކައުންސިލްގެ މެންބަރުންނެވެ.\nދައުލަތުގެ މުސާރަތަކާއި އިނާޔަތްތައް އިތުރަށް ދިރާސާކުރުން\nދައުލަތުގެ މުސާރަތައް މިގޮތަށް ހުރިއިރު، ދައުލަތުގެ ވަޒީފާގައި އުޅެފައި، ވަކިވާ ފަރާތްތަކަށް ވެސް ދައުލަތުން ދޭ އިނާޔަތްތަކެއް ހުރެ އެވެ. މި އިނާޔަތްތައް ވެސް، އަހަރުން އަހަރަށް މައްޗަށް ދެ އެވެ. މި ގޮތުން، މި އަހަރުގެ ބަޖެޓްގައި ވެސް 300 މިލިޔަން ރުފިޔާގެ އަދަދެއް މިކަމަށް ވެސް ހިމަނާފައިވެ އެވެ. ދައުލަތުގެ މަގާމެއްގައި ހުރުމުން، ލިބޭ ގަވާއިދު ހެދުމުގެ ބާރެއްގެ ދަށުން، އިނާޔަތްތައް ހޯދުމަކީ، އިޖްތިމާއީ އިންސާފެއް ނޫނެވެ.\nދައުލަތުގެ މުސާރަތަކާއި އިނާޔަތްތައް އިތުރަށް ދިސާރާކުރެވި، ބާކީކުރެވޭ މިންވަރަކުން، އެ ފައިސާ، ވަޒީފާ ގެއްލުނު ފަރާތްތަކަށް، އުފެއްދުންތެރި މަސައްކަތެއް ކުރުމަށް ހިންގާ ޕްރޮގްރާމަކަށް މިސްރާބު ކުރެވިއްޖެ ނަމަ، ޖުމްލަ ގޮތެއްގައި ނުކުންނަ ނަތީޖާ ރަނގަޅުވާނެ ކަމަށް އަޅުގަނޑު ދެކެމެވެ. ދިވެހިރާއްޖޭގެ އިގުތިސާދުގެ ހަރަކާތްތެރިންގެ ވަޒީފާ ގެއްލިފައިވާ އިރު، އަޅުގަނޑުމެންނަށް އެޅޭ ފިޔަވަޅަކުން މުޖުތަމައު އިތުރަށް ގިންތިވެ، ގިންތިތަކުގެ ފަރަގު ބޮޑުވެގެން ނުދާނެ ގޮތަކަށް ވިސްނުމުގެ މުހިންމުކަން މި ދަނޑިވަޅުގައި އިހުނަށް ވުރެ ބޮޑެވެ. އިގުތިސާދުގެ ދުވެލި ހަލުވިކުރުމަށް ދައުރުވާ ފައިސާ އިތުރު ކުރެވިދާނެ ގޮތްތަކުގެ ތެރެއިން އެއް ގޮތަކީ، ފައިސާ ލިބުން ވީހާވެސް ހަމަހަމަކުރުމެވެ. އިގިރޭސި ބަހުން ބުނާ ނަމަ ރީޑިސްޓްރިބިއުޝަން އެވެ.\nބައެއް ފަހަރު، އަޅުގަނޑުމެންނަށް އަބަދު ފެންނަ މަންޒަރުތައް، މުޅިން އެހެން ގޮތަކަށް ފެނިގެން ދެ އެވެ. ހުއްޓިލާ މަޑުކޮށް، އެ މަންޒަރު ރަނގަޅަށް ބަލައިލީމަ އެވެ. ކޮވިޑުގެ ދުވަސްވަރުގައި، އަޅުގަނޑުމެން ހިތަށްނާރާ ކަންތައް ވެސް ވީ އެވެ. ސަރުކަރު އޮފީސްތަކަށް ސިޓީ ފޮނުވާ، ފޯމު ނަގާ، ފޯމު ލާ، ހުއްދަ ނަގާ، ހުއްދަ ބާތިލުކޮށް، ހާޒިރީ ބަލަހައްޓާ، ގަޑީލާރި ކަނޑާ، މި ހުރިހާ ކަމެއް ނުކޮށް ވެސް ހިދުމަތް ލިބިއްޖެ އެވެ. ރައްޔިތުންގެ މަޖްލިސް ވެސް ބޭއްވިއްޖެ އެވެ. މުޅިން އެހެން ގޮތަކަށެވެ. ދައުލަތުގެ މުސާރަ އާއި އިނާޔަތްތަކާ މެދު ވެސް މި ދަނޑިވަޅުގައި ހުއްޓިލާ މަޑުކޮށް، އެ މަންޒަރު ރަނގަޅަށް ބަލައިލަމާ ހިނގާށެވެ. ދައުލަތުގެ މުވައްޒަފުންތޯ ނުވަތަ އެހެން މަސައްކަތެއް ކުރި ފަރާތެއްތޯ މި ސުވާލު ކުރުމަށް ވުރެ މުހިންމު ސުވާލަކީ، އުފެންދުންތެރިކަމަށް އިސްކަންދީ، ފައިސާ ލިބުން ވީހާވެސް ހަމަހަމަކުރެވޭނީ ކޮން ގޮތަކުންތޯ އެވެ.\nއިތުރު ލިޔުންތައް ކޮލަމް ދިވެހި ސަރުކާރު ވަޒީފާ ސިވިލް ސާވަންޓުންގެ މުސާރަ ފިނޭންސް މިނިސްޓްރީ ދައުލަތުގެ ބަޖެޓް އިގްތިސާދު ރާއްޖޭގެ އިގްތިސާދު


އޭއެފްސީ ބުރެކެޓް ޗެލެންޖް: ފައިނަލުގެ ފުރަތަމަ ޖާގަ ހޮންކޮންގެ ޗަން ސިއު ކީއަށް – Dhuvas Online\nއޭޝިއާގެ ފުޓުބޯޅައިގެ މައި އިދާރާ އޭއެފްސީން ހުޅުވާލައިގެން މިހާރު ކުރިއަށްގެންދާ އޭއެފްސީ ބްރެކެޓް ޗެލެންޖްގެ ފައިނަލުގެ ފުރަތަމަ ޖާގަ ހޮންގް ކޮންގްގެ ޗޭން ސިއު ކީ ކަށަވަރުކޮށްފިއެވެ.\nހޮންގް ކޮންގްގެ ސައުތް ޗައިނާ ކްލަބެއް ކަމުގައިވާ އީސްޓަންް ޑިސްޓްރިކްޓް އަށް ކުޅެމުން އަންނަ ޗޭން ސިއު ކީ ފައިނަލުން ޖާގަ ކަށަވަރުކުރީ ސެމީ ފައިނަލުގައި މެލޭޝިއާގެ ޕޯޓިމޮނެންސީ އަށް ކުޅެމުން އަންނަ ސަފާވީ ރާޝިދްގެ މައްޗަށް ކުރިހޯދައިގެނެވެ.\nހޮނިހިރު ދުވަހުގެ 13:00 އަށް ސެމީ ފައިނަލްގެ ވޯޓުލުމުގެ ވަގުތު ހަމަވިއިރު ޗޭން ސިއު ކީއަށް ލިބިފައިވަނީ ވޯޓުލީމީހުންގެ 51.61 އިންސައްތަ ވޯޓެވެ. އަދި ސަފާވީ ރާޝިދަށް ލިބިފައިވަނީ 48.39 އިންސައްތަ ވޯޓެވެ.\nމި ޗެލެންޖުގައި ޗޭން ސިއު ކީ ޖެހި ގޯލުތަކުގެ ތެރެއިން ޗެލެންޖަށް ހޮވާފައިވަނީ އޭއެފްސީ ކަޕުގައި 2015 ވަނަ އަހަރު އޭރިއާ ބޭރުން ގޯލާއި އަމާޒުކޮށް އޭނާ ފޮނުވާލި ހަމަލާއިން ޖެހި ގޯލެވެ. ސެމީގައި ޗޭން ސިއު ކީ އާއި ވާދަކުރި ސަފާވީ ރާޝިދްގެ ގޯލަކީ ވެސް އޭރިއާ ބޭރުން ފޮނުވާލި ހަމަލާއަކުން ކާމިޔާބުކުރި ގޯލެކެވެ.\nސެމީފައިނުލުގައި އަޝްފާގާއި ގުޔެން ގުއެންގް ހައިގެ ކުރިމަތިލުމަށް ވޯޓުލުމުގެ ފުރުސަތު މިދިޔަ ބުރާސްފަތި ދުވަހު ހުޅުވާލާފައިވާއިރު، މި ވޯޓުގެ ސުންގަޑިއަކީ އާދީއްތަ ދުވަހުގެ މެންދުރު 13:00 އެވެ. އަޝްފާގަށް ވޯޓުލާން ބޭނުންވާ ފަރާތްތަކަށް އޭއެފްސީ ވެބްސައިޓް މެދުވެރިކޮށް ވޯޓުލުމުގެ ފުރުސަތު ލިބިގެންދާނެއެވެ.\nވީހާވެސް ގިނަ ދިވެހިން މި ވޯޓުގައި ބައިވެރިވެ އަޝްފާގަށް ވޯޓު ދިނުމަކީ އެދެވިގެންވާ ކަމެކެވެ. އަޝްފާގު ސެމީފައިނަލަށް ދަތުރު ކރުމުގައިވެސް ދިވެހި ސަޕޯޓަރުންގެ ހިއްސާ ވަރަށް ބޮޑެވެ.\nޕްރިމިއާ ލީގު: ނިއުކާސަލް ބަލިކޮށް ޗެލްސީ ތާވަލްގެ އެއް ވަނަ އަށް


ކޮންޓެކްޓް ޓްރޭސިންއަށް އެޗްޕީއޭއިން އެޕެއް ތައާރަފު ކޮށްފި – Dhen.mv\nތ އަތޮޅު ތަޢުލީމީ މަރުކަޒު ގޮއްވާލަން ރާއްޖޭގައި ހަރަކާތްތެރިވާ ހަރުކަށި ފިކުރުގެ މީހުން ރޭވި\nކޮންޓެކްޓް ޓްރޭސިންއަށް އެޗްޕީއޭއިން އެޕެއް ތައާރަފު ކޮށްފި\nApril 29, 2020 - 10:04 pm\nކޯވިޑް-19 ބައްޔަށް ޝައްކު ކުރެވޭ މީހަކާއި ގާތުން އެއްތާވެފައިވާނަމަ އެކަން ދެނެގަންނަން އެހީވެދޭނެ އެޕްލިކޭޝަނެއް އެޗްޕީއޭ އިން މިއަދު ތަޢާރަފު ކޮށްފިއެވެ.\nމި އެޕަކީ ސިންގަޕޫރުގެ "އޯޕަން ޓްރޭސް" ލައިބްރަރީގެ މައްޗަށް ބިނާކޮށް، ޙާއްޞަކޮށް ދިވެހި ޑިވެލޮޕަރުންގެ ޓީމަކުން، ރާއްޖެއަށް ފަރުމާކޮށްފައިވާ އެޕްލިކޭޝަނެކެވެ. މި އެޕް ފަރުމާކޮށްފައިވަނީ ދިވެހި، އިނގިރޭސި އަދި ބެންގާލީ ބަހުން ބޭނުންކުރެވޭގޮތަށެވެ.\nމިއީ ބްލޫޓޫތު ސިގްނަލް މެދުވެރިކޮށް، އެޕް ބޭނުންކުރާ އެހެން މީހުން ކާރީގައިވާނަމަ ދެނެގަނެވޭނެ ފަދަ އެޕެކެވެ. މިގޮތުން، ފޯނުގެ ބްލޫޓޫތް މެދުވެރިކޮށް މިނެޓަކު ދެތިންފަހަރު "ބީކަން" އެއް ފޮނުވާލައެވެ. މި ބީކަންގައި އެކުލެވިގެންވަނީ އެޕް ބޭނުންކުރާ ފަރާތައް ދޫކުރެވޭ އައިޑީ އެކެވެ. މި އައިޑީ އަކީ ކޮންމެ 15 މިނިޓަކުން ބަދަލުވާ އައިޑީއެކެވެ. އެހެންކަމުން ހަމަ ކޮންމެ ކޮންމެ މީހަކައް އެ ބީކަންއަކީ ކާކުގެ ބީކަން އެއް ކަމެއް ނޭނގޭނެއެވެ.\nބީކަންއެއް ފެނިއްޖެނަމަ، "ޓްރޭސްއެކީ" އެޕް އޭގެ ރެކޯޑެއް ރައްކާކުރެއެވެ. ފާހަގަކޮއްލުން މުހިންމީ، މިގޮތުން ރައްކާކުރެވޭ މަޢުލޫމާތު އޮޓޯއިން އެޗްޕީއޭއަށް ނުފޮނުވާ ކަމެވެ. އަދި ރެކޯޑާއި އެކީ އިތުރު އެއްވެސް ޒާތީ މަޢުލޫމާތެއް، މިސާލަކަށް ލޮކޭޝަން ފަދަ މަޢުލޫމާތު އެޕް މެދުވެރިކޮށް ރައްކަލެއް ނުކުރެއެވެ. އެޕްގައި ޒާތީ މަޢުލޫމާތު ގެންގުޅޭ ގޮތުވެ ޕޮލިސީ، ވެބްސައިޓްގައި ޝާއިޢު ކޮއްފައި ވާނެއެވެ.\nއެޕް އިންސްޓޯލްކޮށްފައިވާ ފަރާތަކުން ބައްޔަށް ޝައްކުކުރެވޭނަމަ، އެޗްޕީއޭ އިން އެމީހަކަށް ގުޅައި، މި ޑޭޓާ އަޕްލޯޑް ކުރަން ރިކުއެސްޓުކުރާނެއެވެ. މި ޑޭޓާ އަޕްލޯޑު ކުރާނީ އެފަރާތުގެ ރުހުން ހޯދައިގެން، އެމީހެއްގެ އިޙްތިޔާރުގައެވެ. ޑޭޓާ ޑިކްރިޕްޓް ކުރުމަށްފަހު، އެމީހަކާއި ބައްދަލުވީ ކޮންބައެއްކަން ދެނެގަނެވޭނެއެވެ. އަދި މީގެތެރެއިން އެންމެ ރިސްކް ބޮޑީ ކޮންބައެއްކަން އެނގިގެންދާނެއެވެ.\nމިފަދަ އެޕްތައް ދުނިއޭގެ އެހެން ޤައުމުތަކުގައިވެސް މިވަގުތު ބޭނުން ކުރެވެމުން އެބަދެއެވެ. އެޕްގެ ކާމިޔާބީ ބިނާވެފައިވަނީ ވީހާވެސް ގިނަ މީހުން މި އެޕް އިންސްޓޯލް ކޮށް ބޭނުންކުރުމާއެވެ. ޙާއްޞަކޮށް، އެކި ކަންކަމުގައި މިދުވަސްވަރު ބޭރުގައި އުޅޭ، ނުވަތަ މީހުންނާއި ބައްދަލުވާ ހާލަތުގައި ތިބި މީހުން މި އެޕް ބޭނުންކުރުން މުހިންމެވެ.\nތިމަރަފުށިން ހައްޔަރުކުރި ދީނީ ހަރުކަށި ޖަމާޢަތުގެ މީހުންގެ ވަނަވަރު ހާމަ ކޮށްފި\nރާއްޖޭގެ ދެކުނުގެ އަތޮޅުތަކަށް ހުދު ސަމާލު ނެރެފި\nލިޔެކިޔުން ނެތް ބިދޭސީން ވެކްސިން ޕޯޓަލްގައި ރަޖިސްޓަރީވާނީ އިނގިލީގެ ނިޝާން ބޭނުންކޮށްގެން: ފައިސަލް\nވަގު ޕާސްޕޯޓުގައި ރާއްޖެ އެތެރެވާން އުޅުނު މީހަކު ހިފަހައްޓައިފި


Dhiraagu high speed fiber ge hidhumaiy Maduvvari ah\nދިރާގުގެ ހައިސްޕީޑް ފައިބާގެ ހިދުމަތް ރ. މަޑުއްވަރީގައި އިފްތިތާހު ކޮށްފި އެވެ.\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާ ކުރަން ދިރާގުގެ ހައިސްޕީޑް ފައިބާގެ ހިދުމަތް މަޑުއްވަރީގައި ރަސްމީކޮށް ތައާރަފު ކުރީ މިއަދު އެވެ.\nދިރާގުން ބުނީ ފައިބާ ބްރޯޑްބޭންޑްގައި ކަސްޓަމަރުންނަށް ތަފާތު އަގުތަކުގައި ޑޭޓާ އެލަވަންސްތައް ހިމެނޭ ގިނަ ޕެކޭޖްތަކެއް ހިމެނޭ އިރު ގިނަ ޕެކޭޖްތަކުން އިހްތިޔާރު ކުރުމުގެ ފުރުސަތު ލިބޭނެ ކަމަށެވެ. އެގޮތުން، ގޭބިސީތަކަށް ފޯރުކޮށްދޭ އެންމެ ގިނަ ޑޭޓާ އެލަވަންސް ހިމެނޭ ޕެކޭޖު ވެސް ދިރާގު ފައިބާ ބްރޯޑްބޭންޑްގައި ދެއެވެ.\nދިރާގުގެ ސީނިއާ މެނޭޖާ ބްރޭންޑް އެންޑް މާކެޓިންގ ކޮމިއުނިކޭޝަންސް މުހައްމަދު މިރްޝާން ހަސަން ވިދާޅުވި ގޮތުގައި ދިރާގު ފައިބާ ނެޓްވޯކް ފުޅާކޮށް ވީހާވެސް ގިނަ ރަށްތަކަށް މި ހިދުމަތް ފޯރުކޮށްދެވިގެން ދިޔުމަކީ ވަރަށް އުފާ ކުރާ ކަމެކެވެ. އަމާޒަކީ އަބަދުވެސް ކަސްޓަމަރުންނަށް އިތުބާރު ހިފޭ ރަނގަޅު ހިދުމަތެއް ފޯރުކޮށްދިނުމެވެ.\nފައިބާ ބްރޯޑްބޭންޑަކީ ބްރޯޑްބޭންޑް ހިދުމަތް ފޯރުކޮށް ދިނުމަށް ބޭނުންކުރާ އެންމެ ފަހުގެ ޓެކްނޮލޮޖީ އެވެ. ދިރާގު ފައިބާ ބްރޯޑްބޭންޑް ނެޓްވޯކަކީ ރާއްޖޭގެ އެންމެ ބޮޑު ފައިބާ ނެޓްވޯކެވެ. މިހާރު ރާއްޖޭގެ ގޭބިސީތަކުގެ 75 ޕަސެންޓަށް މި ހިދުމަތް ދިރާގުން ވަނީ ފޯރުކޮށްދީފަ އެވެ. އޭގެ ތެރޭގައި 61 ރަށް ހިމެނެ އެވެ.\nދިރާގު ރ. މަޑުއްވަރި


ކުނި އުފުލުމުގެ ޤަވައިދުގެ ދަށުން ފިޔަވަޅުއެޅުން\nދިވެހިރާއްޖޭގައި ކުނި މެނޭޖްކުރުމުގެ މަސައްކަތް ހަރުދަނާކުރުމަށް ކުރަމުންގެންދާ މަސައްކަތްތަކުގެ ތެރެއިން ކުނި މެނޭޖްކުރުމާބެހޭ ގަވާއިދު 2013/R-58 އާ ޙިލާފަށް ކުނި އުފުލާ ފަރާތްތައް ހުއްޓުވައި ފިޔަވަޅު އެޅުމުގެ މަސައްކަތް ކުރުމަށްވަނީ ހަމަޖެހިފައެވެ. ކުނި މެނޭޖްކުރުމާއިބެހޭ ގަވާއިދުގެ ދަށުން އުޅަނދުފަހަރުގައި އެއްތަނުން އަނެއްތަނަށް ކުނި ގެންދަންވާނީ ކުންޏާއި އޭގެ ވަސް މާޙައުލަށް ނުފެތުރޭގޮތަށް ރަނގަޅަށް ނިވާކޮށްގެންނެވެ. ހަމަމިއާއިއެކު ކުނި ގެންދިއުމުގައިވެސް ޢަމަލުކުރަންވާނީ ކުންޏާއި އޭގައި އެކުލެވޭ ދިޔަ މަގުމައްޗަށް ނޭޅޭގޮތަށެވެ. އެގޮތުން، ކުނި އުފުލާ އުޅަނދުފަހަރު ހުންނަޖެހޭނެ ގޮތުގެ ކުރެހުމެއް ތައްޔާރުކޮށް އިއުލާން ކުރީމެވެ.\n1 މެއި 2018 އިން ފެށިގެން މި މިންގަޑާ ޙިލާފަށް ކުނި އުފުލާ ފަރާތްތަކާ މެދު މިއެޖެންސީއިން ފިޔަވަޅު އަޅަމުންގެންދާނެވާހަކަ ދަންނަވަމެވެ. އަދި މި މުއްދަތުގެ ފަހުން މި މިންގަނޑަށް ޚިލާފަށް ކުނި ބަރުކޮށްގެންދާ އުޅަނދުފަހަރުގެ ކުނި މާލޭގެ ވޭސްޓް ޓްރާންސްފަރ ސްޓޭޝަނަށް ބަލައި ނުގަންނާނެކަން އަންގަމެވެ.\n02 އޭޕްރީލް 2018\n02 އޭޕްރިލް 2018\nޕަބްލިޝްކުރި ތާރީޚު: 02 އޭޕްރިލް 2018\n- Iulaan 08


Corrections muvazzafun vote laanee jaluthakuge foshithakah | Mihaaru\nކަރެކްޝަންސްގެ މުވައްޒަފުން ވޯޓު ލާނީ ޖަލުތަކުގެ ފޮށިތަކަށް\nކަރެކްޝަންގެ މުވައްޒަފުންތަކެއް: ރިޔާސީ އިންތިހާބުގައި އެތަނުގެ އޮފިސަރުންނާއި މަދަނީ މުވައްޒަފުން ޖަލުތަކުގައި ހުންނަ ފޮށިތަކަށް ވޯޓުލާން ވަނީ އަންގާފައި.\n22 ޖުލައި 2018 - 20:39\nކަރެކްޝަންސް އިން މިއަދު ނެރުނު ހާއްސަ އުސޫލުގައި ބުނެފައި ވަނީ ރިޔާސީ އިންތިހާބުގައި އޮފިސަރުންނާއި މުވައްޒަފުން ވޯޓުލާނީ އެ މީހަކު މަސައްކަތްކުރާ ތަނެއްގައި ބަހައްޓާ ފޮއްޓަކަށް ކަމަށެވެ. އަދި މާލޭގައި މަސައްކަތްކުރާ އޮފިސަރުންނާއި މަދަނީ މުވައްޒަފުން ވެސް ވޯޓުލާން ޖެހޭނީ މާލޭ ޖަލުގައި ބަހައްޓާ ވޯޓު ފޮއްޓަށް ކަމަށް ވެސް ބުނެފައިވެ އެވެ.\n"ޖަލުތަކުގައި ބެހެއްޓޭ ފޮށިތަކަށް ރީ ރަޖިސްޓްރީ ކުރުމުގެ މަސައްކަތް ޖަލުތަކާ ގުޅިގެން ހިއުމަން ރިސޯސަސް ޑިޕާޓްމަންޓުން ކުރިޔަށް ގެންދާނެ އެވެ. ވީމާ، ކޮންމެ އޮފިސަރެއް އަދި މަދަނީ މުވައްޒަފެއް ވޯޓުލުމަށް ރަޖިސްޓްރީ ކުރެވިފައިވޭތޯ 10 އޯގަސްޓް 2018ގެ ކުރިން ބަލައި ޗެކްކުރުމަކީ އެމީހެއްގެ އަމިއްލަ ޒިންމާއެކެވެ،" ކޮމިޝަނާ އޮފް ޕްރިޒަންސް ފޮނުވި އެ އުސޫލުގައި ބުނެފައިވެ އެވެ.\nކަރެކްޝަނަލް ސާވިސް އިން ބުނީ، އިންތިޚާބުތަކުގައި ވޯޓުލުމަށްޓަކައި ވޯޓުފޮށި ޖަލުތަކުގައި ބަހައްޓަން ފެށީއްސުރެ އަމަލު ކުރަމުން އަންނަނީ އެ އުސޫލުން ކަމަށެވެ. އަދި މި އަހަރުގެ ރިޔާސީ އިންތިޚާބަށް ވަކި އާ އުސޫލެއް ކަނޑަނާޅާ ކަމަށް ވެސް އެ އިދާރާ އިން ބުންޏެވެ.\nރިޔާސީ އިންތިހާބުގައި ކަރެކްޝަން އޮފިސަރުންނާއި މަދަނީ މުވައްޒަފުން ޖަލުތަކުގައި ހުންނަ ފޮށިތަކަށް ވޯޓުލާން އެންގިއިރު ސަރުކާރު ހިއްސާވާ ބައެއް ކުންފުނިތަކުން ވެސް އަންނަނީ އެތަންތަނުގައި ބަހައްޓާ ވޯޓު ފޮށިތަކަށް ވޯޓުލުމަށް ރަޖިސްޓްރީވުމަށް އަންގަމުންނެވެ. އަދި އެކަމާ ހެދި ހިތްހަމަނުޖެހިގެން ގިނަ އަދަދެއްގެ މުވައްޒަފުން އަންނަނީ ހިތްހަމަނުޖެހޭކަން ފާޅު ކުރަމުންނެވެ.\nމާފުށީ ޖަލު މާލޭ ޖަލު ކަރެކްޝަނަލް ސާވިސް\n28 ކޮމެންޓް, 90 ރިއެކްޝަންސް\nދިވެހި ހުރިހާ ރައްޔިތުން ޖަލުތަކުގެ ފޮށިތަކަށް ވޯޓުލާގޮތް ހެދުމުން މާ ސަޅިވާނެ.\nތިޖަލު ބަހައްޓާ މީހުން ކޮންމެތަނެއްގައިވެސް ޑިއުޓީގައި ތިބޭމީހުން ވޯޓުލާންދާންބޭނުން ޖެހިއްޖިއްޔާ އެހެންމީހަކަށް ޑިއުޓީގައި ހަމަޖައްސައިގެން ވޯޓުލާން ދެވޭގޮތަށް ހަމަޖެއްސިދާނެ.......މީކި ކޮންމެދުވަހަކު ވޯޓުލާންދާން ޖެހޭކަމެއްނޫން...\nއެހެން އިންތިހާބު ތަކުގަ ވޯޓުލާ ދުވަސް ދުވަހުވެސް، ސިފައިން، ޕޮލިސް، ކަރެކްޝަން އޮފިސަރުންވެސް ތިބެނީ ޑިޔުޓީގަ..މިފަހަރު ކިހިނެއްވެގެންތަ މިއުޅެނީ\nވަރަށް މަޖާކަމެއްމީ . އަޅޭ ފެނަކަޔާ ސްޓެލްކޯޢައި ފެލިވަރާ މިހެންކިޔަނެކަމެއްނެތް ކޮންމެ ކުންފުންޏަކުންވެސް އެރަށެއްގެ އެތަނެއްގައި ފޮށިބަހައްޓައިގެން އެތަނެއްގެ ވޯޓު ލާންވީނު . މިސާލަކަށް ހޯރަފުށީގެ ފެނަކަ މުވައްޒަފުން އެރަށުގެ އިންޖީނުގޭގައި ބަހައްޓާ ފޮށްޓަށް ވޯޓުލާނީ . ސިވިލްސާވިސް މީހުން އެރަށުގެ އޮފީހުގައި ބަހައްޓާ ފޮށްޓަށް ވޯޓިލާނީ . ނަމާދަށް އަރާމީހުން މިސްކިތުގައި ބަހައްޓާ ފޮއްޓަށް ވޯޓުލާނީ .\nމިއޮތީ އިމްތިޙާނު ލައިގެންފައި . މިއިމްތިޙާނުން އެނގޭނެ ފިސާރި ހިއްވަރުހުރި މީހުން . ކޮންމެއަކަސް މަގޭވޯޓުގައި ހިއްވަރުހުރި މީހެއްކަން ދައްކާލަނަށް\nޢެހެންޔާވެސް މިޤައުމުގައި، ކަރެކްޝަން، އެއާރޕޯރޓް އަދި ސަރުކާރު ކުންފުނިތަކުގެ މުވައްޒަފުން ވޯޓްލާ. ޢެކަމަކު ވަކިޚާއްސަ ފޮށިތކެއް ނުހުރޭ. ޢިލެކްޝަނުން މިފަހަރު މިގޮތަށް ކަންތައް ކުރަންމިޖެހެނީ ކީއްވެބާ؟\nފޮށި ތައް ހުރޭ. އެކަމަކު އެފޮއްޓަށް ރަޖިސްޓާރ ވާކަށް މަޖުބޫރެއް ނުކުރޭ. ެެެެެެެެެެެެެެެެެ\nމަކަރާއި ހީލަތް ހެދުން... އެހެން ކަމެއްނެތް..\nސަރުކާރު މުވައްޒަފުންނާއި ކުންފުނިތަކުގެ ހުރިހާ މުވައްޒަފުންނާ ސިފައިންނާ ފުލުހުން ޔާމީނަށް ވޯޓު ދިނަސް އަދި ވޯޓު ހަމަ ނުވާނެކަން ނޭނގޭނަމަ ދެން އިތުރައް ދައްކާނެވާހަކައެއްނެއް، ބަލަ ކޮންމެތާކު ފޮށި ބެހެއްޓިއަސް ރައީސް ޔާމީނަކަށް ރައްޔިތުން މިފަހަރު ވޯޓެއް ނުދޭނެ، އަދީބު އެއޮތީ މިހާރުވެސް ވޯޓު ދޭން ނުޖެހޭ ސަބަބު ކިއާދީފަ، އަދިވެސް ވޯޓު ކައިރިވިވަރަކަށް ބުޅާ ދާނީ ގޯނިން ބޭރުވަމުން ބިތުފަންގި ދާނީ ނެގެމުންނެގެމުންނެގެމުންނެގެމުން .\nއަދީބު ދައްކާ ވާހަކަ ގަބޫލުކުރާނީ މޮޔައިން....ގޯންޏަށް ނާޅާ އެއްޗެހިވެސް ގޯނިން ބޭރުކުރެވޭ ޒަމާނެއް މިއީ. ބިތު ފަންގި ނެގުމުގެ ކުރިން އެތަނުގަ އަމިއްލައަށް އެއްޗެހި ވަޅުލާފަ އެ ނަގާ ދައްކާ ޒަމާން މިއީ.\nޖަލު އޮފިސަރުންނާއި މުވައްޒަފުން މީގެ އެތައް އަހަރެއް ކުރިންވެސް އަމަލު ކުރަމުންގެންދަނީ ތިހެން... ތީ މިއަދު ވެގެންއުޅޭ ގޮތެއް ނޫން..\nއޮފީސް ތަކުގައާއި، ޕޮލިސް، އެމްއެންޑީއެފް ގަވެސް ވަކި ފޮށިތަކެއް ބަހައްޓާވާހަކަ އަޑުއިވޭ.\nފުލުހުން އެބަ ކިޔާ\nޕޮލިހުން ވޯޓް ލާންޖެހެނީ އަތޮޅު ވެހީގަ ހުންނަ ފޮށްޓަކަށްށޯ\nވޯޓު އޮޅުވިޔަސް ބޮޑު ބައްޔަކުން ބަލިކުރާނަން. ބިރުން ތެޅި ފޮޅެނީ


SunOnline: MATATO maldives travel conference anna mahu\nމަޓާޓޯ މޯލްޑިވްސް ޓްރެވަލް ކޮންފަރެންސް އަންނަ މަހު\nއައިޝަތު ފަރީޙާ 22 Oct 2018, 23:47\nމިދިޔަ އަހަރު ބޭއްވި މޯލްޑިވްސް ޓްރެވަލް ކޮންފަރެންސްގައި މަޓާޓޯގެ ރައީސް އަބްދުﷲ ޤިޔާސް ވާހަކަފުޅު ދައްކަވަނީ -- ސަން ފޮޓޯ/ ޖަޒްލާން މުހައްމަދު\nމަޓާޓޯ މޯލްޑިވްސް ޓްރެވަލް ކޮންފަރެންސް އަންނަ މަހު 22 ގައި ބާއްވަން ނިންމައިފިއެވެ.\nމިފަހަރުގެ ކޮންފަރެންސްގެ ތީމް އަކީ "ގްރޯތް އެންޑް ސަސްޓެއިނެބިލިޓީ" އެވެ. ޓްރެވަލް ކޮންފަރެންސްގެ ބައެއްގެ ގޮތުގައި ދަ ޕެސިފިކް އޭޝިއާ ޓްރެވަލް އެސޯސިއޭޝަންް (ޕަޓާ) އިން ޕަޓާ ހިއުމަން ކެޕޭސިޓީ ބިލްޑިން ޕްރޮގްރާމުގެ ދެވަނަ އެޑިޝަން ކުރިއަށް ގެންދާނެއެެވެ.\nޕާޓާ ހިއުމަން ކެޕޭސިޓީ ބިލްޑިން ޕްރޮގްރާމުގެ ފުރަތަމަ ބައި މިދިޔަ އަހަރު ކުރިއަށް ގެންދިޔައިރު އެ ޕްރޮގްރާމަށް ވަނީ ބޮޑު ތަރުހީބެއް ލިބިފައެވެ. މިފަހަރުގެ ޕްރޮގްރާމުގައިވެސް ފަތުރުވެރިކަމުގެ ދާއިރާގެ ތަޖުރިބާކާރު ފަރާތްތަކުން މައުލޫމާތު ދެއްވާނެއެވެ.\nމޯލްޑިވްސް ޓްރެވަލް ކޮންފަރަންސަކީ، ފަތުރުވެރިކަމާއި ޓްރެވަލް ދާއިރާގެ ސްޓޭކްހޯލްޑަރުން އެއްތަނަކުން ބައްދަލުކޮށް، އިންޑަސްޓްރީގެ އެކިއެކި ކަންކަމާ ގުޅޭ ގޮތުން މަޝްވަރާކުރުމަށް ބާއްވާ ކޮންފަރަންސެކެވެ. މިއީ މި ކޮންފަރެންސް ބާއްވާ ދެވަނަ އަހަރެވެ.\nމިއަހަރުގެ ކޮންފަރެންސްގައި ރެޖިސްޓްރީ ކުރުމުގެ ފުރުސަތު މިހާރު ހުޅުވާލާފައިވާއިރު ކޮންފަރެންސްގައި 250 މީހުން ބައިވެރިވާނެކަމަށް މަޓާޓޯ އިން ލަފާކުރެއެވެ.